2021 ടാറ്റ സഫാരി നിരത്തുകളിലേക്ക്; വേരിയൻ്റ് തിരിച്ചുള്ള വിലകൾ അറിയാം - 2021 Tata Safari launched in India, price starts at Rs 14.69 lakh - AajTak\n. ജനുവരി 26 നാണ് എസ്. യു. വി ഇന്ത്യയിൽ അവതരിപ്പിച്ചത്. ഫെബ്രുവരി4നാണ് ബുക്കിംഗ് ആരംഭിച്ചത് . പുതിയ ടാറ്റാ സഫാരിയുടെ ഡെലിവറികൾ രാജ്യത്തുടനീളം ആരംഭിച്ചു.\nThe Tata Safari is now the flagship SUV of Tata Motors in India.\n(Updated 22 Feb 2021, 4:29 PM IST)\nപുതിയ ടാറ്റ സഫാരിയുടെ ഡെലിവറികൾ രാജ്യത്തുടനീളം ആരംഭിച്ചു\n2021 ടാറ്റ സഫാരി ലൈനപ്പിൽ ഒരു പുതിയ അഡ്വഞ്ചർ എഡിഷൻ കൂടെയുണ്ട്\nXZ + വേരിയന്റിനെ അടിസ്ഥാനമാക്കിയാണ് അഡ്വഞ്ചർ എഡിഷൻ\n2021 ടാറ്റ സഫാരി വിപണയിലിറക്കി ടാറ്റ മോട്ടോഴ്സ്. 14.69 ലക്ഷം രൂപയാണ് ഡൽഹി എക്സ്ഷോറൂം വില. ടോപ്പ്-ഓഫ്-ലൈൻ അഡ്വഞ്ചർ ഓട്ടോമാറ്റിക് വേരിയന്റിന് 21.45 ലക്ഷം രൂപവരെ വില വരും. ജനുവരി 26 നാണ് എസ്. യു. വി ഇന്ത്യയിൽ അവതരിപ്പിച്ചത്. ഫെബ്രുവരി4നാണ് ബുക്കിംഗ് ആരംഭിച്ചത് . പുതിയ ടാറ്റാ സഫാരിയുടെ ഡെലിവറികൾ രാജ്യത്തുടനീളം ആരംഭിച്ചു.\nടാറ്റ ഹാരിയറിൽ ലഭ്യമായ അതേ ക്രയോടെക് 2.0 ലിറ്റർ ടർബോചാർജ്ഡ് ഡീസൽ എഞ്ചിനാണ് 2021 ടാറ്റ സഫാരി ഉപയോഗിക്കുന്നത് . 6-സ്പീഡ് എംടിയും6സ്പീഡ് എടി ടോർക്ക് കൺവെർട്ടറും വാഗ്ദാനം ചെയ്യുന്ന എഞ്ചിൻ 170 പിഎസ് പരമാവധി പവറും 350 എൻഎം പീക്ക് ടോർക്കും നൽകുന്നു. പുതിയ ടാറ്റാ സഫാരിക്ക് മൂന്ന് ഡ്രൈവ് മോഡുകൾ ലഭിക്കുന്നു - ഇക്കോ, സിറ്റി, സ്പോർട്ട്. കൂടാതെ, സാധാരണ, പരുക്കൻ, നനഞ്ഞ മൂന്ന് ഭൂപ്രദേശ പ്രതികരണ മോഡുകൾ ഉണ്ട്.\nഉപയോക്താക്കൾക്ക് XE, XM, XT, XT+, XZ , XZ+. എന്നിങ്ങനെ ആറ് വേരിയന്റുകൾ തിരഞ്ഞെടുക്കാം . XZ + ട്രിം അടിസ്ഥാനമാക്കിയുള്ള ഒരു പുതിയ അഡ്വഞ്ചർ എഡിഷനും ഉണ്ട്. വേരിയൻറ് തിരിച്ചുള്ള ടാറ്റ സഫാരി വിലകൾ (എക്സ്-ഷോറൂം, ഡൽഹി) ചുവടെ\nടാറ്റ സഫാരി XE\nMT - 14.69 ലക്ഷം രൂപ\nടാറ്റ സഫാരി XM\nMT - 16 ലക്ഷം രൂപ\nAT - 17.25 ലക്ഷം രൂപ\nടാറ്റ സഫാരി XT\nMT - 17.45 ലക്ഷം രൂപ\nടാറ്റ സഫാരി XT+\nMT - 18.25 ലക്ഷം രൂപ\nടാറ്റ സഫാരി XZ\nMT - 19.15 ലക്ഷം രൂപ\nAT - 20.40 ലക്ഷം രൂപ\nടാറ്റ സഫാരി XZ +\nMT - 19.99 ലക്ഷം രൂപ\nAT - 21.25 ലക്ഷം രൂപ\nടാറ്റ സഫാരി അഡ്വഞ്ചർ\nMT - 20.20 ലക്ഷം രൂപ\nAT - 21.45 ലക്ഷം രൂപ\n2021 ജനുവരിയിൽ ഏറ്റവും കൂടുതൽ വിറ്റഴിക്കപ്പെട്ട5പ്രീമിയം ഹാച്ച്ബാക്കുകൾ\nടാറ്റ ഹാരിയറിനെ അണ്ടർലൈൻ ചെയ്യുന്ന അതേ ഒമേഗ ആർക്കിടെക്ചർ അടിസ്ഥാനമാക്കിയാണ് പുതിയ ടാറ്റ സഫാരി പുറത്തിറങ്ങുന്നത് . ഹാരിയർ ഉപയോഗിക്കുന്ന അതേ ക്രയോടെക് 2.0 ലിറ്റർ ടർബോചാർജ്ഡ് ഡീസൽ എഞ്ചിൻ സഫാരിയിൽ ഉപയോഗിക്കും. 170 പി‌എസ് പരമാവധി പവറും 350 എൻ‌എം പീക്ക് ടോർക്കും ഈ എഞ്ചിൽ നിന്ന് പുറപ്പെടുവിക്കുന്നു.6സ്പീഡ് എംടി സ്റ്റാൻഡേർഡ് ആണെങ്കിലും6സ്പീഡ് എടി ടോർക്ക് കൺവെർട്ടറുമായി ഇത് ജോടിയാക്കാം\nപുതിയ ടാറ്റ സഫാരി ഇംപാക്റ്റ് 2.0 ഡിസൈൻ ഭാഷയെ വ്യക്തമാക്കുന്നു . ട്രൈ ആരോ ഉള്ള സ്റ്റൈലിഷ് ക്രോം ഗ്രില്ലാണ് ഇതിന്റെ മുൻവശത്ത്. പ്രൊജക്ടർ ഹെഡ്‌ലാമ്പുകൾ ബമ്പറിൽ സ്ഥിതിചെയ്യുന്നു, അതേസമയം എൽഇഡി ഡിആർഎല്ലുകൾ അവയുടെ മുകളിൽ സ്ഥാപിച്ചിരിക്കുന്നു. പിൻഭാഗത്ത്, നിങ്ങൾക്ക് എൽഇഡി ടെയിൽ ലാമ്പുകൾ, സ്‌പോയിലർ, കോണ്ടൂർഡ് ടെയിൽ‌ഗേറ്റ് എന്നിവ കാണാനാകും. എസ്‌യുവിക്ക് സ്റ്റെപ്പ്ഡ് രൂഫും നീളമുള്ള റിയർ ഓവർഹാങ്ങുമുണ്ട്.\nആറ്, ഏഴ് സീറ്റർ ലേ ഔട്ടുകളിൽ പുതിയ ടാറ്റ സഫാരി ലഭ്യമാകുമെന്ന് റിപ്പോർട്ടുകൾ വരുന്നുണ്ട്. ആഷ് വുഡ് ഡാഷ്‌ബോർഡിനൊപ്പം ഓയിസ്റ്റർ വൈറ്റ് ഇന്റീരിയർ തീം ക്യാബിനിൽ ഉണ്ടാകും. ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം, HVACയുമൊത്തുള്ള പൂർണ്ണ ഓട്ടോമാറ്റിക് ടെമ്പറേച്ചർ കൺട്രോൾ, മൾട്ടിഫംഗ്ഷൻ സ്റ്റിയറിംഗ് വീൽ, ഡിജിറ്റൽ ഇൻസ്ട്രുമെന്റ് ക്ലസ്റ്റർ, പനോരമിക് സൺറൂഫ് എന്നിവ പോലുള്ള നിരവധി കംഫർട്ട് ക്രിയേചേഴ്സുമായി എസ്. യു. വി പുറത്തിറങ്ങുമെന്നാണ് പ്രതീക്ഷ.\nപുതിയ ടാറ്റാ സഫാരിയുടെ ബുക്കിംഗ് ആരംഭിച്ചു; ഫെബ്രുവരി 22 മുതൽ നിരത്തുകളിലേക്ക്\nടാറ്റ കാറുകൾക്ക് ഫെബ്രുവരിയിലും ഓഫറുകൾ\nപുതിയ സഫാരി അവതരിപ്പിച്ച് ടാറ്റ; ഫെബ്രുവരിയിൽ ഇന്ത്യൻ നിരത്തുകളിലേക്ക്


മധുരയിലെത്തി ഭാഷ പഠിച്ചു, ഡബ്ബിങ് വരെ സത്യ കൂടെ ന‌ിന്നു: അപർണ ബാലമുരളി | Aparna Balamurali Bommi\nമധുരയിലെത്തി ഭാഷ പഠിച്ചു, ഡബ്ബിങ് വരെ സത്യ കൂടെ ന‌ിന്നു: അപർണ ബാലമുരളി\nഎം.ആർ.ഹരികുമാർ November 22, 2020 11:44 AM IST\nസത്യയ്‌ക്കൊപ്പം ഡബ്ബിങ് സമയത്ത് അപർണ\nതൃശൂരിലെ വീട്ടിൽ അഭിനന്ദനപ്പെരുമഴ നനയുകയാണ് അപർണ ബാലമുരളി. ‘സൂരറൈ പോട്രി’ലെ ബൊമ്മിയെന്ന ‘തനി മധുരൈ പൊണ്ണ്’ ആരാധകരെ വിസ്മയിപ്പിച്ചിരിക്കുന്നു. സമൂഹമാധ്യമങ്ങളിലെല്ലാം ബൊമ്മിയാണു താരം. ഓരോ മിനിറ്റിലും പിറന്നുവീഴുകയാണു ഫാൻ റിവ്യൂകൾ. ചിത്രത്തിൽ നായകനായ സൂര്യയുടെ ‘നെടുമാരൻ രാജാങ്ക’ത്തോടൊപ്പം കട്ടയ്ക്കു നിൽക്കുന്ന സുന്ദരി എന്ന ബൊമ്മി, അപർണയുടെ കരിയറിലെ ഏറ്റവും കരുത്തുറ്റ കഥാപാത്രമാണെന്ന് ആരാധകർ. ചിത്രം ഒടിടി പ്ലാറ്റ്ഫോമിൽ റിലീസ് ചെയ്ത ശേഷം അപർണയുടെ ഫോണിനു വിശ്രമമില്ല. നിലയ്ക്കാതെ കോളുകൾ, വാട്സാപ്പിൽ അഭിനന്ദന സന്ദേശങ്ങൾ. സമൂഹമാധ്യമങ്ങളിൽ സജീവമാണെങ്കിലും ട്വിറ്റർ തീരെ ഉപയോഗിക്കാതിരുന്ന താൻ കഴിഞ്ഞ ഒരാഴ്ചയായി ട്വീറ്റുകൾക്കു മറുപടി നൽകുന്ന തിരക്കിലാണെന്ന് അപർണ പറയുന്നു.\n‘സിനിമാമേഖലയിൽ നിന്നും പുറത്തുനിന്നും ഒട്ടേറെപ്പേർ വിളിച്ചു. എന്നെങ്കിലും സംസാരിക്കാൻ അവസരം കിട്ടുമെന്നു പ്രതീക്ഷിച്ചിട്ടില്ലാത്തവർ പോലും ഇക്കൂട്ടത്തിലുണ്ട്. വലിയ ഭാഗ്യമായാണ് ഇതിനെക്കാണുന്നത്. നല്ല പരിശ്രമവും മുന്നൊരുക്കവും വേണ്ടിവന്ന കഥാപാത്രമാണു ബൊമ്മി. അതിനു ഫലമുണ്ടായെന്നും പ്രേക്ഷകർക്ക് ഏറെ ഇഷ്ടമായെന്നും അറിയുന്നതിൽ വലിയ സന്തോഷം. കൂടുതൽ മികച്ച രീതിയിൽ മുന്നോട്ടുപോകാനുള്ള ഊർജമാണ് ഈ അഭിനന്ദനങ്ങൾ’.\nഷൂട്ടിങ്ങിന് ഏതാണ്ട് ഒരുവർഷം മുൻപേ മുന്നൊരുക്കങ്ങൾ തുടങ്ങിയിരുന്നു. ഷൂട്ടിങ് സെറ്റിലെക്കാൾ കൗതുകങ്ങൾ പ്രീപ്രൊഡക്‌ഷൻ സമയത്തായിരുന്നു. ബൊമ്മിയുടെ ‘മധുരപ്പേച്ച്’ ശരിയാക്കാൻ വേണ്ടിവന്ന കഠിന പരിശീലനമാണ് അതിൽ പ്രധാനം. സെന്തിൽ, വിരുമാണ്ടി എന്നിവരാണു മധുര ശൈലിയിലുള്ള ഡയലോഗുകൾ പരിശീലിപ്പിക്കാൻ ആദ്യമെത്തിയത്. ഇതിനു ശേഷം, അവർ മധുരയിൽ ചെന്നപ്പോൾ കണ്ടെത്തിയ സത്യ എന്ന ‘തനി മധുരപ്പൊണ്ണ്’ പരിശീലനച്ചുമതലയേറ്റു. സംസാരത്തിലും പെരുമാറ്റത്തിലും വളരെ ശക്തരായ സ്ത്രീകളാണു മധുരയിലേത്. അത്തരത്തിലൊരു മധുരക്കാരി ആയിരുന്നു സത്യ. പ്രാദേശിക സംസ്കാരത്തിന്റെ ആഴത്തിലേക്ക് ഇറങ്ങിച്ചെല്ലാൻ സത്യ വളരെ സഹായിച്ചു. ഡബ്ബിങ് പൂർത്തിയാകും വരെ അവർ കൂടെനിന്നു. കലൈറാണിയുടെ ഗ്രൂമിങ് സെഷനുകളും ബൊമ്മിയെ രൂപപ്പെടുത്താൻ സഹായിച്ചു.\nഷൂട്ടിങ് ആരംഭിക്കും മുൻപ് മധുരയിൽ പോയിരുന്നോ?\nഷൂട്ടിങ് ഷെഡ്യൂൾ ആരംഭിക്കുന്നതിന് ഒരാഴ്ച മുൻപേ മധുരയിലെത്തി. അവിടെയുള്ള മാർക്കറ്റിലാണു കൂടുതൽ സമയം ചെലവിട്ടത്. ഒട്ടേറെ വ്യാപാരികളോടു സംസാരിച്ചു. കച്ചവടത്തിന്റെ രീതി, സ്ത്രീകളായ കച്ചവടക്കാരുടെ പെരുമാറ്റം ഒക്കെ ശ്രദ്ധിച്ചു. സിനിമയിൽ ബൊമ്മി കച്ചവടക്കാരിയായതിനാൽ അത്തരം കാര്യങ്ങൾ കണ്ടു പഠിക്കാനാണു കൂടുതൽ സമയം ചെലവിട്ടത്. ഈ പാഠങ്ങൾ ബൊമ്മിയെ ഉൾക്കൊള്ളാൻ ഏറെ ഉപകരിച്ചു.\nമധുരത്തമിഴിനെക്കാൾ മൗനഭാഷയാണ് ബൊമ്മിയുടെ ഹൈലൈറ്റ്?\nസുധ കൊങ്കര എന്ന സംവിധായികയുടെ കണിശതയും കൃത്യതയുമാണതിനു കാരണം. ഒരു നോട്ടം പോലും എങ്ങനെ വേണം എന്നു സംവിധായികയ്ക്കു നിശ്ചയമുണ്ടായിരുന്നു. ബൊമ്മിയും മാരനും ആദ്യമായി കണ്ടുമുട്ടുന്ന രംഗം പോലും പതിവു ചിത്രങ്ങളിൽനിന്നു വ്യത്യസ്തമായത് അങ്ങനെയാണ്. മുഖത്തു ചിരി വേണ്ട എന്നായിരുന്നു സൂര്യ സാറിനുള്ള നിർദേശം; സാധാരണ പെണ്ണുകാണലിനുണ്ടാവുന്ന നാണമൊന്നും പാടില്ലെന്ന് എന്നോടും. തിരക്കഥ നന്നായി വായിച്ചു പഠിക്കാനുള്ള സമയം കിട്ടിയ ശേഷമായിരുന്നു ഷൂട്ടിങ് തുടങ്ങിയത്. ഇതും വളരെയധികം സഹായിച്ചു. ഷൂട്ടിങ് ആരംഭിക്കുമ്പോഴേക്കും ഡയലോഗുകൾ മിക്കതും മനസ്സിലുറച്ചിരുന്നു. അതു കഥാപാത്രത്തെ നന്നായി ഉൾക്കൊള്ളാനും ബൊമ്മിയുടെ വികാരവിക്ഷോഭങ്ങളെ അഭിനയിച്ചു ഫലിപ്പിക്കാനും സഹായിച്ചു.\nബൊമ്മിയുടേതു മാത്രമല്ല, കണ്ടു തീർന്നാലും മനസ്സിൽ തങ്ങിനിൽക്കുന്ന ഒട്ടേറെ കഥാപാത്രങ്ങളുടേതു കൂടിയാണ് സൂരറൈ പോട്ര്?\nഈ ചിത്രം എന്താണെന്നും സംവിധായിക എന്താണ് ആഗ്രഹിക്കുന്നതെന്നും കൃത്യമായി മനസ്സിലാക്കാൻ ആവോളം സമയം എല്ലാവർക്കും കിട്ടി. പൂർണമായ തിരക്കഥ എല്ലാവർക്കും നൽകിയിരുന്നു. മുതിർന്ന താരങ്ങളിൽ പലരെയും സംവിധായിക നേരിട്ടു കണ്ട് തിരക്കഥ വായിച്ചു കേൾപ്പിച്ചു. എനിക്കു തമിഴ് വായിക്കാനറിയില്ല. അതിനാൽ ഇംഗ്ലിഷിലാണു ലഭിച്ചത്. ആദ്യം കഥയും പിന്നീടു തിരക്കഥയും അയച്ചുതന്നു. പിന്നീട് സ്ക്രിപ്റ്റിലെ ഒട്ടേറെ ഭാഗങ്ങൾ ശബ്ദസന്ദേശങ്ങളായും നൽകി. ഈ പ്രക്രിയയിലൂടെയാണ് നടീനടന്മാരെല്ലാം കടന്നുപോയത്. അതിനു ഫലമുണ്ടായി.\nക്യാപ്റ്റൻ ജി.ആർ.ഗോപിനാഥിന്റെ ‘സിംപ്ലി ഫ്ലൈ – എ ഡെക്കാൻ ഒഡീസി ’ എന്ന പുസ്തകം ഈ ചിത്രത്തിനു പ്രചോദനമായിട്ടുണ്ട്. അതു വായിച്ചിട്ടുണ്ടോ?\nഇതുവരെ കഴിഞ്ഞിട്ടില്ല. ഏറെക്കാലം ഞാൻ കയ്യിൽ കൊണ്ടുനടന്നു. താളുകളൊക്കെ പിഞ്ഞിത്തുടങ്ങിയ പുസ്തകമായതിനാൽ വളരെ ഭദ്രമായാണു സൂക്ഷിച്ചിരുന്നത്. എന്നാൽ, ഷൂട്ടിങ് തിരക്കിനിടെ വായിക്കാൻ പറ്റിയില്ല. എന്റെ അമ്മാവന്റെ കയ്യിൽ ഇപ്പോഴും പുസ്തകമുണ്ട്. അധികം വൈകാതെ എന്തായാലും വായിക്കും, ഉറപ്പ്.\nക്ലാസിക്കൽ നൃത്തം അറിയാം, എന്നാൽ ഈ ചിത്രത്തിലെ നൃത്തരംഗങ്ങൾ ഏറെ വ്യത്യസ്തമാണ്?\nറിഹേഴ്സൽ ഉണ്ടായിരുന്നു. ചുവടുകളെല്ലാം നേരത്തേ പഠിച്ചുറപ്പിച്ചു. സ്ലോമോഷനിലാണ് ആ നൃത്തം. ഇതെങ്ങനെയാണു ചിത്രത്തിൽ വരികയെന്നു സംശയമുണ്ടായിരുന്നു. എന്നാൽ, സ്ക്രീനിൽ കണ്ടപ്പോൾ ശരിക്കും ഞെട്ടി. അത്രയ്ക്കു വ്യത്യസ്തമായിരുന്നു.\nതുടർന്നുള്ള കഥാപാത്രങ്ങളുടെ തിരഞ്ഞെടുപ്പ് ബൊമ്മി ദുഷ്കരമാക്കുമോ?\nതീർച്ചയായും. സ്വപ്നതുല്യമായ ഒരു കഥാപാത്രം തന്നെയാണു ബൊമ്മി; ഇത്രയേറെ പ്രേക്ഷകപ്രീതി അതിനു ലഭിച്ചത് അനുഗ്രഹവും. കരിയറിലെ വലിയൊരു വഴിത്തിരിവാണ്. ഇതുവരെ പുതിയൊരു ചിത്രത്തിനു ഞാൻ സമ്മതം മൂളാത്തതിനു പിന്നിലും ഈ ചിന്തയുണ്ട്. മികച്ചതെന്നു വിലയിരുത്തപ്പെട്ട കഥാപാത്രത്തിനു കോട്ടം തട്ടുന്ന രീതിയിൽ മറ്റൊരു കഥാപാത്രം ചെയ്യാൻ കഴിയില്ല. എത്രത്തോളം ഇക്കാര്യത്തിൽ സ്വാതന്ത്ര്യം ലഭിക്കും എന്നറിയില്ല. എങ്കിലും നന്നായി ശ്രദ്ധിച്ചു മാത്രം കഥാപാത്രങ്ങൾ തിരഞ്ഞെടുക്കാൻ തന്നെയാണു തൽക്കാലം തീരുമാനം.\nമലയാളത്തിൽ ഇത്ര ശക്തമായൊരു കഥാപാത്രം പ്രതീക്ഷിക്കുന്നുണ്ടോ?\nലഭിക്കുമെന്നു തന്നെയാണു പ്രതീക്ഷ. പിന്നെ, സംവിധായകരുടെയും തിരക്കഥാകൃത്തുക്കളുടെയും കയ്യിലല്ലേ അത്. ‘മഹേഷിന്റെ പ്രതികാര’ത്തിലെ ജിൻസി കരുത്തുറ്റ കഥാപാത്രമായിരുന്നു. അതുകണ്ടാണ് സുധാ കൊങ്കര എന്നെ ഈ ചിത്രത്തിന്റെ ഓഡിഷനായി വിളിച്ചത്.\nമറ്റു ഭാഷകളിൽനിന്ന് ഓഫറുകളുണ്ടോ?\nപലരും വിളിക്കുന്നുണ്ട്. എന്നാൽ, കഥകളൊന്നും കേട്ടുതുടങ്ങിയിട്ടില്ല. നിലവിൽ ഞാൻ ബൊമ്മിയുടെ വിജയത്തിന്റെ സന്തോഷത്തിലാണ്.\nബൊമ്മിക്ക് അപർണ എത്ര മാർക്കിടും?\nബൊമ്മിയെന്ന കഥാപാത്രത്തിനല്ലേ? പത്തിൽ പത്തു മാർക്കും കൊടുക്കാം. എന്റെ അഭിനയത്തെപ്പറ്റിയാണെങ്കിൽ ഞാൻ തൃപ്തയാണ്, വളരെ ഹാപ്പിയാണ്. കഥാപാത്രത്തിനു വേണ്ടതെന്താണോ അത് എന്നിൽനിന്നു പുറത്തെത്തിക്കാൻ സംവിധായികയ്ക്കു കഴി‍ഞ്ഞിട്ടുണ്ടെന്നാണ് എന്റെ വിലയിരുത്തൽ.


By Sooraj Surendran.06 08 2019\nമാഡ്രിഡ്: ലാൻഡ് ചെയ്യാൻ മിനിറ്റുകൾ മാത്രം ബാക്കിനിൽക്കെ വിമാനത്തിനുള്ളിൽ പുക നിറഞ്ഞത് യാത്രക്കാരിൽ പരിഭ്രാന്തി പടർത്തി. ബ്രിട്ടിഷ് എയർവെയ്സ് വിമാനത്തിലാണ് സംഭവം. തകരാറിനെ തുടർന്ന് വിമാനം അടിയന്തിരമായി നിലത്തിറക്കി. ലണ്ടനിൽനിന്ന് സ്പെയിനിലേക്കു വിമാനത്തിനാണ് തരാർ ഉണ്ടായത്. വിമാനത്തിനുള്ളിൽ പുക നിറഞ്ഞതോടെ അടിയന്തരമായി നിലത്തിറക്കി എമെർജെൻസി വാതിലിലൂടെയാണ് യാത്രക്കാരെ പുറത്തിറക്കിയത്. വിമാനത്തിനടുത്തു നിന്നും സാധിക്കാവുന്നത്ര ദൂരത്തേക്ക് മാറണമെന്നും അധികൃതർ നിർദേശം നൽകിയതായി യാത്രക്കാർ പറയുന്നു. ശാരീരികാസ്വാസ്ഥ്യം അനുഭവപ്പെട്ട യാത്രക്കാരെ ആശുപത്രിയിലേക്ക് മാറ്റി.\n— Gayle Fitzpatrick (@gaylem1978)5August 2019


സൗദിയില് മയക്കു മരുന്ന് കടത്തിനുള്ള ശിക്ഷ വധശിക്ഷയാണ് – Pravasi Corner\nസൗദി മയക്കു മരുന്ന് നിയന്ത്രണ നിയമം മയക്കു മരുന്നിനോടു ബന്ധപ്പെട്ട കുറ്റങ്ങളെ അതീവ ഗുരുതരമായ കുറ്റകൃത്യങ്ങള് ആയാണ് കണക്കാക്കുന്നത്. കുറ്റം തെളിഞ്ഞാല് മരണശിക്ഷ വരെ ലഭിക്കാം.\nഅറിവില്ലായ്മ കൊണ്ടും അശ്രദ്ധ കൊണ്ടും നിരവധി പ്രവാസികള് ശിക്ഷ ഏറ്റു വാങ്ങിയിട്ടുണ്ട്. വിമാനതാവളങ്ങളില് വെച്ച് അപരിചിതര് നല്‍കുന്ന പൊതികള് തുറന്നു നോക്കാതെ സ്വന്തം ബാഗില് വെച്ച് പോരുന്നവര് അധികൃതരുടെ പരിശോധനാ സമയത്ത് മാത്രമാണ് ചതിയിലകപ്പെട്ടതായി തിരിച്ചറിയുക. അറിയാതെ ചതിയിലകപ്പെട്ടതാണെന്ന വാദം കോടതി മുഖവിലക്കെടുക്കാറില്ല. കാരണം ബോധപൂര്‍വം മയക്കു മരുന്ന് കടത്തുന്നവരും പിടിക്കപ്പെടുമ്പോള് ഇതേ ന്യായവാദമാണ് ഉന്നയിക്കാറുള്ളത്.\nഅതുപോലെതന്നെ നിസ്സാര സാമ്പത്തിക ലാഭത്തിനു വേണ്ടി മയക്കു മരുന്ന് കാരിയര്‍മാര് ആവാന് തയ്യാറാവുന്നരും നിരവധിയാണ്. എന്നാല് ഒന്നോര്‍ക്കുക, ഒരു സമൂഹത്തിന്റെ കര്‍മശേഷിയെ നിര്‍ജ്ജീവവും അലസവും ആക്കുന്ന ഒന്നാണ് മയക്കു മരുന്ന് ഉപയോഗം. അതിനിവിടെ മാപ്പില്ല.\nസൗദി അറേബ്യയിലെ മയക്കു മരുന്ന് നിയന്ത്രണ നിയമം കുറ്റക്കാരെ മൂന്നു വിഭാഗങ്ങളായാണ് കാണുന്നത്.\nമയക്കു മരുന്ന് കള്ളക്കടത്തുകാര് (Smugglers)\nമയക്കു മരുന്ന് വിതരണക്കാര് (Dealers)\nമയക്കു മരുന്ന് ഉപയോഗിക്കുന്നവര് (Users)\n1. മയക്കു മരുന്ന് കള്ളക്കടത്തുകാര്.\nസൗദിയുടെ പുറത്തു നിന്നും രാജ്യത്തിന് അകത്തേക്ക് മയക്കുമരുന്ന് കടത്താന് ശ്രമിക്കുന്നവരെയും ആ പ്രക്രിയയില് ഉള്‍പ്പെട്ടിട്ടുള്ള മറ്റു ആളുകളെയുമാണ് മയക്കുമരുന്ന് കള്ളകടത്തുകാരായി കണക്കാക്കുന്നത്. ഇത്തരക്കാരോട് യാതൊരു വിധ ദയാദാക്ഷിണ്യവും കാണിക്കാറില്ല. മിക്കവാറും കുറ്റം തെളിഞ്ഞാല് വധശിക്ഷയാണ് ലഭിക്കുക. ഇവരെ കൂടാതെ മയക്കു മരുന്ന് രാജ്യത്തിനകത്തു സ്വീകരിക്കുന്നവരെയും അത് മറ്റു വിതരണക്കാര്‍ക്ക് വിതരണം ചെയ്യുന്നവരെയും കള്ളകടത്തുകാരായി പരിഗണിക്കും.\n2. മയക്കു മരുന്ന് വിതരണക്കാര്\nമയക്കു മരുന്ന് ഏജന്റുമാര്‍ക്കും ഉപയോക്താക്കള്‍ക്കും വിതരണം ചെയ്യുന്നവരെയാണ് മയക്കു മരുന്ന് വിതരണക്കാര് ആയി കണക്കാക്കുന്നത്. മുന്‍പ് ഇതേ കുറ്റത്തിന് ശിക്ഷ അനുഭവിച്ചവരെയും സൗദി നിയമം രണ്ടു തരത്തിലാണ് കണക്കാക്കി പോരുന്നത്. ആദ്യമായി കുറ്റം ചെയ്യുന്നവര്‍ക്ക് തടവുശിക്ഷ, ചാട്ടയടി, പിഴ ശിക്ഷ എന്നിവയായിരിക്കും ലഭിക്കുക. എന്നാല് തുടര്‍ച്ചയായി കൃത്യത്തിലേര്‍പ്പെടുന്നവര്‍ക്ക് കൂടുതല് കഠിനമായ ശിക്ഷകളും ചിലപ്പോള് മരണ ശിക്ഷ വരെ ലഭിച്ചേക്കാം.\n3. മയക്കു മരുന്ന് ഉപയോഗിക്കുന്നവര്.\nമയക്കു മരുന്ന് ഉപയോഗിക്കുന്നവര്‍ക്ക് രണ്ടു വര്‍ഷം വരെയുള്ള ജയില് ശിക്ഷയോ അല്ലെങ്കില് ന്യായാധിപന് വിധിക്കുന്ന മറ്റു തരത്തിലുള്ള ശിക്ഷകളോ ലഭിക്കാം. വിദേശിയാണ് കുറ്റക്കാരനെങ്കില് ശിക്ഷക്ക് ശേഷം രാജ്യത്ത്രാ നിന്ന് നാട്കടത്തും.\nസൗദിനിയമം അന്താരാഷ്ട്ര നിയമങ്ങള്‍ക്ക് അനുസൃതമായി മയക്കുമരുന്നിനു അടിമപ്പെട്ടവരെ ചികിത്സ ആവശ്യമുള്ള രോഗികള് ആയാണ് പരിഗണിക്കുന്നത്. പിടിക്കപ്പെട്ടവര് ചികിത്സയിലുള്ള ആളാണെങ്കില് അയാളെ കൂടുതല് ചോദ്യം ചെയ്യുന്നതിന് പകരം സ്പെഷ്യലിസ്റ്റ് ആശുപത്രിയില് പ്രവേശിപ്പിക്കുകയാണ് ചെയ്യുക.\nവിദ്യാര്‍ഥികള് ആണെങ്കില് ചില നിബന്ധനകള്‍ക്ക് വിധേയമായി ശിക്ഷ ഒഴിവാക്കുകയും അവര്‍ക്ക് ആവശ്യമായ ബോധവല്‍ക്കരണവും ശിക്ഷണവും നല്‍കാമെന്ന മാതാപിതാകളുടെ ഉറപ്പിന്മേല് മേല്‍നോട്ടത്തിന് വിധേയമായി വിട്ടയക്കുകയും ചെയ്യുന്നു. ഏതെങ്കിലും കാരണവശാല് ശിക്ഷിക്കുകയാനെന്കില് തന്നെ മൂന്നു മാസത്തില് കൂടുതലുള്ള തടവ് ശിക്ഷയോ അമ്പതു ചാട്ടയടിയില് കൂടുതലോ ശിക്ഷയായി നല്‍കാറില്ല.\n(Saudi law of Narcotics control is enacted pursuant to the Royal Order No. 4/B/966 and dated 10/07/1407H.that includes the decision of the Senior Jurist Commission No. 138 dated 20/06/1407 H. and the ministerial resolution No. 11 for 1374H.)


ആന്റിബോഡി കോക്ടെയില് ചികിത്സ കോവിഡ് മാര്‍ഗരേഖയില് ഉള്‍പ്പെടുത്തി - Voice Of Punalur\nHome / Uncategories / ആന്റിബോഡി കോക്ടെയില് ചികിത്സ കോവിഡ് മാര്‍ഗരേഖയില് ഉള്‍പ്പെടുത്തി\nആന്റിബോഡി കോക്ടെയില് ചികിത്സ കോവിഡ് മാര്‍ഗരേഖയില് ഉള്‍പ്പെടുത്തി\n*August 8, 2021*\nകോഴിക്കോട്: ആന്റിബോഡി കോക്ടെയില് ചികിത്സ കോവിഡ് മാര്‍ഗരേഖയില് സംസ്ഥാനസര്‍ക്കാര് ഉള്‍പ്പെടുത്തി. 'ട്രംപ് കോക്ടെയില്' എന്നാണ് ഇതറിയപെടുന്നത്. ഇതുള്‍പ്പെടുത്തി ഓഗസ്റ്റ് അഞ്ചിന് പുതുക്കിയ മാര്‍ഗനിര്‍ദേശങ്ങള് പുറത്തിറക്കി.ഡെല്‍റ്റ വകഭേദങ്ങള്‍ക്കെതിരേ ആന്റിബോഡി ചികിത്സ ഫലപ്രദമാണെന്ന് ഡോക്ടര്‍മാര് പറയുന്നു.\n60-നുമേല് പ്രായമുള്ള കോവിഡ് ബാധിതരായ ഹൈ റിസ്‌ക് വിഭാഗക്കാര്‍ക്കും അമിതവണ്ണവും ഭാരവുമുള്ളവര്‍ക്കുമാണ് ഇത് പ്രധാനമായും നല്‍കുന്നത്. ഈ മരുന്ന് ഉപയോഗിച്ച രോഗികളില് ഇത് ഫലപ്രദമാണെന്നു വ്യക്തമായിട്ടുണ്ട്. സ്വകാര്യ ആശുപത്രികളില് കോക്ടെയില് തെറാപ്പി വ്യാപകമായി ചെയ്യുന്നുണ്ട്.\nകാസിരിവിമാബ്, ഇംഡെവിമാബ് എന്നീ മരുന്നുകള് ചേര്‍ത്തുള്ള ഇന്‍ജക്ഷനാണ് ഈ ചികിത്സ. യു.എസ്. പ്രസിഡന്റായിരുന്ന ഡൊണാള്‍ഡ് ട്രംപ് ഉപയോഗിച്ചതിനു ശേഷമാണ് ഇത് 'ട്രംപ് കോക്ക്ടെയില്' എന്നറിയപ്പെട്ടത്. സംസ്ഥാനത്ത് കോവിഡ് നിരക്കുകള് ഉയരുന്ന സാഹചര്യത്തില് ഈ ചികിത്സാരീതി വലിയ ആശ്വാസമാകുമെന്നാണു വിലയിരുത്തല്.\nആന്റിബോഡി കോക്ടെയില് ചികിത്സ കോവിഡ് മാര്‍ഗരേഖയില് ഉള്‍പ്പെടുത്തി Reviewed by VOP on August 08, 2021 Rating: 5


ഇരുപത്തിയേഴുകാരി ഹസീനയെ മന്ത്രവാദം നടത്തി കൊലപ്പെടുത്തിയ കേസിൽ മന്ത്രവാദി മുഹമ്മദ് സിറാജുദ്ദീന് ജീവപര്യന്തം - ഇ വാർത്ത | evartha\nതഴവയിലെ മന്ത്രവാദ കൊലപാതകക്കേസിൽ ഒന്നാം പ്രതിയായ മന്ത്രിവാദി സിറാജുദ്ദീൻ എന്ന മുഹമ്മദ് സിറാജുദ്ദീനെ (40) ജീവപര്യന്തം തടവിന് ശിക്ഷിച്ചു കോടതി. കൊല്ലം അഡീഷണൽ സെഷൻസ് കോടതി ജഡ്ജി എം.മനോജാണ് വിധി പ്രസ്താവിച്ചത്. രണ്ടുലക്ഷം രൂപ പിഴയും വിധിച്ചിട്ടുണ്ട്. പിഴ അടച്ചില്ലെങ്കിൽ ആറു മാസം അധിക തടവ് അനുഭവിക്കണമെന്നും വിധിയിൽ പറയുന്നു.\nമനോരോഗ ചികിത്സയിലായിരുന്ന തഴവ കടത്തൂർ കണ്ണങ്കരക്കുറ്റിയിൽ വീട്ടിൽ ഹസീന(27)യാണ് 2014 ജൂലായ് 12-ന് രാത്രിയിലാണ് മന്ത്രവാദത്തിന്റെ ഇരയായി കൊല്ലപ്പെട്ടത്. ഹസീനയുടെ രോഗം ഭേദമാക്കാമെന്നു പറഞ്ഞെത്തിയ മാവേലിക്കര ആദിക്കാട്ടുകുളങ്ങര ബിസ്മി മൻസിലിൽ സിറാജുദ്ദീൻ മന്ത്രവാദ ചികിത്സയുടെ പേരിൽ ക്രൂരമായ മർദനമുറകൾ നടത്തുകയായിരുന്നു. തുടർച്ചയായ മന്ത്രവാദ ചികിത്സയ്ക്കിടെ ബോധം നഷ്ടപ്പെട്ട ഹസീനയെ ഒരു സ്വകാര്യ ആശുപത്രിയിൽ എത്തിച്ചുവെങ്കിലും ജീവൻ രക്ഷിക്കാനായില്ല.\nമരണം സ്ഥിരീകരിച്ച ഡോക്ടർ സ്വാഭാവിക മരണമെന്ന നിലയിലാണ് മൃതദേഹം ബന്ധുക്കൾക്ക് വിട്ടുനൽകിയത്. എന്നാൽ മരണത്തിൽ അസ്വാഭാവികതയുണ്ടെന്ന് സന്ദേശം ലഭിച്ചതിനെത്തുടർന്ന് അന്നത്തെ കരുനാഗപ്പള്ളി സി.ഐ. കെ.എ.വിദ്യാധരൻ മൃതദേഹം പോസ്റ്റ്‌മോർട്ടം ചെയ്യണമെന്ന് ആവശ്യപ്പെടുകയായിരുന്നു. കബറടക്കത്തിനുള്ള തയ്യാറെടുപ്പുകൾ നടന്നിരുന്നുവെങ്കിലും ആവശ്യത്തിൽ നിന്നും പൊലീസ് പിന്മാറിയില്ല. തിരുവനന്തപുരം മെഡിക്കൽ കോളേജ് ആശുപത്രിയിലെ ഫൊറൻസിക് വിദഗ്ധ ഡോ. വത്സല നടത്തിയ പോസ്റ്റ്‌മോർട്ടത്തിൽ ഞെട്ടിപ്പിക്കുന്ന വിരങ്ങളാണ് പുറത്തുവന്നത്.\nഹസീനയുടെ ആന്തരികാവയവങ്ങൾ പലതും ചതഞ്ഞ നിലയിലായിരുന്നു. നിരന്തരമായ പീഡനങ്ങൾ ഏറ്റുവാങ്ങിയതിന്റെ ലക്ഷണങ്ങൾ നിരവധി ഉണ്ടായിരുന്നതായും ഡോക്ടർ മൊഴിനൽകി. തുടർന്ന് മന്ത്രവാദം നടത്തിയ സിറാജുദ്ദീനെ അറസ്റ്റ് ചെയ്ത് ചോദ്യംചെയ്തപ്പോഴാണ് പീഡനങ്ങൾ പുറത്തറിഞ്ഞത്.\nപ്രോസിക്യൂഷൻ ഭാഗത്തു നിന്ന് വിസ്തരിച്ച 19 സാക്ഷികളിൽ ദൃക്‌സാക്ഷികൾ ഉൾപ്പെടെ പലരും കൂറുമാറി പ്രതിഭാഗം ചേർന്നു. പ്രോസിക്യൂഷൻ ഹാജരാക്കിയ 35 രേഖകളും 40 തൊണ്ടിമുതലുകളും കോടതി തെളിവായി സ്വീകരിച്ചു. ഒന്നാംപ്രതിക്ക് സഹായങ്ങൾ ചെയ്തു കൊടുത്തതായി കേസിൽ പറഞ്ഞിരുന്ന ഹസീനയടെ പിതാവ് ഹസൻകുഞ്ഞ് ഉൾപ്പെടെയുള്ള മറ്റ് അഞ്ചു പ്രതികളെ സംശയത്തിന്റെ ആനുകൂല്യം നൽകി കോടതി വിട്ടയച്ചു.\nTopics: haseena Sirajudeen


പനവേലി വലിയതോട്ടിൽ കക്കൂസ് മാലിന്യം തള്ളിയ ടാങ്കറുകൾ പിടികൂടി | Kollam News\nസദാനന്ദപുരത്ത് ചത്ത പന്നിയെ കനാലിൽ തള്ളി\nപനവേലി വലിയതോട്ടില് മാലിന്യം തള്ളാനെത്തിയ ടാങ്കര് ലോറികള് നാട്ടുകാര് പിടികൂടിയപ്പോള്\nകൊട്ടാരക്കര : ജലസ്രോതസ്സുകളിൽ മാലിന്യം കലർത്തുന്നതും വലിച്ചെറിയുന്നതും ഗുരുതരഭീഷണിയാകുന്നു. കഴിഞ്ഞദിവസം വാളകത്ത് പനവേലി വലിയതോട്ടിലേക്ക് കക്കൂസ് മാലിന്യങ്ങൾ ഒഴുക്കവേ രണ്ട് ടാങ്കർ ലോറികൾ നാട്ടുകാർ പിടികൂടി പോലീസിൽ ഏൽപ്പിച്ചു.\nസദാനന്ദപുരത്ത് ചത്ത വളർത്തുപന്നിയെ കെ.ഐ.പി. കനാലിൽ തള്ളിയത് പ്രതിഷേധത്തിനു കാരണമായി. വാളകത്ത് റോഡരികിൽ നിർത്തിയിരുന്ന മാലിന്യ ടാങ്കറുകളിൽനിന്ന് നീളമുള്ള പൈപ്പ് തോട്ടിലേക്കിട്ടിരുന്നു. മഴപെയ്യുമ്പോൾ ടാങ്കറിൽനിന്നു ശുചിമുറി മാലിന്യങ്ങൾ തോട്ടിലേക്ക് ഒഴുക്കുകയാണ് ഇവരുടെ രീതി.\nആശുപത്രികളിൽനിന്നും ഫ്ളാറ്റുകളിൽനിന്നും മാലിന്യങ്ങൾ നീക്കാൻ കരാറെടുക്കുന്ന സംഘങ്ങൾ നിരവധിയാണ്. ഇവിടെനിന്നു നീക്കംചെയ്യുന്ന മാലിന്യങ്ങളാണ് തോടുകളിലും പൊതുസ്ഥലങ്ങളിലും ഒഴുക്കുന്നത്. വാഹനങ്ങളിലുണ്ടായിരുന്ന ഡ്രൈവർമാരിൽ ഒരാൾ ഓടി രക്ഷപ്പെട്ടു. പിടിയിലായ ആളെ നാട്ടുകാർ പോലീസിനു കൈമാറി.\nപലയിടങ്ങളിൽനിന്നും മാലിന്യ ടാങ്കറുകൾ നാട്ടുകാർ പിടികൂടി പോലീസിനു കൈമാറിയിട്ടുണ്ടെങ്കിലും പിഴയൊടുക്കി ഇവ പുറത്തിറക്കുകയും വീണ്ടും മാലിന്യംതള്ളൽ തുടരുകയും ചെയ്യുന്നു. വയലേലകളിലും തോടുകളിലും കെ.ഐ.പി. കനാലിലും ആളൊഴിഞ്ഞ പൊതുനിരത്തിലുമെല്ലാം ഇത്തരത്തിൽ മാലിന്യംതള്ളുന്ന സംഘം സജീവമാണ്.\nശനിയാഴ്ചയാണ് സദാനന്ദപുരത്ത് സ്കൂളിനുസമീപം കനാലിൽ ചത്ത പന്നിയെ തള്ളിയത്. കനാൽ അടച്ചിരിക്കുകയാണെങ്കിലും മഴപെയ്തവെള്ളം ചെറിയതോതിൽ ഒഴുകുന്നുണ്ട്. ജനവാസമേഖലയിൽ ചത്തപന്നിയെ തള്ളിയത് ദുർഗന്ധത്തിനു കാരണമാകുന്നു.\nകനാലിൽനിന്നു പന്നിയുടെ ശവം എടുത്തുമാറ്റി മറവുചെയ്യണമെന്ന് നാട്ടുകാർ ആവശ്യപ്പെട്ടെങ്കിലും നടപടികളില്ല. വളർത്തുപന്നി ആയതിനാൽ തങ്ങൾക്ക് എടുക്കാൻ കഴിയില്ലെന്ന് അഗ്നിരക്ഷാസേന അറിയിച്ചു.\nപൊതുനിരത്തുകളിൽ മാംസാവശിഷ്ടങ്ങളും ജൈവമാലിന്യങ്ങളും തള്ളുന്നതിനും കുറവില്ല. ദേശീയപാതയുടെ വശങ്ങളിലുൾപ്പെടെ ആളൊഴിഞ്ഞ ഇടങ്ങളിലെല്ലാം മാലിന്യക്കൂനകളാണ്.\nജലാശയത്തിൽ മാലിന്യം തള്ളുന്നവരെ മൂന്നുമാസംമുതൽ ഏഴുവർഷംവരെ തടവിനും പിഴയ്ക്കും ശിക്ഷിക്കാൻ നിയമമുണ്ടെങ്കിലും പിഴയൊടുക്കുന്നതോടെ വാഹനങ്ങളും ആളുകളും ഇറങ്ങുകയാണ് പതിവ്.\nസെന്റ് മേരീസ് സ്കൂൾ വാർഷികം\nതൈപ്പൂയം: ഒരുക്കങ്ങൾ തുടങ്ങി\nജെ.സി.ഐ. സിൽവർ ജൂബിലി ആഘോഷം\nപൗരത്വനിയമഭേദഗതിയെ പ്രതിപക്ഷം തെറ്റിദ്ധരിപ്പിക്കുന്നു-കിസാൻ മോർച്ച


By: Meera Sandeep Published on: 10 January, 2021 11:00 AM IST\nവർഷത്തിൽ എല്ലാ കാലാവസ്ഥയിലും വളർത്തിയെടുക്കാൻ കഴിയുന്ന ഒരു പച്ചക്കറിയാണ് വഴുതന. Solanaceae കുടുംബത്തിൽ പെട്ട വഴുതനയുടെ scientific name, Solanum Melongena എന്നാണ്. ഇംഗ്ലീഷിൽ Brinjal, Eggplant, Aubergine, എന്നീ പേരുകളിൽ അറിയപ്പെടുന്നു.\nഇന്ത്യയിൽ ധാരാളമായി ഉൽപ്പാദിപ്പിക്കുന്ന വഴുതന അതിൻറെ വ്യത്യസ്‌തമായ നിറങ്ങളും ആകൃതിയും കൊണ്ട് സവിശേഷപ്പെട്ടിരിക്കുന്നു. India കൂടാതെ Pakistan, China, Bangladesh, Philippines, എന്നീ രാജ്യങ്ങളിലും കണ്ടുവരുന്ന ഈ പച്ചക്കറി യൂറോപ്യൻ ഭക്ഷണ സംസ്കാരത്തിലും സർവ്വപ്രിയനാണ്.\nവിത്ത് പാകി കിളിർപ്പിച്ചതിനു ശേഷം മാറ്റി നടുന്നതാണ് വഴുതന കൃഷിയുടെ രീതി. ഒരു ഹെക്ടർ സ്ഥലത്ത് കൃഷി ചെയ്യുന്നതിനായി 400-500 gm വിത്ത് വേണ്ടിവരും. ഒരാഴ്ച കൊണ്ട് വിത്ത് മുളക്കുകയും 40-45 ദിവസം കൊണ്ട് തൈകൾ മാറ്റി നടാം.\nടെറസ്സിലെ ഗ്രോ ബാഗ്/ചെടിച്ചട്ടി അല്ലെങ്കിൽ വിരിച്ച മണലിലോ വിത്ത് വിതക്കാം. വിത്തുകൾ പാകുമ്പോൾ അധികം ആഴത്തിൽ പോകാതെ ശ്രദ്ധിക്കുക.\nനേരിട്ട് മണ്ണിൽ നടുമ്പോൾ മണ്ണ് നന്നായി കിളച്ചിളക്കി കല്ലും കട്ടയും നീക്കം ചെയ്യണം. അടിവളമായി ഉണങ്ങിയ ചാണകം, കമ്പോസ്റ്റ്, എന്നിവ ചേർക്കണം.\nചെടി നട്ട് 55-60 ദിവസത്തിൽ വിളവെടുക്കാൻ തുടങ്ങാം. ഏതാണ്ട് അഞ്ചു ദിവസം ഇടവിട്ടു വിളവെടുപ്പ് തുടങ്ങാം. പ്രധാന വിളവെടുപ്പ് കഴിഞ്ഞാൽ ചെടി ചിവട്ടിൽ നിന്ന് അൽപം ഉയർത്തി മുറിച്ച് മാറ്റി കുറ്റിയാക്കി നിർത്തണം.\nവീണ്ടും നല്ല വെള്ളവും വളവും നൽകി അടുത്ത വിളവിനായി ചെടികൾ രൂപപെടുത്തിയെടുക്കാം.\nEnglish Summary: Brinjal cultivation can be done profitably atalow cost (1)\nഇഞ്ചി വീട്ടിനുള്ളില് തന്നെ വളര്‍ത്തി വിളവെടുക്കാം ...


കമന്ററിയ്ക്ക് തെറി വിളി, പക്ഷെ പാട്ട് പാടി സോഷ്യല് മീഡിയ കൈയ്യിലെടുത്ത് മഞ്ചരേക്കര് :Sanjay Manjrekar Sings beautifully during World Cup\nTrance Movie Quick Review: മതം എന്ന മയക്കുമരുന്ന്: ‘ട്രാന്‍സ്’ റിവ്യൂ\nSanjay Manjrekar Sings And The Video Goes Viral274956\nകമന്ററിയ്ക്ക് തെറി വിളി, പക്ഷെ പാട്ട് പാടി സോഷ്യല് മീഡിയയെ കൈയ്യിലെടുത്ത് മഞ്ചരേക്കര്\nഹിന്ദി സിനിമാ ഗാനമായ 'ദില് ദിയാന് ഗല്ലാ' ആണ് മഞ്ചരേക്കര് ആലപിക്കുന്നത്\nJuly 05, 2019 08:33:52 pm\nക്രിക്കറ്റ് ലോകത്ത് ഒന്നല്ലെങ്കില് മറ്റൊരു കാരണം കൊണ്ട് എപ്പോഴും ചര്‍ച്ചകളില് നിറഞ്ഞു നില്‍ക്കുകയാണ് സഞ്ജയ് മഞ്ചരേക്കര്. കഴിഞ്ഞ ദിവസം സഞ്ജയ്ക്ക് എതിരെയായിരുന്നു ഇന്ത്യന് ആരാധകര്. ക്രിക്കറ്റ് കമന്ററിയില് മഞ്ചരേക്കര് നടത്തുന്ന പരാമര്‍ശങ്ങള് ആരാധകരെ ചില്ലറയൊന്നുമല്ല ചൊടിപ്പിച്ചത്.\nപിന്നാലെ ഇന്ത്യന് ഓള് റൗണ്ടര് രവീന്ദ്ര ജഡേജയ്‌ക്കെതിരായ പ്രസ്താവനയ്‌ക്കെതിരെ ജഡേജ തന്നെ രംഗത്തെത്തി. ഇതോടെ മഞ്ചരേക്കര് ട്രോളുകള് കൂടുതല് ശക്തമായി. എന്നാല് ഇപ്പോള് സോഷ്യല് മീഡിയ മഞ്ചരേക്കറെ അഭിനന്ദിക്കുകയാണ്. കമന്ററിയല്ല കാരണം, ഇത്തവണ തന്റെ പാട്ടുകൊണ്ടാണ് മഞ്ചരേക്കര് സോഷ്യല് മീഡിയയെ കൈയ്യിലെടുത്തിരിക്കുന്നത്.\nഹിന്ദി സിനിമാ ഗാനമായ ‘ദില് ദിയാന് ഗല്ലാ’ ആണ് മഞ്ചരേക്കര് ആലപിക്കുന്നത്. ആതിഫ് അലം പാടി സൂപ്പര് ഹിറ്റായി മാറിയ ഗാനം അതിമനോഹരമായി തന്നെയാണ് മഞ്ചരേക്കര് ആലപിച്ചിരിക്കുന്നത്. സ്റ്റാര് സ്‌പോര്‍ട്‌സ് അവതാരികയായ സീമ അഗര്‍വാളാണ് സഞ്ജയ് മഞ്ചരേക്കറുടെ പാട്ട് വീഡിയോയിലാക്കി പോസ്റ്റ് ചെയ്തിരിക്കുന്നത്.\nജൂണ് 11 നാണ് സീമ വീഡിയോ പോസ്റ്റ് ചെയ്തത്. വീഡിയോ ഇപ്പോള് വൈറലായി മാറുകയായിരുന്നു.\nSinging in the rain @sanjaysphotos #DilDiyanGallan which means ‘words spoken from my heart’ #cwc19 #cwc #cricket #cricketworldcup #teamindia @StarSportsIndia @ICC @cricketworldcup\nA post shared by Seema Jaswal (@meseemajaswal) on Jun 11, 2019 at 2:49am PDT\nനെടുങ്കണ്ടം കസ്റ്റഡി മരണം: ഇടുക്കി എസ്.പിയെ സ്ഥലം മാറ്റി\nപന്തിന്റെ തോളിൽ അജ്ഞാത കൈ; സമൂഹമാധ്യമങ്ങളിൽ ചർച്ചയായി ഇന്ത്യൻ ടീമിലെ പ്രേത സാനിധ്യം\nവിവാഹം ഗുരുവായൂർ നടയിൽ; ക്ഷണക്കത്ത് പങ്കുവച്ച് സൗഭാഗ്യ വെങ്കിടേഷ്


അവൻ സാധാരണനിലയിലേക്ക് തിരിച്ചുവരികയില്ല: ശസ്ത്രക്രിയയെ തുടർന്ന് കോമയിലായ കുട്ടിയുടെ അച്ഛൻ | The News Minute\nഅവൻ സാധാരണനിലയിലേക്ക് തിരിച്ചുവരികയില്ല: ശസ്ത്രക്രിയയെ തുടർന്ന് കോമയിലായ കുട്ടിയുടെ അച്ഛൻ\nമല്യ ഹോസ്പിറ്റലിൽ നടന്ന ഒരു ശസ്ത്രക്രിയയെ തുടർന്ന് ജൂൺ പത്തിനാണ് ലക്ഷയ് പി കോമയിലേക്ക് വഴുതിവീണത്.\nMalayalam Monday, June 20, 2016 - 15:30\nശസ്ത്രക്രിയയ്ക്ക് മൂന്ന് മണിക്കൂർ മുൻപുവരെ അവൻ കളിക്കുകയായിരുന്നു. അവന് ഒരു കുഴപ്പവുമുണ്ടായിരുന്നില്ലെന്നും കുട്ടിയുടെ അച്ഛൻ പറയുന്നു.\nശസ്ത്രക്രിയയെ തുടർന്ന് അഞ്ചുവയസ്സായ മകൻ കോമയിലായിട്ട് പത്തുദിവസം കഴിഞ്ഞിട്ടും എന്താണ് തങ്ങളുടെ മകനെ ഈ അവസ്ഥയിലെത്തിച്ച പിശക് എന്ന് ഊഹിക്കാനോ, എങ്ങനെ സാധാരണ അവസ്ഥയിലേക്ക് വീണ്ടെടുക്കപ്പെടുമെന്ന് സങ്കല്പിക്കാനോ ആകാതെ കുഴങ്ങുകയാണ് പുരുഷോത്തമും ഭാര്യയും.\nമല്യ ഹോസ്പിറ്റലിൽ നടന്ന ഒരു ശസ്ത്രക്രിയയെ തുടർന്ന് ജൂൺ പത്തിനാണ് ലക്ഷയ് പി കോമയിലേക്ക് വഴുതിവീണത്. സ്‌കൂളിൽ വെച്ച് കളിയ്ക്കിടെ പരുക്കേറ്റതോടെയാണ് ശസ്ത്രക്രിയ ആവശ്യമായി വന്നത്.\nഇടതുകൈയിൽ ശസ്ത്രക്രിയ വേണമെന്നും നടുവിരൽ ശരിയാക്കാനാകില്ലെന്നും മോതിരവിരലിന് പ്ലാസ്റ്റിക് സർജറി അനിവാര്യമാണെന്നുമാണ് ഡോക്ടർമാർ പറഞ്ഞത്.\n'ശസ്ത്രക്രിയയ്ക്ക് മൂന്ന് മണിക്കൂർ മുൻപുവരെ അവൻ കളിക്കുകയായിരുന്നു. അവന് ഒരു കുഴപ്പവുമുണ്ടായിരുന്നില്ലെന്നും' കുട്ടിയുടെ അച്ഛൻ പുരുഷോത്തം പറയുന്നു.\nശസ്ത്രക്രിയയുടെ ഒടുവിൽ ലക്ഷയുടെ ശ്വാസകോശത്തിൽ അവനെ രക്ഷിക്കാൻ തുളകൾ വീഴ്ത്തേണ്ടിവന്നുവെന്ന് ഡോക്ടർമാർ പറഞ്ഞു. ഇപ്പോൾ കുട്ടിയുടെ തുടർചികിത്സക്ക് മല്യഹോസ്പിറ്റലിൽ സംവിധാനമില്ലാത്തതുകൊണ്ട് മണിപ്പാൽ ആശുപത്രിയിലേക്ക് മാറ്റിയിരിക്കുകയാണ് കുട്ടിയെ.\n' എഴുന്നേറ്റ് കഴിഞ്ഞാൽ കുട്ടി സാധാരണനിലയിലേക്ക് മടങ്ങില്ലെന്ന് ഡോക്ടർമാർ പറഞ്ഞു. ഒരുപക്ഷേ ഞങ്ങളെ തിരിച്ചറിഞ്ഞെന്ന് വരില്ല, അല്ലെങ്കിൽ ഒരു വശം തളർന്നെന്നും വരും..' പുരുഷോത്തം പറയുന്നു. നിംഹാൻസിലെയും മണിപ്പാലിലെയും ഡോക്ടർമാർ ഇത് ശരിവയ്ക്കുന്നു.\nഓപറേഷൻ തിയേറ്ററിൽ വെച്ച് അനസ്തേസ്യ കൊടുത്തതിനെ തുടർന്ന് ശ്വാസകോശങ്ങളുടെ പ്രവർത്തനും സമ്പൂർണമായി തകരാറിലായതായി മല്യ ഹോസ്പിറ്റൽ പുറത്തിറക്കിയ പ്രസ്താവനയിൽ പറയുന്നു.\nചികിത്സയിൽ മല്യ ഹോസ്പിറ്റലിലെ ഡോക്ടർമാർ വരുത്തിയ ശ്രദ്ധക്കുറവിനെതിരെ കർണാടക മെഡിക്കൽ കൗൺസിലിലോ പൊലിസിലോ പരാതിപ്പെടാൻ പറ്റാത്ത അവസ്ഥയിലാണ് താനെന്ന് പുരുഷോത്തം പറയുന്നു.\n'രാവിലെ 7.30ന് ആശുപത്രിയിലെത്തുന്ന ഞാൻ വൈകിട്ട് 11.30നാണ് തിരികെ പോകുന്നത്..' പുരുഷോത്തം പറയുന്നു. ആശുപത്രിയിൽ നിന്നും അഞ്ചു കിലോമീറ്റർ ്കലെ ഇന്ദിരാനഗറിലാണ് പുരുഷോത്തം താമസിക്കുന്നത്.\nരക്ഷിതാക്കളിൽ നിന്ന് തനിക്ക് ഇതുവരെ പരാതിയൊന്നും ലഭിച്ചിട്ടില്ലെന്ന് ആരോഗ്യമന്ത്രി യു.ടി. ഖാദർ ദ ന്യൂസ്മിനുട്ടിനോട് പറഞ്ഞു. ' മല്യ ആശുപത്രിയിൽ നിന്നും ഇത് സംബന്ധിച്ച് റിപ്പോർട്ട് തേടിയിട്ടുണ്ട്. രക്ഷിതാക്കളിൽ നിന്ന് എന്തെങ്കിലും പരാതി ലഭിച്ചാൽ മാത്രമേ നടപടി സാധ്യമാകൂ. എന്നാൽ പരാതിയൊന്നും ലഭിച്ചിട്ടില്ല.'്മന്ത്രി പറഞ്ഞു.\n' മല്യ ഹോസ്പിറ്റലിൽ നിന്ന് റിപ്പോർട്ട് തേടാൻ ഞാൻ ഡിപാർട്‌മെന്റിലെ ഡോക്ടർമാരോട് ആവശ്യപ്പെട്ടിട്ടുണ്ട്. വിശദമായ റിപ്പോർട്ട് ലഭ്യമായതിന് ശേഷം എന്ത് നടപടി വേണം എന്ന് തീരുമാനിക്കും. ഇപ്പോൾ കുട്ടി ചികിത്സക്ക് വിധേയനായിക്കൊണ്ടിരി്ക്കുന്ന മണിപ്പാൽ ഹോസ്പിറ്റലിനോട് കുട്ടിയുടെ ചികിത്സാചെലവ് ഗവൺമെന്റിന്റെ സുവർണ ആരോഗ്യ സുരക്ഷാ ട്രസ്റ്റിന്റെ കീഴിൽപെടുത്തണമെന്ന് ആവശ്യപ്പെട്ടിട്ടുണ്ട്. കുട്ടിയ്ക്ക് സാധ്യമായ ഏറ്റവും നല്ല ചികിത്സ നൽകാൻ മണിപ്പാൽ ഹോസ്പിറ്റലിലെ ഞങ്ങളുടെ ഡോക്ടർമാർ ശ്രമിക്കുന്നുണ്ട്. ന്യൂറോസർജനുകളുടെ ഇടപെടൽ ആവശ്യമായതിനാൽ, വേണ്ടുന്നപക്ഷം നിംഹാൻസിലെ ഡോക്ടർമാരുടെ സേവനവും തേടും..' ഹെൽത്ത് ആന്റ് ഫാമിലി ഡിപാർട്‌മെന്റിന്റെ പ്രിൻസിപ്പൽ സെ്ക്രട്ടറി ശാലിനി രജനീഷ് ദ ടൈംസ് ഓഫ് ഇന്ത്യയോട് പറഞ്ഞതായി റിപ്പോർട്ട് ചെയ്യപ്പെടുന്നു.


മുസ്‌ലിം യൂത്ത്‌ലീഗ് സംസ്ഥാന സമ്മേളനത്തിന് ഉജ്വല തുടക്കം – Chandrika Daily\nBy chandrika Thursday November 10, 2016 18:23 pm\nമുസ്‌ലിം യൂത്ത്‌ലീഗ് സംസ്ഥാന സമ്മേളനത്തിന് ഉജ്വല തുടക്കം\nതീവ്രവാദത്തോടും ഭീകരതയോടും ഒരു കാലത്തും വിട്ടു വീഴ്ച ചെയ്യാന് മുസ്‌ലിംലീഗ് ഒരുക്കമല്ലെന്ന് ദേശീയ ട്രഷററും പ്രതിപക്ഷ ഉപനേതാവുമായ പി.കെ കുഞ്ഞാലിക്കുട്ടി. എല്ലാ കാലത്തും തല തിരിഞ്ഞ ചിലര്…\nതീവ്രവാദത്തോടും ഭീകരതയോടും ഒരു കാലത്തും വിട്ടു വീഴ്ച ചെയ്യാന് മുസ്‌ലിംലീഗ് ഒരുക്കമല്ലെന്ന് ദേശീയ ട്രഷററും പ്രതിപക്ഷ ഉപനേതാവുമായ പി.കെ കുഞ്ഞാലിക്കുട്ടി. എല്ലാ കാലത്തും തല തിരിഞ്ഞ ചിലര് എല്ലാ സമൂഹത്തിലും ഉണ്ടായിട്ടുണ്ട്. ഇസ്‌ലാമിന്റെ ആദ്യ കാലത്തു തന്നെ തീവ്ര വിഭാഗമായ ഖവാരിജുകള് രംഗപ്രവേശം ചെയതിരുന്നു. അവരെ ഒറ്റപ്പെടുത്താന് അന്നത്തെ നേതൃത്വത്തിനായി എന്നതാണ് ചരിത്രമെന്നും കുഞ്ഞാലിക്കുട്ടി പറഞ്ഞു. മുസ്‌ലിം യൂത്ത്‌ലീഗ് സംസ്ഥാന പ്രതിനിധി സമ്മേളനം കോഴിക്കോട് ടാഗോര് ഹാളില് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം.\nതീവ്രവാദത്തോട് പലരും വിട്ടുവീഴ്ച ചെയ്തപ്പോഴും മുസ്‌ലിംലീഗ് അതിന് സന്നദ്ധമായില്ല. അതിന്റെ പേരില് പല നഷ്ടങ്ങളും സംഭവിച്ചു. പക്ഷെ, യഥാര്‍ത്ഥ ആശയങ്ങളില് നിന്ന് ഒരിഞ്ച് പോലും മാറിയില്ല. ബഹുസ്വര സമൂഹത്തില് മത വിശ്വാസവും ആചാരവും സംരക്ഷിച്ച് എങ്ങിനെ ജീവിക്കാം എന്നതാണ് മുസ്‌ലിം ലീഗ് വരച്ചുകാണിച്ചത്. ന്യൂനപക്ഷ സമുദായത്തിന്റെ ഉന്നമനത്തിലും വിദ്യാഭ്യാസത്തിലും വലിയ പങ്ക് വഹിച്ചെന്ന് അഭിമാനത്തോടെ മുസ്‌ലിം ലീഗിന് പറയാനാവും.\nതീവ്രവാദത്തിന്റെ പേരില് നിരപരാധികളെ കൊന്നൊടുക്കുകയും വേട്ടയാടുകയും യു.എ.പി.എ പോലുള്ള കരിനിയമങ്ങള് ചുമത്തി ജയിലിലടക്കുകയും ചെയ്യുന്ന പ്രവണത വര്‍ധിച്ചുവരുന്നുണ്ട്. ഇതിനെതിരെയും മുസ്‌ലിം ലീഗ് ഉറച്ച നിലപാടാണ് സ്വീകരിക്കുന്നത്. ഏക സിവില്‍കോഡ് മുസ്‌ലിംകളെ മാത്രം ബാധിക്കുന്ന പ്രശ്‌നമല്ല. ബഹുസ്വരതയെ ഇല്ലായ്മ ചെയ്യാനാണ് കേന്ദ്ര സര്‍ക്കാര് ശ്രമിക്കുന്നത്. മുത്തലാഖ് എന്ന ചൂണ്ടയിട്ടത് അതിന്റെ ഭാഗമാണ്. ആ ചൂണ്ടയില് ഇടതുപക്ഷത്തെ ചിലരും കൊത്തി. അക്കാര്യത്തില് ജാഗ്രതയോടെയുള്ള സമീപനമാണ് വേണ്ടത്. ഫാസിസത്തിന്റെ അജണ്ടകള് തിരിച്ചറിഞ്ഞില്ലെങ്കില് അവരുടെ ചതിക്കുഴിയില് വീഴും.\nഇന്ത്യയില് ബി.ജെ.പി പരീക്ഷിച്ച വിദ്വേഷ രാഷ്ട്രീയമാണ് അമേരിക്കയില് ട്രംപും പയറ്റിയത്. ട്രംപ് വിജയിച്ചെന്നു കരുതി വംശീയതയെ അംഗീകരിക്കാനാവുമോ. ഇന്ത്യയുടെ ആത്മാവ് ബഹുസ്വരതയാണ്. ട്രംപും മോദിയും അധികാരത്തിലെത്തിയപ്പോള് വാഴ്ത്താന് പലരും മത്സരിക്കുന്നു. അതൊന്നും അധികകാലം വാഴില്ല. രാജ്യത്ത് ദളിത്-പിന്നോക്ക-ന്യൂനപക്ഷ ഐക്യം ശക്തിപ്പെട്ടുവരുന്നത് വലിയ പ്രതീക്ഷയാണ് നല്‍കുന്നതെന്നും കുഞ്ഞാലിക്കുട്ടി പറഞ്ഞു.\nമുസ്‌ലിം യൂത്ത്‌ലീഗ് സംസ്ഥാന പ്രസിഡന്റ് പി.എം സാദിഖലി അധ്യക്ഷത വഹിച്ചു. മുസ്‌ലിം യൂത്ത്‌ലീഗിന്റെ നാലുവര്‍ഷത്തെ പ്രവര്‍ത്തന റിപ്പോര്‍ട്ട് ‘കാലം 2012-16’ പാണക്കാട് സയ്യിദ് സാദിഖലി ശിഹാബ് തങ്ങള് പ്രകാശനം ചെയ്തു. മുസ്‌ലിംലീഗ് സംസ്ഥാന ജനറല് സെക്രട്ടറി കെ.പി.എ മജീദ്, ട്രഷറര് പി.കെ.കെ ബാവ, വൈസ് പ്രസിഡന്റ് സി മോയിന്‍കുട്ടി, സെക്രട്ടറിമാരായ പി.വി അബ്ദുല് വഹാബ് എം.പി, എം.സി മായിന്‍ഹാജി, പി.എം. എ സലാം, ടി.പി.എം സാഹിര്, കോഴിക്കോട് ജില്ലാ പ്രസിഡണ്ട് ഉമ്മര് പാണ്ടികശാല, ഡോ. എം.കെ മുനീര് എം.എല്.എ, വനിതാലീഗ് ദേശീയ ജനറല് സെക്രട്ടറി അഡ്വ.നൂര്‍ബിന റഷീദ്, എം.എസ്.എഫ് സംസ്ഥാന പ്രസിഡണ്ട് മിസ്ഹബ് കീഴരിയൂര് സംസാരിച്ചു. മുസ്‌ലിം യൂത്ത്‌ലീഗ് സംസ്ഥാന ജനറല് സെക്രട്ടറി സി.കെ സുബൈര് സ്വാഗതവും ട്രഷറര് കെ.എം അബ്ദുല്‍ഗഫൂര് നന്ദിയും പറഞ്ഞു.\nവിവിധ സെമിനാറുകളില് ഇ.ടി മുഹമ്മദ് ബഷീര് എം.പി, ഫ്രണ്ട്‌ലൈന് അസോസിയേറ്റ് എഡിറ്റര് വെങ്കിടേശ് രാമകൃഷ്ണന് (ഫാസിസവും ദേശീയതയും), കെ.എം ഷാജി എം.എല്.എ, ജെ.എന്.യു പ്രൊഫസര് എ.കെ രാമകൃഷ്ണന് ( മതവും ബഹുസ്വരതയും), അഡ്വ.കെ.എന്.എ ഖാദര്, ഡോ.ടി.ടി ശ്രീകുമാര് (പരിസ്ഥിതിയും വികസനവും), എം.ഐ തങ്ങള്, കെ.കെ ബാബുരാജ്, അഭിലാഷ് ജി രമേശ് ജെ.എന്.യു(ഏകീകൃത സിവില്‍കോഡും ലിംഗ സമത്വവും) സംസാരിച്ചു.\nCategories: Culture Tags: indian union mulsim league, muslim league, muslim youth leagu, myl


April 2021 - 6:36 pm IST\nപാലക്കാട് ജില്ലയില് സെക്ടറല് മജിസ്‌ട്രേറ്റുമാരുടെ പരിശോധന;കഴിഞ്ഞ ദിവസം കണ്ടെത്തിയത് 601 പ്രോട്ടോകോള് ലംഘനങ്ങൾ\nകൊലപാതകക്കേസിൽ ജാമ്യത്തിലിറങ്ങി മുങ്ങിയ യുവാവ് പിടിയിലായി\nPublished:10 October 2020\nരാജ്യത്തിന്റെ വിവിധ ഭാഗങ്ങളില് നിന്നായി വിവിധ വസ്തുക്കള് ഓണ്‍ലൈനില് എത്തിച്ചാണ് ജോയല് ഡ്രോണ് നിര്‍മിച്ചത്. ഇതിനാവശ്യമായ തുക അലങ്കാര മത്സ്യ, പക്ഷി ഈ മിടുക്കന് വളര്‍ത്തലിലൂടെയാണ് കണ്ടെത്തിയത്\nഉടുമ്പന്‍ചോലയില് കാട്ടാന ശല്യം രൂക്ഷമാണ്. കേരളാ- തമിഴ്നാട് അതിര്‍ത്തി പഞ്ചായത്താണ് ഉടുമ്പന്‍ചോല. വന മേഖലയില് നിന്നും കൃഷിയിടങ്ങളിലേയ്ക്ക് ഇറങ്ങുന്ന ആനകളെ നിരീക്ഷിയ്ക്കുന്നതിനായി സ്വന്തമായി ഡ്രോണ് നിര്‍മിച്ചിരിക്കുകയാണ് ഉടുമ്പന്‍ചോല സ്വദേശിയായ ജോയല് എന്ന ഒന്‍പതാം ക്ലാസുകാരന്. രാജ്യത്തിന്റെ വിവിധ ഭാഗങ്ങളില് നിന്നായി വിവിധ വസ്തുക്കള് ഓണ്‍ലൈനില് എത്തിച്ചാണ് ജോയല് ഡ്രോണ് നിര്‍മിച്ചത്. ഇതിനാവശ്യമായ തുക അലങ്കാര മത്സ്യ, പക്ഷി ഈ മിടുക്കന് വളര്‍ത്തലിലൂടെയാണ് കണ്ടെത്തിയത്.\nഉടുമ്പന്‍ചോല ഗ്രാമ പഞ്ചായത്തിലെ ഏലതോട്ടം മേഖലകള് കാട്ടാനയുടെ അതിരൂക്ഷമായ ശല്യം നേരിടുന്ന മേഖലയാണ്. ഏതാനും വര്‍ഷം മുന്‍പ് ജോയലിന്റെ സഹപാഠിയുടെ പിതാവ് കാട്ടാന ആക്രമണത്തില് കൊല്ലപെട്ടിരുന്നു. ഇതോടെയാണ് ലോക് ഡൗണ് കാലഘട്ടത്തില് കാട്ടനകളെ നിരീഷിയ്ക്കുന്നതിനായി ഡ്രോണ് നിര്‍മിയ്ക്കാന് ജോയല് തീരുമാനിച്ചത്. ഡല്‍ഹി, ഗുജറാത്ത്, മഹാരാഷ്ട്ര എന്നിവിടങ്ങളില് നിന്നായി ഡ്രോണ് നിര്‍മിയ്ക്കുന്നതിനാവശ്യമായ സാധനങ്ങള് എത്തിച്ചു. സാങ്കേതിക വിദഗ്ദ്ധരുടെ കൂട്ടായ്മയായ കേരളാ ഫ്ളയേഴ്സ് ക്ലബ് ന്റെ സഹായം വാട്സ് ആപ്പിലും ഫോണിലൂടെയും ലഭിച്ചു.\n25000 രൂപയാണ് ഡ്രോണിന്റെ നിര്‍മാണത്തിന് ചെലവായത്. അലങ്കാര മത്സ്യങ്ങളേയും പക്ഷികളേയും പരിപാലിച്ച് അവ വിറ്റ് കിട്ടിയ തുകയാണ് ഈ കൊച്ചു മിടുക്കന് സാധനങ്ങള് വാങ്ങാനായി ഉപയോഗിച്ചത്. ഡിജിസിഎയില് രജിസ്റ്റര് ചെയ്ത ശേഷം ഡ്രോണില് കാമറ ഘടിപ്പിയ്ക്കും. തുടര്‍ന്ന് വനം വകുപ്പിന്റെ സഹകരണത്തോടെ അതിര്‍ത്തി മേഖലയില് നീരിക്ഷണം നടത്താനാണ് ജോയലിന്റെ പദ്ധതി. ഉടുമ്പന്‍ചോല ക്ലാമറ്റത്തില് സിബി- ക്ലാര ദമ്പതികളുടെ മകനായ ജോയല് കല്ലുപാലം വിജയമാതാ സ്‌കൂളിലെ വിദ്യാര്‍ത്ഥിയാണ്. ജിയ, ജോവാന് എന്നിവരാണ് സഹോദരങ്ങള്


പീച്ചിയിൽ ശിഖയുടെ കവനം 2022 ആരംഭിക്കുന്നു | Malayali Manasu\nHome Kerala പീച്ചിയിൽ ശിഖയുടെ കവനം 2022 ആരംഭിക്കുന്നു\nപീച്ചിയിൽ ശിഖയുടെ കവനം 2022 ആരംഭിക്കുന്നു\nലേഖകൻ - ഡോ. അജയ് നാരായണൻ\nപുരോഗമന കലാസാഹിത്യസംഘം (പുകസ) തൃശൂർ ജില്ലാകമ്മിറ്റിയുടെ നേതൃത്വത്തിൽ “കവനം – 2022” പീച്ചി, കെ എഫ് ആർ ഐയിൽ മെയ് മാസം 14, 15 തീയതികളിൽ ആരംഭിക്കുന്നു.\nകാവ്യശിഖ കവികൂട്ടായ്മയുടെ കുടക്കീഴിൽ ഡോ. രാവുണ്ണിയുടെ അധ്യക്ഷതയിൽ ശിഖയിലെ അമ്പത്തിയഞ്ചോളം അംഗങ്ങൾക്കായാണ് ഈ കവിസമ്മേളനം നടക്കുന്നത്. “കവനം- 2022” എന്ന് പേരിട്ട ഈ സമ്മേളനത്തിൽ കാലികപ്രാധാന്യമുള്ള വിഷയങ്ങളെ അടിസ്ഥാനമാക്കി ചർച്ചകളും സംഭാഷണങ്ങളും നടക്കും.\nപ്രകൃതിയുമായി താദാത്മ്യം പ്രാപിക്കുംവിധം, കാട് എന്ന വിഷയവുമായി ബന്ധപ്പെട്ട് കവിത എഴുതി, കവിതയെയും കവികളെയും അറിയുവാനുള്ള ഒരു ദ്വിദിന വേദിയാണ് കവനം. ഭാഷാസാഹിത്യത്തിന് പുതുപാത സൃഷ്ടിക്കുവാൻ ഈ വേദി ഒരുങ്ങുമെന്ന പ്രതീക്ഷയിൽ നാൽപതോളം കവികൾ ഒരേ സ്വരത്തിൽ കാലത്തിന്റെ പ്രതീകമായി കവനം – 2022 ക്യാമ്പിൽ ഒത്തുചേരുന്നു.\n“നിശ്ശബ്ദരാക്കപ്പെടുന്നവരുടെ ജീവിതം മലയാളകവിതയിൽ”, “പുതുകവിതയിലെ പ്രണയഭാവങ്ങൾ”, “കാവ്യഭാഷയിലെയും കാവ്യഘടനയിലെയും വ്യതിയാനങ്ങൾ”, “സമകാലിക മലയാളകവിതയിലെ സൗന്ദര്യശാസ്ത്രം”, “മാധ്യമങ്ങളുടെ സ്വാധീനം സാഹിത്യത്തിൽ” എന്നിവയാണ് ചർച്ച ചെയ്യുന്ന\nശിഖയിലെ പ്രമുഖരായ കവികൾക്കൊപ്പം യുവകവികളും പ്രവാസി കവികളും പങ്കെടുക്കുന്ന കവനം കാലികമലയാള സാഹിത്യ ചരിത്രത്തിൽ ഒരു പുതിയ ഏടാകും എന്ന് പ്രതീക്ഷിക്കുന്നു.\nകവനം – 2022 ഉദ്ഘാടനം ചെയ്യുന്നത് കേരള സാഹിത്യ അക്കാദമിയുടെ പ്രസിഡന്റ്, കവി ശ്രീ സച്ചിദാനന്ദൻ.\nഈ സംരംഭത്തിൽ പങ്കെടുക്കുന്നവരിൽ പ്രമുഖർ, ശ്രീമാന്മാർ ജയറാം വാഴൂർ (പ്രോഗ്രാം കൺവീനർ), ഇ. ജിനൻ, സീ. പീ. അബൂബക്കർ, വർഗ്ഗീസ് ആന്റണി, ഏങ്ങണ്ടിയൂർ ചന്ദ്രശേഖരൻ, ഡോ. സജീവ്, ശ്രീമതിമാർ റീബാ പോൾ, റെജില ഷെറീൻ (കൺവീനർ), ദർശന, ഗംഗാദേവി, ഡോ. സുഭാഷിണി തുടങ്ങിയവരാണ്.\nഒന്നാം ദിനത്തിൽ കാവ്യം ചർച്ചകൾക്കൊപ്പം ക്യാമ്പ് ഫയർ വേദിയിൽ തെരഞ്ഞെടുത്ത കവിതകളെ അടിസ്ഥാനമാക്കി പ്രസിദ്ധ നടനും നാടകകൃത്തുമായ ചാക്കോ ഡീ അന്തിക്കാടിന്റെ SNAP Acting ഉണ്ടായിരിക്കും. മറ്റു അംഗങ്ങളുടെ കലാപരിപാടികളിൽ കവിത ചൊല്ലി ചർച്ച നടത്തുവാനും തീരുമാനിച്ചിട്ടുണ്ട്.\nരണ്ടാം ദിനാന്ത്യത്തിൽ കവനം ക്യാമ്പ് ഡോ. രാവുണ്ണി അവലോകനം ചെയ്യുന്നു. തുടർന്ന് ഡോ. എം. എൻ. വിനയകുമാർ കവനം അംഗങ്ങൾക്ക് പ്രചോദനമായി സർട്ടിഫിക്കറ്റുകൾ വിതരണം ചെയ്യുന്നതാണ്.\nകവനം – 2022 വാർത്തകളുമായി ഇനിയും വരുന്നതാണ്.\nPrevious articleഅമ്മയ്ക്കും കുഞ്ഞിനും ഒരുമിച്ച് കിടക്കാൻ ട്രെയിനുകളിൽ ബേബി ബെർത്ത്.\nNext articleഅന്താരാഷ്‌ട്ര നഴ്സസ് ദിനം..


Emalayalee.com - സംഘപരിവാറില് നിന്നും ജനതപരിവാറിലേക്ക് ഇന്‍ഡ്യന് രാഷ്ടീയം (ഡല്‍ഹികത്ത് :പി.വി. തോമസ്)\nസംഘപരിവാറില് നിന്നും ജനതപരിവാറിലേക്ക് ഇന്‍ഡ്യന് രാഷ്ടീയം (ഡല്‍ഹികത്ത് :പി.വി. തോമസ്)\nAMERICA 20-Apr-2015 പി.വി. തോമസ്\nഇന്‍ഡ്യയില് ഒരു പുതിയ രാഷ്ട്രീയ പ്രസ്ഥാനം രൂപം കൊള്ളുകയാണ്. രാജ്യത്തിന്റെ സമീപകാല രാഷ്ട്രീയത്തില് അധികാരത്തിലേറിയ ഏറ്റവും പ്രായം കുറഞ്ഞ പാര്‍ട്ടി (ആം ആദ്മി പാര്‍ട്ടി) പിളര്‍പ്പിലേക്ക് നീങ്ങുമ്പോള് അഞ്ച് പ്രാവശ്യം ഇന്‍ഡ്യ ഭരിക്കുകയും ഇപ്പോള് രണ്ട് വലിയ സംസ്ഥാനങ്ങളില് (ഉത്തര്‍പ്രദേശ്, ബീഹാര്) സര്‍ക്കാര് ഉള്ളതുമായ ജനത പരിവാര് സംഘ പരിവാറിനെതിരെ ഉടലെടുക്കുകയാണ്. ജനത പരിവാറിന്റെ പുനര് ഏകീകരണത്തിലൂടെ രാജ്യത്ത് ഒരു പുതിയ അധികാര സമവാക്യം ഉരുത്തിരിയുകയാണ്.\nകോണ്‍ഗ്രസിന്റെ ശക്തി ക്ഷയിച്ചു വരുമ്പോഴും അത് ദിശാബോധം ഇല്ലാതെയും നേതൃത്വമില്ലാതെയും നട്ടം തിരിയുമ്പോഴും ആണ് ഈ പുതിയ രാഷ്ട്രീയ ധ്രൂവീകരണം നടക്കുന്നത്. ഇടതുപക്ഷത്തിന്റെ പൊതുവെയുള്ള തളര്‍ച്ചയും രാഷ്ട്രീയ പശ്ചാത്തലവും ഈ പുതിയ പരിവാറിന്റെ ആവിര്‍ഭാവത്തിന് വഴിയൊരുക്കിയിട്ടുണ്ട്. ഈ സാഹചര്യത്തില് ഇന്‍ഡ്യന് ജനാധിപത്യത്തിന്റെ ആരോഗ്യപരമായ നിലനില്‍പ്പിന് ശക്തമായ ഒരു പ്രതിപക്ഷവും ഭരണം ഏറ്റെടുക്കുവാന് അനുയോജ്യമായ ഒരു ബദല് കക്ഷിയും ആവശ്യം ആണ്. അതാണ് ജനത പരിവാര് എന്നാണ് അതിന്റെ കാര്‍മ്മികര് അവകാശപ്പെടുന്നത്. അത് പരിശോധിക്കേണ്ടിയിരിക്കുന്നു.\nപ്രത്യേകിച്ചും മോഡി ഭരണം പൊള്ളയായ വാഗ്ദാനങ്ങളുടെയും ജുഗുപ്‌സാപപരമായ ഹൈന്ദവ ഫാസിസത്തിന്റെയും പിടിയിലേക്ക് സാവാധാനം അമരുന്ന ഈ സ്ാഹചര്യത്തില് ഒരു സമാന്തര രാഷ്ട്രീയ വിചാരധാരക്ക് പ്രസക്തിയുണ്ട്. ജനത പരിവാര് എന്ന ഈ പുതിയ രാഷ്ട്രീയ അവതാരം ആറ് മുന് ജനത പാര്‍ട്ടികളുടെ സമന്വയം ആണ്. ഇവ സമാജ് വാദി പാര്‍ട്ടി, ജനതദള് (യുണൈറ്റഡ്), രാഷ്ട്രീയ ജനതദള്, ജനതദള് (സെക്കുലര്), ഇന്‍ഡ്യന് നാഷ്ണല് ലോക്ദള്, സമാജ് വാദി ജനതപാര്‍ട്ടി എന്നിവയാണ്. ഇവര് ഒരു കാലത്ത് ഒന്നായിരുന്നു.\nഅതിനുശേഷം വേര്‍പെട്ടു. ഒന്നായിരുന്ന കാലത്ത് ഇവര് കേന്ദ്രവും സംസ്ഥാനങ്ങളും ഭരിച്ചിരുന്നു. ഇപ്പോള് യു.പി.യും ബീഹാറും ഭരിക്കുന്നു. ഇപ്പോള് ഇവര്‍ക്ക് ലോകസഭയിലും രാജ്യസഭയിലും വെറും പതിനഞ്ചും ജരുപത്തിഅഞ്ചും അംഗങ്ങള് മാത്രമെ ഉള്ളുവെങ്കിലും (ലോക്‌സഭ-സമാജ് വാദി പാര്‍ട്ടി അഞ്ച്, രാഷ്ട്രീയ ജനതദള് 4, ജനതദള് (യുണൈറ്റഡ്) രണ്ട്, ജനതദള് (സെക്കുലര്) രണ്ട്, ഇന്‍ഡ്യന് നാഷ്ണല് ലോക്ദള് രണ്ട്, രാജ്യസഭ- ജനതദള് (യുണൈറ്റഡ്)12, സമാജ് വാദി പാര്‍ട്ടി 10, ജനതദള് സെക്കുലറും രാഷ്ട്രീയ ജനതദളും ഇന്‍ഡ്യന് നാഷ്ണല് ലോക്ദളും ഓരോന്ന് വീതവും) ഇവര് ഹിന്ദി സംസാരിക്കുന്ന ഇന്‍ഡോ- ഗാജ്ഞറ്റിക് സമതലം എന്ന കൗ ബെല്‍റ്റിലെ പ്രധാന ജാതി രാഷ്ട്രീയ ശക്തിയാണ്. തെക്ക് കര്‍ണ്ണാടകയും ഇവര് ഭരിച്ചിട്ടുണ്ട്.\nഎന്താണ് ഇവരുടെ രാഷ്ട്രീയ പശ്ചാത്തലം? എന്താണ് ഇവരില് നിന്നും ഇന്‍ഡ്യന് ജനാധിപത്യത്തിന് പ്രതീക്ഷിക്കാവുന്നത്? ഈ ജനത പരിവാറിന്റെ വേരുമായി ഒട്ടേറെ പ്രഗത്ഭന്‍മാരുടെ പേരുകള് ബന്ധപ്പെട്ട് കിടക്കുന്നതു കൊണ്ട് ഇവരെ അത്രനിസാരമായി തള്ളികളയുവാനും ആവുകയില്ല. ഇതില് ജയ്പ്രകാശ് നാരായണും, മൊറാര്‍ജി ദേശായിയും, ജഗജീവന് റാമും, ഹേമവതി നന്ദന് ബഹുഗുണയും, ചൗധരി ചരണ് സിംങ്ങും, വി.വി.സിംങ്ങും, ചന്ദ്രശേഖറും, ദേവഗൗഡയും, ഇന്ദര് കുമാര് ഗുജറാലും അങ്ങനെ ഒട്ടേറെ പേര് ഉള്‍പ്പെടുന്നു. അഡല് ബിഹാരി വാജ്‌പേയിയും ലാല് കൃഷ്ണ അദ്വാനിയും ഈ പരിവാറിന്റെ ഭാഗം ആയിരുന്നു ഒരിക്കല്. ജോര്‍ജ്ജ് ഫെര്‍ണാണ്ടസും. അങ്ങനെ ഒട്ടേറെ പ്രഗത്ഭര്. അദ്വാനിയുടെയും വാജ്‌പേയിയുടെയും പിന്‍ഗാമികള്‍ക്കെതിരെയാണ് (ഭാരതീയ ജനത പാര്‍ട്ടി) ജനതപരിവാര് ഇപ്പോള് കച്ചകെട്ടിയിരിക്കുന്നത്. ഈ പുതിയ രാഷ്ട്രീയ പ്രതിഭാസത്തെ ആയതിനാല് സമഗ്രമായി പഠിക്കേണ്ടിയിരിക്കുന്നു. അത് ഇപ്പോഴത്തെ ഭരണകക്ഷിക്ക് ഉയര്‍ത്തുന്ന വെല്ലുവിളി അത്ര നിസാരവും അല്ല.\nജനത പരിവാര് ഇന്ദിരഗാന്ധിയുടെ അടിയന്തിരാവസ്ഥ രാഷ്ട്രീയത്തിന്റെ ഒരു ഉപോല്‍പന്നം ആണ്. 1975 മുതല് 1977 വരെ ഉള്ള ഇന്ത്യന് രാഷ്ട്രീയം കലുഷിതവും പ്രക്ഷുബ്ദവും ആയിരുന്നു. ഇന്ദിരാ ഗാന്ധിയുടെ അടിയന്തിരാവസ്ഥ ജനാധിപത്യത്തെ ഗളഛേദം ചെയ്തു. പ്രതിപക്ഷ രാഷ്ട്രീയ നേതാക്കന്മാരെ അറസ്റ്റ് ചെയ്ത് ജയിലില് അടച്ചു. ഇതില് ജയപ്രകാശ് നാരായണും മൊറാര്‍ജി ദേശായിയും അദ്ധ്വാനിയും ഫര്‍ണാണ്ടസും ഉള്‍പ്പെടുന്നു. പത്ര മാധ്യമങ്ങളുടെ വായ് മൂടിക്കെട്ടി. പത്രാധിപന്‍മാരെ ജയിലില് അടച്ചു.\nഅടിയന്തിരാവസ്ഥക്ക് എതിരായി ദേശവ്യാപകമായ പ്രതിഷേധം പൊട്ടിപുറപ്പെട്ടു. ഇന്ദിര ഇതിനെ എല്ലാം ഒരു ഏകാധിപതിയുടെ സാമര്‍ത്ഥ്യത്തോടെ അടിച്ചമര്‍ത്തി. എന്നാല് ഇന്ദിരയ്‌ക്കെതിരെ ഒരു രാഷ്ട്രീയ കൊടുങ്കാറ്റ് രൂപം കൊള്ളുന്നുണ്ടായിരുന്നു. ജയിലിലായ ജെ.പി.യുടെ സമ്പൂര്‍ണ്ണ വിപ്ലവവും മറ്റും അതിന്റെ പ്രചോദനം ആയിരുന്നു. 1977 ആരംഭത്തോടെ തെരഞ്ഞെടുപ്പ് ഉറപ്പായി. കാരണം ഇന്ദിരാഗാന്ധിക്ക് രഹസ്യാന്വേഷണ വിഭാഗം ഒരു റിപ്പോര്‍ട്ട് നല്‍കിയിരുന്നു: ഈ തെരഞ്ഞെടുപ്പ് മുമ്പില് കണ്ടുകൊണ്ട് 1977 ജനുവരി 23ന് ജനതാ പാര്‍ട്ടി എന്ന ഒരു പുതിയ രാഷ്ട്രീയ പരീക്ഷണം നിലവില് വന്നു. ഇത് ജയപ്രകാശ് നാരായണും മൊറാര്‍ജി ദേശായിയും നയിച്ച ജനതാ മോര്‍ച്ചയേയും ചരണ് സിങ്ങ് നയിച്ച ഭാരതീയ ലോക്ദളിനേയും ഹിന്ദുത്വ പാര്‍ട്ടി ആയ ഭാരതീയ ജനസംഘിനേയും ഒരു കുടുക്കീഴില് അണിനിരത്തി.\nഭാരതീയ ലോക്ദള് 1974-ല് ഏഴു പാര്‍ട്ടികളുടെ ലയന ഫലമായിട്ട് നിലവില് വന്ന ഒരു ഉത്തരേന്ത്യന് രാഷ്ട്രീയ പാര്‍്ട്ടി ആയിരുന്നു. ഇതിന്റെ നേതാക്കന്മാരില് പ്രധാനികള് അടിയന്തിരാവസ്ഥ കാലത്ത് ഒളിവില് പോയി പിന്നീട് പിടിക്കപ്പെട്ട ബറോഡ ഡൈനാമിറ്റ് കേസിലെ പ്രതി ആയ ജോര്‍ജ് ഫര്‍ണാണ്ടസും ഇന്ദിരാ ഗാന്ധിക്ക് എതിരെ തെരഞ്ഞെടുപ്പ് ക്രമക്കേടില് കേസ് വിജയിക്കുകയും ഇന്ദിരയെ 1977 ലെ തെരഞ്ഞെടുപ്പില് റായ് ബറേലിയയില് തോല്‍പ്പിക്കുകയും ചെയ്ത രാജ് നാരായണും ആയിരുന്നു. 1977 മെയ് മാസത്തില് ഇന്ദിരയുടെ അടിയന്തരാവസ്ഥയോട് പ്രതിഷേധിച്ച് രൂപീകരിക്കപ്പെട്ട കോണ്‍ഗ്രസ് ഫോര് ഡെമോക്രസിയും ജനതാ പാര്‍ട്ടിയില് ലയിച്ചു. ഈ പാര്‍ട്ടിയുടെ നേതാക്കന്മാര് ഇന്ദിരയുടെ പ്രതിരോധ മന്ത്രിയും ദളിത് നേതാവുമായ ജഗജീവന് റാമും യു.പി.യിലേയും ഒഡീഷയിലേയും മുന്‍മുഖ്യമന്ത്രിമാരായ ബഹുഗുണയും നന്ദിനി സത്പതിയും ആയിരുന്നു. 1977-ല് ജനതാ പാര്‍ട്ടി അധികാരത്തില് വന്നു. മൊറാര്‍ജി ദേശായി പ്രധാനമന്ത്രി ആയി.\nഈ ഗവണ്‍മെന്റ് സ്വാതന്ത്ര്യ സമ്പാദനത്തിന് ശേഷം ഇന്‍ഡ്യയില് ആദ്യമായി അധികാരത്തില് വരുന്ന കോണ്‍ഗ്രസ് ഇതര ഗവണ്‍മെന്റ് ആയിരുന്നു. അതിന് ഇടതുപക്ഷത്തിന്റെ പിന്തുണയും ഉണ്ടായിരുന്നു. എന്നാല് ജനതാ പാര്‍ട്ടിയില് കാര്യങ്ങള് അത്ര സുഗമം ആയിരുന്നില്ല. ചരണ് സിങ്ങിന്റെ ഭാരതീയ ലോക്ദള് ജനതാപാര്‍ട്ടി വിട്ടു. അദ്ദേഹം ജനതാ പാര്‍ട്ടി സെക്കുലര് രൂപീകരിച്ചു. അത് പിന്നീട് ലോക്ദള് ആയി മാറി. ഉള്‍പോര് രൂക്ഷമായി. ഭാരതീയ ജനസംഘം ജനതാപാര്‍ട്ടി വിട്ടു. അത് 1980-ല് ബി.ജെ.പി. രൂപീകരിച്ചു. ജനതാ ഗവണ്‍മെന്റ് നിലംപൊത്തി. ആദ്യത്തെ കോണ്‍ഗ്രസ് ഇതര ഗവണ്‍മെന്റും ജനതാ പാര്‍ട്ടി എന്ന പരീക്ഷണവും പരാജയപ്പെട്ടു.\nഅതിന് ശേഷം ഇന്ദിരാ ഗാന്ധി അധികാരത്തില് തിരിച്ച് വന്നതും ഇന്ദിര വധത്തെ തുടര്‍ന്ന് രാജീവ് ഗാന്ധി പ്രധാനമന്ത്രി ആയതും ചരിത്രം ആണ്. ഇതിനിടെ വി.പി.സിങ്ങ് രാജീവുമായി തെറ്റി പിരിഞ്ഞു. അദ്ദേഹം ജനമോര്‍ച്ച എന്നൊരു രാഷ്ട്രീയ കക്ഷി രൂപീകരിച്ചു. 1988 ഒക്ടോബര് 11-ാം തീയ്യതി. അതായത് ജെ.പി.യുടെ ജന്മ വാര്‍ഷികത്തില് കോണ്‍ഗ്രസ് സെക്കുലറും ജനമോര്‍ച്ചയും ലോക്ദളും ലയിക്കുകയും ജനതാദള് എന്ന ഒരു പുതിയ രാഷ്ടീയ കക്ഷി രൂപീകരിക്കുകയും ചെയ്തു. 1989-ല് മൂന്നാം മുന്നണി ഗവണ്‍മെന്റ് അഥവാ ജനതാ പരിവാര് ഗവണ്‍മെന്റ് അല്ലെങ്കില് നാഷ്ണല് ഫ്രണ്ട് അധികാരത്തില് വന്നു.\nവി.പി. സിങ്ങ് ആയിരുന്നു പ്രധാനമന്ത്രി. ദേവി ലാല് ഉപപ്രധാനമന്ത്രിയും. ഇതില് ജനതാ പരിവാറിലെ (നാഷ്ണല് ഫ്രണ്ട്്) മറ്റൊരു പ്രധാന നേതാവായിരുന്ന ചന്ദ്രശേഖര് അതൃപ്തനും അസ്വസ്ഥനും ആയിരുന്നു. രാജീവ് ഗാന്ധി അന്ന് പ്രതിപക്ഷ നേതാവായി. ബോഫേഴ്‌സ് കോഴ കേസിനെ തുടര്‍ന്ന് ഉണ്ടായ ആ തെരഞ്ഞെടുപ്പില് കോണ്‍ഗ്രസ് ഏറ്റവും വലിയ ഒറ്റ കക്ഷി ആയെങ്കിലും ജനസമ്മതി (മാന്‍ഡേറ്റ്) കോണ്‍ഗ്രസിന് എതിരാണെന്ന് പറഞ്ഞ് രാജീവ് പ്രതിപക്ഷത്ത് ഇരിക്കുവാന് തയ്യാറാവുകയായിരുന്നു. പഴയ യുവ തുര്‍ക്കി നേതാവായ ചന്ദ്രശേഖരും ദേവിലാലും 1990-ല് ജനതാദളില് നിന്നും വേര്‍പെട്ട് സമാജ് വാദി ജനതാ പാര്‍ട്ടി (രാഷ്ട്രീയ) രൂപീകരിച്ചു.\nഇതിനിടെ അയോധ്യ രഥ യാത്രയെ തുടര്‍ന്ന് അദ്ധ്വാനിയെ അറസ്റ്റ് ചെയ്യുകയാല് വി.പി.സിംങ്ങ് ഗവണ്‍മെന്റിനെ പുറത്ത് നിന്ന് പിന്തുണച്ച ബി.ജെ.പി. ആ പിന്തുണ പിന്‍വലിച്ചു. വി.പി.സിംങ്ങ് ഗവണ്‍മെന്റ് രാജിവെച്ചു. ചന്ദ്രശേഖറിന്റെ നേതൃത്വത്തിലുള്ള മറ്റൊരു ജനതാ പരിവാര് ഗവണ്‍മെന്റ് (നാഷ്ണല് ഫ്രണ്ട്) കോണ്‍ഗ്രസിന്റെ പുറത്ത് നിന്നുള്ള പിന്തുണയോടെ അധികാരത്തില് വന്നു. ഈ ഗവണ്‍മെന്റ് ആറു മാസത്തോളം മാത്രമേ നിലനിന്നുള്ളൂ. കാരണം കോണ്‍ഗ്രസ് പിന്തുണ പിന്‍വലിച്ചു. രാജീവ് ഗാന്ധിയുടെ നമ്പര് 10 ജനപഥ് വീടിനു മുന്‍പില് രണ്ട് ഹരിയാന പോലീസുകാര് ചാരപ്രവര്‍ത്തി ചെയ്തിരുന്നു എന്നതായിരുന്നു കാരണം!\n1992-ല് മുലയം സിങ്ങ്് യാദവ് ജനതാദള് വിട്ട് സമാജ് വാദി പാര്‍ട്ടി രൂപീകരിച്ചു. 1994-ല് ജോര്‍ജ് ഫര്‍ണാണ്ടസും നിധീഷ് കുമാറും ജനതാ ദള് വിട്ട് സമത പാര്‍ട്ടി രൂപീകരിച്ചു. ഇതെല്ലാം വ്യക്തിപരമായ നിസ്സാര കാരണങ്ങളാല് ആയിരുന്നു. 1991 മുതല് 1996 വരെ പി.വി. നരസിംഹ റാവു നയിച്ച കോണ്‍ഗ്രസിന്റെ അല്പ കക്ഷി ഗവണ്‍മെന്റിന്റെ ഭരണം ആയിരുന്നെന്ന് ഓര്‍ക്കണം. 1996-ല് മറ്റൊരു ജനതാ പരിവാര് അവതാരമായ യുണൈറ്റഡ് ഫ്രണ്ട് ഗവണ്‍മെന്റ് കോണ്‍ഗ്രസിന്റെ പുറത്ത് നിന്നുള്ള പിന്തുണയോടെ അധികാരത്തില് വന്നു.\nഎച്ച്.ഡി.ദേവഗൗഡ ആയിരുന്നു പ്രധാനമന്ത്രി. അതേ വര്‍ഷം തന്നെ അജിത് സിംങ്ങ് (ചരണ് സിംങ്ങിന്റെ മകന്) ലോക്ദളില് നിന്ന് വേര്‍പെടുകയും രാഷ്ട്രീയ ലോക്ദള് രൂപീകരിക്കുകയും ചെയ്തു. 1997-ല് ലാലു പ്രസാദ് യാദവ്് ജനതാദള് വിടുകയും രാഷ്ട്രീയ ജനതാദള് രൂപീകരിക്കുകയും ചെയ്തു. ഇതേ സമയം തന്നെ രാം കൃഷ്ണ ഹെഗ്‌ഡെ ജനതാദള് വിട്ട് ലോക് ശക്തി പാര്‍ട്ടി രൂപീകരിച്ചു. അതുപോലെ തന്നെ നവീന് പട്‌നായിക് (ഒഡീഷ) ജനതാദള് വിട്ട് അദ്ദേഹത്തിന്റെ അച്ഛന്റെ പേരില് ബിജു ജനതാദള് രൂപീകരിച്ചു.\nഇതിനിടെ കോണ്‍ഗ്രസ് പിന്തുണ പിന്‍വലിക്കുകയാല് ദേവഗൗഡ ഗവണ്‍മെന്റ് താഴെ വീണു. കോണ്‍ഗ്രസ് പിന്തുണ പിന്‍വലിക്കുവാനുള്ള കാരണം ദേവഗൗഡ ഗവണ്‍മെന്റ് മതേതരത്വത്തെ ശരിക്കും പ്രതിനിധീകരിക്കുന്നില്ല എന്നുള്ളതായിരുന്നു. അന്ന് സീതാ റാം കേസരിയുടെ നേതൃത്വത്തിലുള്ള കോണ്‍ഗ്രസ് അവിശ്വാസ പ്രമേയത്തില് ബി.ജെ.പി.യോടൊപ്പം ചേര്‍ന്ന് ഗൗഡ ഗവണ്‍മെന്റിനെ വോട്ട് ചെയ്ത് പുറത്താക്കി. ജനതാ പരിവാര് അവിടെയും പരീക്ഷണം അവസാനിപ്പിച്ചില്ല. നാഷ്ണല് ഫ്രണ്ട് കോണ്‍ഗ്രസിന്റെ പുറമെ നിന്നുള്ള പിന്തുണയോടെ ഇന്ദര് കുമാര് ഗുജറാളിന്റെ നേതൃത്വത്തില് പുതിയൊരു ഗവണ്‍മെന്റ് രൂപീകരിച്ചു.\nഅതും അധികകാലം നിലനിന്നില്ല. കാരണം കോണ്‍ഗ്രസ് പിന്തുണ പിന്‍വലിച്ചു. രാജീവ് ഗാന്ധി വധകേസിനെ കുറിച്ച് അന്വേഷിച്ച ഒരു കമ്മീഷന്റെ റിപ്പോര്‍ട്ട് പ്രകാരം ദ്രാവിഡ മുന്നേറ്റ കഴഗത്തിന് രാജീവ് വധത്തിലുള്ള പങ്ക് തള്ളികളയുവാന് ആവുകയില്ല. ഡി.എം.കെ. അന്ന് ഗുജറാള് ഗവണ്‍മെന്റിലെ സഖ്യകക്ഷി ആയിരുന്നു. കോണ്‍ഗ്രസ് ഡി.എം.കെ.യുടെ ഗവണ്‍മെന്റില് നിന്നുള്ള ബഹിഷ്‌കരണം ആവശ്യപ്പെട്ടു. ഗുജറാള് സമ്മതിച്ചില്ല. ഗൗഡ ഗവണ്‍മെന്റിനെ വോട്ട് ചെയ്ത് പുറത്താക്കി. ജനതാ പരിവാര് അവിടെയും പരീക്ഷണം അവസാനിപ്പിച്ചില്ല. നാഷണല് ഫ്രണ്ട് കോണ്‍ഗ്രസിന്റെ പുറമെ നിന്നുള്ള പിന്തുണയോടെ ഇന്ദര് കുമാര് ഗുജറാളിന്റെ നേതൃത്വത്തില് പുതിയൊരു ഗവണ്‍മെന്റ് രൂപീകരിച്ചു. അതും അധികകാലം നിലനിന്നില്ല. കാരണം, കോണ്‍ഗ്രസ് പിന്തുണ പിന്‍വലിച്ചു.\nരാജീവ് ഗാന്ധി വധകേസിനെ കുറിച്ച് അന്വേഷിച്ച ഒരു കമ്മീഷന്റെ റിപ്പോര്ട്ട് പ്രകാരം ദ്രാവിഡ മുന്നേറ്റ കഴഗത്തിന് രാജീവ് വധത്തിലുള്ള പങ്ക് തള്ളി കളയുവാന് ആവുകയില്ല. ഡി.എം.കെ. അന്ന് ഗുജറാള് ഗവണ്‍മന്റിലെ സഖ്യകക്ഷി ആയിരുന്നു. കോണ്‍ഗ്രസ് ഡി.എം.കെ യുടെ ഗവണ്‍മെന്റില് നിന്നുള്ള ബഹിഷ്‌കരണം ആവശ്യപ്പെട്ടു. ഗുജറാള് സമ്മതിച്ചില്ല. അങ്ങനെയാണ് കോണ്‍ഗ്രസ് പിന്തുണ പിന്‍വലിക്കുകയും ഗുജറാള് ഗവണ്‍മെന്റ് രാജി വെയ്‌ക്കേണ്ടി വരികയും ചെയ്തത്.\nഇവിടെ മനസിലാക്കേണ്ട ഒരു കാര്യം ഈ നാല് കോണ്‍ഗ്രസ് ഇതര ബി.ജെ.പി ഇതര ജനതാ പരിവാര് അഥവാ മൂന്നാം മുന്നണി ഗവണ്‍മെന്റുകളുടെ ഗതിയും വിധിയും ആണ്.\nഒറിജിനല് ജനതാപാര്‍ട്ടി ഗവണ്‍മെന്റിന്റെ കഥ ആദ്യമേ പറഞ്ഞുവല്ലോ. അപ്പോള് വി.പി.സിങ്ങ്, ചന്രശേഖര്, ദേവ ഗൗഡ, ഗുജറാള് എന്നീ ജനതാപരിവാര്/മൂന്നാം മുന്നണി ഗവണ്‍മെന്റുകളുടെ അനുഭവത്തില് നിന്നും മനസ്സിലാക്കേണ്ടത് മൂന്നാം മുന്നണി ഗവണ്‍മെന്റുകള്‍ക്ക് അല്ലെങ്കില് ജനതാ പരിവാര് ഗവണ്‍മെന്റുകള്‍ക്ക് തനിച്ച് ഭരിക്കുവാന് ആവുകയില്ല. അവര്‍ക്ക് കേവല ഭൂരിപക്ഷ സംഖ്യയായ 272 തികയ്ക്കുവാന് സാധിക്കുകയില്ല. അവര്‍ക്ക് ബി.ജെ.പിയുടെയോ കോണ്‍ഗ്രസിന്റെയോ പുറമെ നിന്നുള്ള പിന്തുണ ആവശ്യമാണ്. ഈ പിന്തുണ ആകട്ടെ വിശ്വസിക്കാന് ആവാത്തതും ആണ്. അപ്പോള് ജനതാ പരിവാറിന്റെ പുതിയ അവതാരത്തെക്കുറിച്ച് ചിന്തിക്കുമ്പോള് ആരും ഇതൊക്കെ ആലോചിച്ച് പോകും. പക്ഷെ, അതുകൊണ്ട് ഒരു ബി.ജെ.പി ഇതര കോണ്‍ഗ്രസ് ഇതര രാഷ്ട്രീയസഖ്യത്തിന്റെ പ്രസക്തിയെ ആരും തള്ളിക്കളയുകയും ഇല്ല.\nജനതാ പരിവാറിന്റെ പിളര്‍പ്പ് ഇനിയും പൂര്‍ത്തിയായിട്ടില്ല. 1999-ല് അതായത് ബി.ജെ.പി. ഭരണകാലത്ത് ദേവഗൗഡ ജനതാദള് വിട്ടു. കാരണം അദ്ദേഹത്തിന് ജനതാദള് വാജ്‌പേയിയുടെ നാഷണല് ഡെമോക്രാറ്റിക് അലയന്‍സ് ഗവണ്‍മെന്റിനെ പിന്തുണയ്ക്കുവാനുള്ള തീരുമാനത്തെ അംഗീകരിക്കുവാന് ആയില്ല. 2002-ല് രാം വിലാസ് പാസ്വാന് ജനതാദള് (യുണൈറ്റഡ്) വിട്ട് ലോക് ജനശക്തി പാര്‍ട്ടി രൂപീകരിച്ചു. അപ്പോള് ജനതാ പരിവാര് പിളര്‍പ്പുകളുടെ ഒരു കഥയാണെന്ന് മനസ്സിലാക്കാം.\nപുനര് യോജിച്ച ഒരു ജനതാ പരിവാറിന് ഒന്നിച്ച് നില്‍ക്കാന് ആകുമോ ? എത്രകാലം? 2019 ലെ അടുത്ത ലോകസഭാ തെരഞ്ഞെടുപ്പ് വരെ മുലയം സിംങ്ങ് യാദവിനും ലാലും പ്രസാദ് യാദവിനും നിധീഷ് കുമാറിനും ദേവഗൗഡയ്ക്കും ചൗത്താലമാര്‍ക്കും ഒരുമിച്ച് നില്‍ക്കുവാന് സാധിക്കുമോ? ഇവരുടെ ആദ്യത്തെ പരിക്ഷണഘട്ടം ഈ വര്‍ഷ അവസാനത്തെ ബീഹാര് അസംബ്ലി തെരഞ്ഞെടുപ്പ് ആണ്. ഇതില് ഇവര് ബി.ജെ.പിയെ പരാജയപ്പെടിത്തിയാല് അത് വലിയൊരു വിജയം തന്നെ ആയിരിക്കും. അതിന് സാധ്യതയും ഉണ്ട്. കാരണം കഴിഞ്ഞ വര്‍ഷത്തെ അസംബ്ലി ഉപതെരഞ്ഞെടുപ്പുകളില് ജനതാ പരിവാര് സഖ്യം ബിജെപിയെ മുട്ടുകുത്തിച്ചതാണ്. അതായത്, പത്ത് സീറ്റുകളിലേയ്ക്ക് നടന്ന ഉപതെരഞ്ഞെടുപ്പില് ആറും ജനതാ പരിവാര് കൈക്കലാക്കി. പക്ഷെ, ഇവിടെ പ്രശ്‌നം ലാലു-നിധീഷ് സഖ്യത്തിന്റെ ആണ്.\n15 വര്‍ഷം നീണ്ട് നിന്ന ലാലുവിന്റെ ദുര്‍ഭരണത്തില് സഹികെട്ടാണ് ബീഹാറിലെ ജനം നിധീഷിനെ അധികാരത്തില് കൊണ്ടുവന്നത്. അതിനുശേഷം ലാലുവും നിധീഷും ഒത്ത് ചേര്‍ന്ന് വോട്ട് ചോദിക്കുന്വോള് ജനം അതിനെ എങ്ങനെ നോക്കി കാണും? ഉപതെരഞ്ഞെടുപ്പ് ഫലം അവര്‍ക്ക് അനുകൂലം ആയിരുന്നു. അത് ശരി തന്നെ. അതുപോലെ തന്നെ നിധീഷ് അധികാരത്തില് എത്തിയത് ബിജെപിയുടെ സഹായത്തോടെ ആണ്. ഇന്ന് അദ്ദേഹം ബിജെപിയ്ക്ക് എതിരെ സംസാരിക്കുമ്പോള് ജനം അതിനെ എങ്ങനെ നോക്കികാണും?\nഅതും മാത്രമല്ല, എന്താണ് ജനതാ പരിവാറിന്റെ വിശ്വാസ്യത? പിളര്‍പ്പുകള് പോകട്ടെ ആരാണ് ഇവരുടെ നേതാക്കന്മാര്? ലാലു പ്രസാദ് യാദവ് കാലിത്തീറ്റ കുംഭകോണത്തില് ശിക്ഷിക്കപ്പെട്ട് ജാമ്യത്തിലാണ്. അദ്ദേഹത്തിന് തെരഞ്ഞെടുപ്പില് മത്സരിക്കുന്നതിന് അയോഗ്യതയുണ്ട്. മുലയം സിങ്ങ് യാദവാകട്ടെ അനധികൃത സ്വത്ത് സമ്പാദനകേസില് വിചാരണ നേരിടുകയാണ്. ഓം പ്രകാശ് ചൗത്താലയും അദ്ദേഹത്തിന്റെ മകനും ഒരു അഴിമതി കേസില് ശിക്ഷിക്കപ്പെട്ട് ജയിലിലാണ്. ഇതാണ് ജനതാ പരിവാര് നേതാക്കളുടെ ട്രാക്ക് റെക്കോര്‍ഡ്.\nഏതായാലും ഇന്ത്യയുടെ ജനാധിപത്യ രാഷ്ട്രീയത്തില് സംഖപരിവാറിനു ബദലായി ഒരു രാഷ്ട്രീയ സഖ്യം ഉയര്‍ന്ന് വരേണ്ടത് ആവശ്യമാണ്. അങ്ങനെ മാത്രമേ ആരോഗ്യപരമായ ജനാധിപത്യ രാഷ്ട്രമീമാംസ നടപ്പിലാവുകയുള്ളൂ. കോണ്‍ഗ്രസിന്റെ അപജയവും ഇടതുപക്ഷത്തിന്റെ ദുര്‍ബലതയും ഇതാണ് അടിവര ഇട്ട് ചൂണ്ടിക്കാണിക്കുന്നത്. ജനതാ പരിവാറിന് ഒരു ക്രിയാത്മകമായ രാഷ്ട്രീയ ബദലായി രൂപപ്പെടുവാന് സാധിക്കുമോ? കാത്തിരുന്നു കാണാം.\nജനു 20 നു കമല ഹാരിസ് വൈസ് പ്രസിഡന്റ്. അമേരിക്കക്കു ചരിത്ര നിമിഷം. ഇന്ത്യന് വംശജര്‍ക്കു അഭിമാന മുഹൂര്‍ത്തം


September 17, 2021 – Utharadesam\nതിരുവനന്തപുരം: സംസ്ഥാനത്ത് കോളജുകള് ഒക്ടോബര് നാല് മുതല് തുറക്കാന് സര്‍ക്കാര് അനുമതി നല്‍കി. കോവിഡ് വ്യാപനത്തെ തുടര്‍ന്ന് മാസങ്ങളോളം അടച്ചിട്ടിരുന്ന സ്ഥാപനങ്ങള് തുറക്കാന് സര്‍ക്കാര് മാര്‍ഗനിര്‍ദേശം പുറത്തിറക്കി. ...\nമലപ്പുറം: എം.എസ്.എഫില് ഉയര്‍ന്നുവന്ന ഹരിത വിഷയത്തില് നീതി തേടി വരുന്നവര്‍ക്ക് മുന്നില് വാതില് കൊട്ടിയടയ്ക്കാനായിട്ടില്ലെന്ന് മുസ്‌ലിം ലീഗ് നേതാവ് കെ പി എ മജീദ്. ചര്‍ച്ചയുടെ വാതിലുകള് ...\nന്യുഡെല്‍ഹി: കേരളത്തില് പ്ലസ് വണ് പരീക്ഷകള് ഓഫ്ലൈനായി നടത്താനുള്ള തീരുമാനം റദ്ദാക്കണമെന്ന ഹര്‍ജികള് സുപ്രീം കോടതി തള്ളി. സംസ്ഥാനത്ത് പ്ലസ് വണ് പരീക്ഷകള് കോവിഡ് മാനദണ്ഡം പാലിച്ച് ...\nകൊച്ചി: ലക്ഷദ്വീപിലെ ഭരണ പരിഷ്‌കാരങ്ങള് ചോദ്യം ചെയ്തുകൊണ്ട് നല്‍കിയ ഹര്‍ജി ഹൈക്കോടതി തള്ളി. ഡയറി ഫാം അടച്ചു പൂട്ടല്, സ്‌കൂളിലെ ഉച്ചഭക്ഷണ മെനു പരിഷ്‌കരണം എന്നിവ ചോദ്യം ...\nകൊച്ചി: പോപ്പുലര് ഫിനാന്‍സ് തട്ടിപ്പ് കേസില് ഇ.ഡി സ്വത്തുക്കള് കണ്ടുകെട്ടി. 31 കോടിയുടെ സ്വത്താണ് കണ്ടുകെട്ടിയത്. കേരളം, തമിഴ്നാട്, ആന്ധ്ര എന്നിവിടങ്ങളിലുള്ള കെട്ടിടങ്ങളും ഭൂമിയും പത്ത് ആഡംബര ...\nറാവല്‍പിണ്ടി: ടോസിന് തൊട്ടുമുമ്പ് പാക് പരമ്പരയില് നിന്ന് ന്യൂസിലാന്‍ഡ് ടീം പിന്മാറി. ന്യൂസിലാന്‍ഡ് സര്‍ക്കാര് നല്‍കിയ സുരക്ഷാ മുന്നറിയിപ്പിന്റെ അടിസ്ഥാനത്തിലാണ് പര്യടനം റദ്ദാക്കുന്നതെന്ന് ന്യൂസിലാന്‍ഡ് ക്രിക്കറ്റ് ബോര്‍ഡ് ...\n2003 മുതല് 2009 വരെ ക്രിസ്റ്റിയാനോ റൊണാള്‍ഡോ മാഞ്ചസ്റ്റര് യുണൈറ്റഡ് ജേഴ്‌സിയിലാണ് ലോകം അറിയുന്നത്. തന്റെ വിഖ്യാത മുന്നേറ്റത്തില് മാഞ്ചസ്റ്റര് യുണൈറ്റഡ് ക്ലബ്ലിലേക്ക് തിരിച്ചു വന്ന റോണോക്ക് ...\nപൈവളികെ: പൈവളികെ പഞ്ചായത്തിലെ ബായാര് എഫ്.എച്ച്.സിയുടെ ശോചനീയാവസ്ഥയ്ക്ക് പരിഹാരമായി കാസര്‍കോട് ഡെവലപ്‌മെന്റ് പാക്കേജ് പദ്ധതിയിലുള്‍പ്പെടുത്തി ഒന്നര കോടി ചെലവില് നിര്‍മ്മിക്കുന്ന പുതിയ കെട്ടിടത്തിന് എകെഎം അഷ്‌റഫ് എം.എല്.എ ...\nകാസര്‍കോട്: ജനകീയ പിന്തുണ ഇല്ലാത്ത ഒറ്റപ്പെട്ട ചില നേതാക്കള്‍ക്ക് വ്യാമോഹങ്ങള് നല്‍കി, അവരെ സി.പി.എമ്മില് ചേര്‍ത്തത് കൊണ്ട് കോണ്‍ഗ്രസിന് ഒരു ക്ഷീണവും സംഭവിക്കില്ലെന്ന് രാജ്മോഹന് ഉണ്ണിത്താന് എം.പി ...\nതിരുവനന്തപുരം: സംസ്ഥാനത്ത് ഇന്ന് 23,260 പേര്‍ക്ക് കൂടി കോവിഡ്-19 സ്ഥിരീകരിച്ചു. കാസര്‍കോട്ട് 330 പേര്‍ക്കാണ് ഇന്ന് കോവിഡ് സ്ഥിരീകരിച്ചത്. തൃശൂര് 4013, എറണാകുളം 3143, കോഴിക്കോട് 2095, ...


പ്രേമവും കോളറയും - Sayahna\nഒരു വലിയ സംഭവത്തിന്റെ ഫലമായി ജനനം കൊള്ളുന്ന കാലയളവിനെ അല്ലെങ്കില് യുഗത്തെ ഇംഗ്ലീഷില് ‘ഈപ്പൊക്’ (Epoch) എന്നു വിളിക്കുന്നു. ആ സംഭവത്തെ യുഗനിര്‍മ്മാണ സംഭവമായി ബഹുജനം കരുതിപ്പോരുന്നു. റഷ്യന് മഹാകവി ബോറിസ് പസ്തര്‍നാക്കിന്റെ ‘ഡോക്ടര് ഷിവാഗോ’ എന്ന നോവലിന്റെ ആവിര്‍ഭാവം സാഹിത്യത്തിന്റെ മണ്ഡലത്തില് ഒരു നവീനയുഗം സൃഷ്ടിച്ചു. അതിനാലാണ് അതിനെ യുഗനിര്‍മ്മാണ നോവലായി നിരൂപകര് കണ്ടതു്. ലാറ്റിനമേരിക്കന് നോവലിസ്റ്റായ മാര്‍കേസിന്റെ ‘വണ്‍ഹണ്‍ഡ്രഡ് ഇയേഴ്സ് ഓഫ് സോളിറ്റ്യൂഡ്’ എന്ന നോവല് സവിശേഷതയാര്‍ന്ന ഒരു കാലയളവിന്റെ ജനനത്തിനു കാരണമായി. അതുകൊണ്ടുതന്നെയാണ് മാര്‍കേസിനു നോബല്‍സമ്മാനം നല്‍കിയതും. അദ്ദേഹത്തിന്റെ പുതിയ നോവലായ ‘ലവ് ഇന് ദ ടൈം ഓഫ് കോളറ’ (ഇംഗ്ലീഷ് പ്രസാധനം 1988) വേറൊരു യുഗനിര്‍മ്മാണനോവലാണെന്നു് ഞാന് വിചാരിക്കുന്നു.\nനമുക്കു നോവലിന്റെ കഥയിലേക്കു ചെല്ലാം.\nതെക്കേ അമേരിക്കയിലെ കരീബിയന് സമുദ്രത്തിന്റെ തീരത്തുള്ള ഒരു പട്ടണത്തിലാണു കഥയാരംഭിക്കുന്നതു്. അവിടത്തെ പ്രശസ്തനായ ഡോക്ടറാണ് ഊര്‍വിനോ. അയാളുടെ ഭാര്യ ഫെര്‍മിന. ഒരുദിവസം അവരുടെ വീട്ടിലെ തത്ത പറന്നുപൊയ്ക്കളഞ്ഞു. അതു് ഒരു മരത്തിലിരിക്കുന്നതുകണ്ട ഡോക്ടര് അഗ്നിശമനക്കാരെ വിളിച്ച് അതിന്റെ നേര്‍ക്കു വെള്ളം അടിച്ചു നോക്കി. തത്ത അവിടെനിന്നു പറന്നു രക്ഷപ്പെട്ടു. ഇനി അതിനെ കിട്ടാനിടയില്ലെന്നു വിചാരിച്ചു ഡോക്ടര് വായനയില് മുഴുകിയപ്പോള് തത്തയുടെ ശബ്ദം അടുത്തു കേട്ടു. അദ്ദേഹം ചെന്നുനോക്കിയപ്പോള് തത്ത ഒരു മാവിന്റെ താഴത്തെ കൊമ്പിലിരിക്കുന്നതു കണ്ടു.\n“You scoundrel” he shouted (എടാ തെമ്മാടി, അദ്ദേഹം ആക്രോശിച്ചു.)\nതത്ത അതേ ശബ്ദത്തില് മറുപടി പറഞ്ഞു:\n“You’re even more ofaScoundrel, Doctor” (ഡോക്ടര്, നിങ്ങള് അതിലും വലിയൊരു തെമ്മാടിയാണ്.)\nഡോക്ടര് മരത്തില് ഏണിചാരി കയറി. ഏണി സ്ഥാനംതെറ്റി നിലംപതിച്ചു. അതോടൊപ്പം ഡോക്ടറും. അങ്ങനെ പെന്റികോസ്റ്റ് ഞായറാഴ്ച വൈകുന്നേരം നാലുകഴിഞ്ഞ് ഏഴുമിനിറ്റായപ്പോള് അദ്ദേഹം ഇഹലോകവാസം അവസാനിപ്പിച്ചു. മഹാശയസ്കനും ബഹുജന സമ്മതനുമായ ഡോക്ടറുടെ മരണത്തില് മഹാദുഃഖത്തിന്റെ പെരുവെള്ളപ്പാച്ചില്‍തന്നെയുണ്ടായി. മരണമന്വേഷിച്ചുവന്നവരുടെ കൂട്ടത്തില് കരീബിയന് റിവര് കമ്പനിയുടെ പ്രസിഡന്റായ ഫ്ളോറന്റീനോയുമുണ്ടായിരുന്നു. 76 വയസ്സായ അയാള് എഴുപത്തിരണ്ടുവയസ്സായ ഫെര്‍മിന വിധവയോടു പറഞ്ഞു:\n“Fermina, I have waited for this opportunity for more than halfacentury, to repeat to you once again my vow of eternal fidelity and everlasting love.” (ഫെര്‍മിന, എന്റെ എല്ലാക്കാലത്തേക്കുമുള്ള സ്നേഹവും ശാശ്വതമായ വിശ്വാസ്യതയും ഒന്നുകൂടി ഭവതിയോട് ആവര്‍ത്തിക്കുന്നതിനുവേണ്ടി അര ശതാബ്ദത്തിലധികം കാലമായി ഞാന് ഈ സന്ദര്‍ഭത്തിനു കാത്തിരിക്കുകയായിരുന്നു.)\nഅന്തസ്സോടുകൂടി ദേഷ്യമടക്കിക്കൊണ്ടു ഫെർമിന പറഞ്ഞു: “Get out of here. And don’t show your face again for the years of life that are left to you.” (ഇവിടെനിന്നു കടന്നു പോകൂ. ഇനി നിങ്ങള് ജീവിച്ചിരിക്കുന്ന ശേഷം സംവത്സരങ്ങളത്രയും നിങ്ങളുടെ മുഖം ഇവിടെ കാണാന് ഇടവരരുതു്.)\nഫെർമിന ഗേറ്റു തുറന്നു കൊടുത്തു അയാള്‍ക്കായി.\nഇവിടെവച്ചു മാര്‍കേസ് ഭൂതകാലത്തേക്കു തിരിയുകയാണ്. ഫെർമിന സ്കൂള് വിദ്യാര്‍ത്ഥിനിയായിരിക്കുന്ന കാലം. പോസ്റ്റല് ഏജന്‍സിയിലെ ജോലിക്കാരനായ ഫ്ളോറന്റീനോ ഒരു ടെലിഗ്രാമുംകൊണ്ട് അവളുടെ വീട്ടിലേക്കു ചെന്നു. അവളെ കണ്ടു. ഉല്‍ക്കടമായ പ്രേമത്തില് വീഴുകയും ചെയ്തു. എഴുപതു പുറമുള്ള പ്രേമലേഖനമാണ് അയാള് അവള്‍ക്കെഴുതിയതു്. അതു് അവള് വാങ്ങുകയില്ല. പ്രേമലേഖനത്തിന്റെ കനംകൊണ്ട് ആ രഹസ്യം അയാള്‍ക്ക് ഒളിച്ചുവയ്ക്കാനും വയ്യ. ഒടുവില് അവളതു സ്വീകരിച്ചു.\nപക്ഷേ മറുപടി കിട്ടാതെയായപ്പോള് ഫ്ളോറന്റീനോയ്ക്ക് വയറിളക്കമുണ്ടായി. ഛര്‍ദ്ദിയും അതിന്റെകൂടെ. നാഡിയുടെ മിടിപ്പു മന്ദഗതിയില്. മരിക്കാന് പോകുന്നവന്റെ വിയര്‍ക്കല്. ചുരുക്കത്തില് പ്രേമത്തിന്റെ ലക്ഷണങ്ങള് കോളറയുടെ ലക്ഷണങ്ങള്‍പോലെ കാണപ്പെട്ടു. അങ്ങനെയിരിക്കെ അയാള്‍ക്ക് അവളുടെ മറുപടി കിട്ടി. എന്തൊരാഹ്ലാദം! അയാള് കത്തുവായിക്കും, റോസാപ്പൂക്കള് തിന്നും. കൂടുതല് വായിക്കുന്തോറും കൂടുതല് റോസാപ്പൂക്കള് തിന്നുകയായി. അര്‍ദ്ധരാത്രിയോട് അടുത്ത\nപ്പോള് ഏറെപ്പൂക്കള് അയാള് തിന്നുതീര്‍ത്തു. അതോടൊപ്പം പാരായണവും. ഒടുവില് അമ്മ വന്നു പശുക്കുട്ടിയുടെ തലപിടിച്ചു വയ്ക്കുമ്പോലെ അയാളുടെ തലപിടിച്ചുവച്ച് ഒരു ഡോസ് ആവണക്കെണ്ണ വായില് ഒഴിച്ചുകൊടുത്തു.\nപാമോയില് വിളക്കുകളില്‍നിന്നുവരുന്ന പുക ഉള്‍ക്കൊണ്ട് ശരീരം വിഷമയമാക്കി ഫ്ളോറിന്റീനോ എല്ലാ രാത്രിയും പ്രേമലേഖനങ്ങള് എഴുതി. അയാളുടെ ആരോഗ്യസ്ഥിതി കണ്ട് അമ്മയ്ക്കു പേടിയായി. ചിലപ്പോള് അയാള് ഒട്ടും ഉറങ്ങില്ല. പ്രേമം ഇങ്ങനെ കോളറപോലെ ആയപ്പോള് ഒരുദിവസം ഫെർമിന സ്വന്തം ജീവിതത്തില്‍നിന്നു് അയാളെ തുടച്ചുമാറ്റിക്കളഞ്ഞു. അവള് ഒരെഴുത്ത് അയാള്‍ക്കു കൊടുത്തയച്ചു:\n“ഇന്നു ഞാന് നിങ്ങളെ കണ്ടപ്പോള് നമ്മള്‍ക്കിടയില് ഉള്ളതു വ്യാമോഹം മാത്രമാണെന്നു് എനിക്കു മനസ്സിലായി.”\nഎഴുത്തു കൊണ്ടുചെന്ന പരിചാരിക അയാളുടെ എഴുത്തുകളും കമ്പിസന്ദേശങ്ങളും എല്ലാം തിരിച്ചുകൊടുത്തു. താന് കൊടുത്ത എഴുത്തുകളും സമ്മാനങ്ങളും തിരിച്ചുനല്‍കണമെന്നു ഫെർമിന അയാളോടു പരിചാരികവഴി ആവശ്യപ്പെടുകയും ചെയ്തു. അവരുടെ പരസ്പര സന്ദര്‍ശനങ്ങള് അതോടെ അവസാനിച്ചു. പിന്നീട് അമ്പത്തൊന്നു വര്‍ഷവും ഒമ്പതുമാസവും നാലുദിവസവും കഴിഞ്ഞതിനുശേഷമാണ് അയാള് വിശ്വസ്തതയും പ്രേമവും പ്രഖ്യാപിച്ചുകൊണ്ടു ഫെർമിന എന്ന വിധവയുടെ മുമ്പിലെത്തിയതു്.\nഫ്ളോറന്റീനോയുമായുള്ള ബന്ധം അവസാനിപ്പിച്ച ഫെർമിന ഡോക്ടര് ഊര്‍വിനോയെ വിവാഹം കഴിച്ചു. 28 വയസ്സുള്ള അയാളെ ഏതു തരുണിയാണു കൊതിക്കാത്തതു്? അയാളുടെ അച്ഛന് മാര്‍കോ ഒറീലിയോ ഊര്‍വിനോ നാട്ടിലെ കോളറ ഒഴുവാക്കാന്‍വേണ്ടി പരിശ്രമിച്ചു വിജയം നേടിയ ആളായിരുന്നു. മകനും ചികിത്സാവൈദഗ്ദ്ധ്യംകൊൻട് യശസ്സാര്‍ജ്ജിച്ചു. അങ്ങനെയിരിയ്ക്കുമ്പോൾ ഫെർമിനയ്ക്ക് അസുഖം. ഡോക്ടര് ഊര്‍വിനോ അവളെ പരിശോധിക്കാനെത്തി. കൊതിപ്പിക്കുന്ന ആ ശരീരം അയാള് കണ്ടു. ഇതിനെത്തുടര്‍ന്നു ഡോക്ടര് രോഗിണിയോ അവളുടെ ആളുകളോ ആവശ്യപ്പെടാതെ അവളെ പരിശോധിക്കാനെത്തി. അങ്ങനെയുള്ള സന്ദര്‍ശനങ്ങള് അവരുടെ വിവാഹത്തില് കലാശിച്ചു.\nഫ്ളോറന്റീനോയുടെ സ്ഥിതി എന്താണ്?\nഫെര്‍മിനയാല് നിരാകരിക്കപ്പെട്ടെങ്കിലും അയാള് അവളെ വിസ്മരിച്ചില്ല. എന്നെങ്കിലും തന്റെ പ്രേമം സാഫല്യത്തിലെത്തുമെന്നു കരുതിക്കൊണ്ട് ആധ്യാത്മിക വിശുദ്ധി പരിപാലിച്ച് അയാള് ജീവിച്ചു. സ്ത്രീകളുടെ സാമീപ്യ സമ്പര്‍ക്കങ്ങള് ഫ്ളോറന്റീനോ ഒഴിവാക്കിയെന്നു് ഇതിനര്‍ത്ഥമില്ല. ഒരിക്കല് ബോട്ടില് സഞ്ചരിക്കുമ്പോള് ഒരുത്തി അയാളെ ബലാല്‍സംഗം ചെയ്തു. പക്ഷേ തികച്ചും ഭൗമമായ ആ വികാരത്തിനുപോലും ഫെർമിനിയോടു തോന്നിയ വ്യാമോഹാധിഷ്ഠിതമായ പ്രേമത്തെ ഇല്ലാതാക്കാന് കഴിഞ്ഞില്ല. ഇത്തരം ബന്ധങ്ങളെക്കുറിച്ച് അയാള് എഴുതിയതു് ഇരുപത്തഞ്ചു നോട്ട് ബുക്കുകള് നിറയുന്ന മട്ടിലും.\nകാലംകഴിഞ്ഞു. ഫ്ളോറന്റീനോ കത്തുകള് പ്രവഹിപ്പിച്ചു ഫെര്‍മിനയുടെ സമീപത്തേക്ക്. ഒരുദിവസം ടെലെഫോണ് ഡയറിയില് അവളുടെ പേരുകണ്ട അയാള് അവളെ വിളിച്ചു. ‘ഹലോ.’ ഫെര്‍മിനയുടെ ശബ്ദം.\nമറുപടി പറയാതെ അയാള് റിസീവര് താഴെവച്ചു. പക്ഷേ അനഭിഗമ്യമായ ആ ശബ്ദത്തില് അനഭിഗമ്യമായ ആ ശബ്ദത്തിന്റെ അനന്തമായ വിദൂരത അയാളുടെ മനക്കരുത്തിനു ദൗര്‍ബല്യമുണ്ടാക്കി. കാലംകഴിഞ്ഞതോടെ ഫെര്‍മിനയ്ക്കു മാറ്റമുണ്ടായി, അയാളുടെ കത്തുകള് അവള്‍ക്കു താല്‍പര്യജനകങ്ങളായി. ഭര്‍ത്താവിനെ സംബന്ധിച്ച വിശുദ്ധ സ്മരണ അവളുടെ ദൈനംദിന പ്രവര്‍ത്തനങ്ങള്‍ക്ക് വിഘാതമുളവാക്കിയില്ല. ഫ്ളോറന്റീനോയെ അവള് കണ്ടു. അവര് മാനസികമായി അടുത്തു. ഡോക്ടര് കയറിയ മാവ് അവള് മുറിപ്പിച്ചു. അതിന്റെ കുറ്റിപോലും അവശേഷിച്ചില്ല. തത്തയെ മ്യൂസിയത്തിലേക്കു കൊടുത്തയച്ചു. ഭര്‍ത്താവിന്റെ ഉടുപ്പുകള് തീയിലേക്കു് എടുത്തിട്ടപ്പോള് അവളുടെ കൈ വിറച്ചില്ല. ഫെര്‍മിനയെ കണ്ടതിനുശേഷം വീട്ടിലെത്തിയ ഫ്ളോറന്‍ടീനയോടു കുതിരവണ്ടിക്കാരന് പറഞ്ഞു: “Be careful, Don Floro, that looks like cholera” (സൂക്ഷിക്കു ഡോണ് ഫ്ളോറോ, ഇത് കോളറപോലെ തോന്നുന്നു.)\nപ്രേമമാകുന്ന കോളറ കൊൻടു നടന്ന ഫ്ളോറന്റീനോയുടെ പല്ലുകള് കൊഴിഞ്ഞു, തലമുടിയാകെ പോയി. ഫെര്‍മിന കപ്പലില് കയറി ഒരു യാത്രപോകാന് തീരുമാനിച്ചു. കൂടെ ഫ്ളോറന്റീനോയുമുണ്ടു്. അയാള് അവളുടെ കവിളില് ഉമ്മവെയ്ക്കാന് ഭാവിച്ചപ്പോള് അവള് പറഞ്ഞു: “Not now, I smell like an old women.” (ഇപ്പോള് വേണ്ട. എനിക്കു കിഴവിയുടെ നാറ്റമുണ്ട്.)\nമറ്റുള്ളവര് കപ്പലില് കയറാതിരിക്കാന് വേണ്ടി അവര് കോളറയെ സൂചിപ്പിക്കുന്ന കൊടി അതില് പറപ്പിച്ചു. ആ ഒറ്റക്കാരണംകൊണ്ടു പട്ടണത്തിലെ അധികാരികള് യാനപാത്രം തുറമുഖത്തടുക്കാന് സമ്മതിക്കില്ല. അവര്‍ക്ക് ഏകമാര്‍ഗം തിരിച്ചുപോകുകയെന്നതാണ്. അപ്പോള് ക്യാപ്റ്റന് ചോദിച്ചു: “എത്രകാലം ഇങ്ങനെ അങ്ങോട്ടുമിങ്ങോട്ടും യാത്രചെയ്യും?” ഫ്ളോറന്റീനോയുടെ മറുപടി: “എല്ലാക്കാലത്തേക്കും” എന്നായിരുന്നു. നോവല് അവസാനിച്ചു.\nമാര്‍കേസിന്റെ മറ്റു നോവലുകളില്‍നിന്നു് ഇതു തികച്ചും വിഭിന്നമാണ് എന്നതു് ആദ്യമേ പറയേണ്ട കാര്യമാണ്. ഫാന്റസിയും മാജിക്കും (മാന്ത്രികത്വവും) കൊണ്ടു മെനഞ്ഞെടുത്ത നോവലാണല്ലോ “വണ് ഹണ്‍ഡ്രഡ് ഇയേഴ്സ് ഓഫ് സോളിറ്റ്യൂഡ്.” അന്തരീക്ഷത്തില്‍നിന്നു വീഴുന്ന മഞ്ഞപ്പൂക്കള് മാക്കോണ്ടയില് പരവതാനി വിരിക്കുന്നു. ഒരു പാതിരി ഉയര്‍ന്നുയര്‍ന്നു പോകുന്നു. ഈ അത്ഭുതസംഭവങ്ങളീല് ഒന്നുപോലും ഈ പുതിയ നോവലിലില്ല.\n‘ജീവിതത്തെക്കാള് വലുതു്’ എന്നു് ഏകാന്തതയുടെ നൂറുവര്‍ഷങ്ങളിലെ ഓരോ കഥാപാത്രത്തെക്കുറിച്ചും ഓരോ സംഭവത്തെക്കുറിച്ചും പറയാം. നോവലിസ്റ്റിന്റെ ജീവിതാഭിവീക്ഷണം സ്ഥൂലീകരിക്കപ്പെട്ടതായി ആ നോവലില് കാണുന്നു. നൂതന നോവലിലാകട്ടെ യാഥാതഥ്യത്തിന്റെ തലമേയുള്ളു. വിരളമായി ചില സംഭവങ്ങള് യാഥാതഥ്യത്തിന്റെ വരമ്പുലംഘിച്ച് മറുകണ്ടം ചാടുന്നുണ്ടാവാം. അവ നോവല് സൃഷ്ടിക്കുന്ന യാഥാതഥ്യത്തിന്റെ മണ്ഡലത്തിനു് അപകര്‍ഷം വരുത്തുന്നില്ല. ഇതു മറ്റു പല നോവലുകളിലും–മാര്‍കേസിന്റേതല്ലാത്ത പല നോവലുകളിലും–കാണുന്നില്ലേ? ആ സ്ഥിതിക്കു് ഇതിനെ വാഴ്ത്താനെന്തിരിക്കുന്നു എന്ന ചോദ്യമുൻടാകാം.\nഅതിനുള്ള ഉത്തരം മാര്‍കേസിന്റെ ആഖ്യാനപാടവം വേറെയാര്‍ക്കുമില്ല എന്നതാണ്. ഡോക്ടര് ഊര്‍വിനോയുടെയും ഫെർമിനയുടെയും പ്രഥമരാത്രി മാര്‍കേസ് വര്‍ണിക്കുന്നത് ഒന്നു വായിച്ചുനോക്കൂ. ശൃംഗാരവര്‍ണ്ണനങ്ങള് എടുത്തെഴുതാന് പാടില്ലല്ലോ. അതുകൊണ്ട് ഉദ്ധരിക്കാനുള്ള എന്റെ അഭിലാഷത്തെ ഞാന് നിയന്ത്രിക്കുന്നു. ലോകസാഹിത്യത്തില് വളരെ വിരളമായേ ഇത്തരം വര്‍ണ്ണനകള് കാണു എന്നു മാത്രം ഞാന് പറയട്ടെ. ഈ വര്‍ണ്ണന മാര്‍കേസിന്റെ അസാധാരണമായ സര്‍ഗ്ഗാത്മകത്വത്തിന്റെയും ആഖ്യാനത്തോടു ബന്ധപ്പെട്ട ഊര്‍ജ്ജത്തിന്റെയും സന്തതിയാണെന്നും എഴുതട്ടെ.\nപ്രേമത്തെക്കുറിച്ചു തികച്ചും മൗലികമയ സങ്കല്പം പുലര്‍ത്തുന്ന അന്യാദൃശമായ നോവലാണ് “കോളറയുടെ കാലത്തെ പ്രേമം.”മാര്‍കേസിനു മുന്‍പു ഫ്രഞ്ചു നോവലിസ്റ്റായ പ്രൂസ്താണ് പ്രേമത്തെക്കുറിച്ച് ഒരു നൂതനാഭിവീക്ഷണം ആവിഷ്കരിച്ചതു്. മനുഷ്യരില് അഭിലാഷവും വേദനയുമുണ്ട്. ഈ രണ്ടു വികാരങ്ങള്‍ക്കും ചെന്നുപതിക്കത്തക്കവിധം നമ്മള് വ്യക്തികളെ അന്വേഷിച്ചു നടക്കുന്നു എന്നാണ് പ്രൂസ്തിന്റെ സങ്കല്പം. സുന്ദരിയെ കൻടു മനുഷ്യന് പ്രേമത്തില് വീഴുകയല്ല. സ്വന്തം അഭിലാഷത്തിനു പറ്റിയ ഒരു സ്ത്രീയെ അവന് അന്വേഷിക്കുന്നു, കണ്ടെത്തുന്നു എന്നാണ് പ്രൂസ്തിന്റെ മതം. പ്രൂസ്തിന്റെ നോവലിനെ നായകന് മാറിമാറി അഭിലാഷത്തെ തരുണികളില് വീഴ്ത്തുന്നതു് അദ്ദേഹം അസാധാരണമായ വൈദഗ്ദ്ധ്യത്തോടെ ചിത്രീകരിക്കുന്നുണ്ട്.\nമാര്‍കേസിന്റെ പ്രേമസങ്കല്പം പ്രൂസ്തിന്റെ പ്രേമസങ്കല്പത്തെക്കാള് വിശ്വാസജനകമാണ്. ഫ്ളോറന്റീനോയുടെ യൗവനകാലത്തെ പ്രേമം ഫെർമിനയ്ക്ക് ആദരണീയമല്ല. അയാള് പ്രേമപരവശനാകുമ്പോള് റോസാപ്പൂ തിന്നുന്നു. ഓ ഡ കലോന് കുടിക്കുന്നു. റോസാപ്പൂ ഏറെ തിന്നപ്പോള് അയാള്‍ക്ക് അമ്മ ആവണക്കെണ്ണ കൊടുത്തല്ലോ. കൊടുത്തില്ലെങ്കില് ദഹനക്കേടുണ്ടാകും, രോഗം വരും. രോഗം വരുത്തുന്ന പ്രേമം സ്വീകാര്യമല്ല ഫെര്‍മിനയ്ക്ക്. ആ പ്രേമം വിഷൂചികപോലെയാണ്. വിഷൂചിക പിടിച്ചവനായി ഫ്ളോറന്റീനോയെ കൻട അവള് അയാളെ ഉപേക്ഷിച്ചു ഡോക്ടര് ഊര്‍വിനോയെ വിവാഹം കഴിക്കുന്നു.\nനാട്ടില് കൂടെക്കൂടെയുണ്ടാകുന്ന കോളറപോലെയാണ് ചെറുപ്പക്കാരുടെ പ്രേമമെന്ന കോളറ. ചെറുപ്പകാലത്തു ഫ്ളോറന്റീനായ്ക്കുണ്ടായ ആ ഉദ്കട വികാരം–പ്രേമം–ഒരു താല്‍ക്കാലികസത്യമല്ലേ എന്ന സംശയമുണ്ടാകാം ഇവിടെ. അതു താല്‍ക്കാലികസത്യംതന്നെ. പക്ഷേ വിശുദ്ധമായ പ്രേമമല്ല എന്നാണ് മാര്‍കേസിന്റെ മതം. യൗവനകാലത്തെ ഏതു തീക്ഷ്ണവികാരവും വിഷൂചികപോലെയാണ്. സൂക്ഷിക്കൂ എന്നാണു മാര്‍കേസ് നമ്മോടു പറയുന്നതു്.\nഎഴുപതു വയസ്സു കഴിഞ്ഞ ഫ്ളോറന്റീനോയും ഫെര്‍മിനയും കപ്പലില് കയറിക്കഴിയുമ്പോള്, അയാളുടെ ഷര്‍ട്ടില് അവള് ബട്ടന് തയ്ച്ചുചേര്‍ക്കുമ്പോള് പ്രേമമെന്ന വിഷൂചികയ്ക്കു മാറ്റം വരുന്നു. ചുവന്ന റോസാപ്പൂക്കള്‍ക്കു പകരമായി മഞ്ഞ റോസാപ്പൂക്കള് അയാള് അവള്‍ക്കു നല്‍കുമ്പോള് പ്രേമത്തിന്റെ സ്വഭാവവും മാറുന്നു. അതുവരെ–യാനപാത്രത്തില് കയറുന്നതുവരെ–പുഷ്പസൗരഭ്യം ഇഷ്ടപ്പെടാതിരുന്ന ഫെർമിന അതു് ഇഷ്ടപ്പെട്ടുതുടങ്ങുന്നു. പ്രേമത്തില് പെട്ടിരിക്കുമ്പോള് പുഷ്പത്തിന്റെ പരിമളത്തില് ആമജ്ജനം ചെയ്യുന്നവന് ക്രമേണ ആത്മനാശനം നടത്തുകയാണ്. ഫെര്‍മിനയ്ക്ക് ഇനി ആ ആത്മനാശനം വേണ്ട.വിഷൂചികയുടെ സ്വഭാവം മാറിയ പ്രേമത്തെ സമുദായം അംഗീകരിക്കില്ല. അതുകൊണ്ട് ആ സമുദായത്തെ അകറ്റിനിറുത്താന് ഒറ്റ മാര്‍ഗ്ഗമേയുള്ളു. കപ്പലിനെ ‘ക്വറന്റീനില്’ ആക്കുക (രോഗം പകരാതിരിക്കാന് വിലക്കു കല്പിക്കുക) കോളറയെ സൂചിപ്പിക്കുന്ന കൊടിതൂക്കി അതില്. അതോടെ അതിനു് ഒരു തുറമുഖത്തും അടുക്കാന് വയ്യ. വയ്യെങ്കില്‍ത്തന്നെയെന്തു്? പ്രേമം സാക്ഷാത്കരിച്ചുകൊണ്ടു വൃദ്ധകാമുകന്മാര് എല്ലാക്കാലത്തേക്കുമായി അതില് കഴിഞ്ഞുകൊള്ളും.\nമാര്‍കേസിനു പ്രിയപ്പെട്ട ഒരാശയം ഈ നോവലിലും ആവിര്‍ഭവിക്കുന്നുണ്ട്. “ഏകാന്തതയുടെ നൂറുവര്‍ഷങ്ങ”ളില് ഓര്‍മ്മയ്ക്കു നാശം വരാതിരിക്കാന്‍വേണ്ടി ബ്രഷില് മഷിമുക്കി ഓരോ വസ്തുവിലും അതിന്റെ പേര് എഴുതുന്നതായി പ്രസ്താവമുന്റ്. മേശ, കസേര, ചുവര് ഇങ്ങനെ ഓരോന്നിലും പേര് എഴുതുന്നു. പശുവിനെ പിടിച്ച് “ഇതു പശുവാണ്. എന്നും കാലത്തു് ഇവളെ കറക്കണം. കാപ്പിയില് ചേര്‍ക്കാനായി പാലു തിളപ്പിക്കണം.” എന്നു് അതിന്റെ പുറത്ത് എഴുതുന്നു. കാലം കഴിയുമ്പോള് പശുവിനെ ആളുകള് മറക്കും. അപ്പോള് എഴുത്തുമാത്രം അവശേഷിക്കും.\nഈ ആശയത്തിനു വ്യാപകത്വം നല്‍കൂ. ഇരുപതു ശതാബ്ദങ്ങള്‍ക്കു മുമ്പ് ക്ഷോഭജനകമായ ഒരു സംഭവം ഉണ്ടായിയെന്നു വിചാരിക്കൂ. അതു ലിപികളാല് അക്കാലത്തു് രേഖപ്പെടുത്തിയെന്നും കരുതു. ഇന്നു് ആ രേഖ കാണുമ്പോള് പഴയ സംഭവത്തോടു ബന്ധപ്പെട്ട ഒരു ക്ഷോഭവും നമുക്കുണ്ടാകുന്നില്ല. രേഖ വെറും രേഖാമാത്രം. സ്ത്രീകളോടു സാമീപ്യസമ്പര്‍ക്കങ്ങള് പുലര്‍ത്തിയ ഫ്ളോറന്‍റീനോ ഇരുപത്തഞ്ചു നോട്ട് ബുക്കുകളില് അവ രേഖപ്പെടുത്തിവച്ചു. യാനപാത്രത്തില് വൃദ്ധയോടൊരുമിച്ചു സഞ്ചരിക്കുമ്പോള് ആ നോട്ടുബുക്ക് അയാള് വീണ്ടും വായിച്ചുനോക്കിയാല് ഒരു വികാരവും അയാള്‍ക്കുണ്ടാവുകയില്ല. അവ ആദ്യം പറഞ്ഞപോലെ രേഖകള് മാത്രം. നഷ്ടപ്പെടുന്ന സ്മൃതികളെ നിലനിര്‍ത്താന് മാത്രമേ ഭാഷ പ്രയോജനപ്പെടൂ എന്നാണ് മാര്‍കേസിന്റെ മതം.\nഅചഞ്ചല ധൈര്യമാര്‍ന്ന പ്രേമമാണ് യാനപാത്രത്തിനകത്തു്. അതിനു അജയ്യമായ ശക്തിവിശേഷമുണ്ട്. സര്‍ഗ്ഗാത്മകത്വത്തിന്റെ അചഞ്ചല ധൈര്യവും ശക്തിവിശേഷവും മാര്‍കേസിന്റെ ഈ പുതിയ നോവലിനെ അനുഗ്രഹിച്ചിരിക്കുന്നു.\nRetrieved from "http://ml.sayahna.org/index.php?title=പ്രേമവും_കോളറയും&oldid=10599"


സർവകലാശാല പരീക്ഷ നടത്തുന്നതിന് ഉന്നതവിദ്യാഭ്യാസ വകുപ്പ് മാർഗനിർദ്ദേശങ്ങൾ പുറപ്പെടുവിച്ചു | The Department of Higher Education has issued guidelines for conducting university examinations\nഹോസ്റ്റലുകളിൽ കഴിയുന്ന വിദ്യാർത്ഥികൾക്ക് സർക്കാർ മാനദണ്ഡങ്ങളും സുരക്ഷയും പാലിച്ച് പരീക്ഷാദിവസങ്ങളിൽ താമസം ഒരുക്കണം. ഹോസ്റ്റലുകൾ ഇതിന് മുമ്പ് അണുവിമുക്തമാക്കണം.\nTrivandrum, First Published Jun 17, 2021, 9:58 AM IST\nതിരുവനന്തപുരം: കൊവിഡ് 19 നിലനിർക്കുന്ന സാഹചര്യത്തിൽ സർവകലാശാല പരീക്ഷകൾ നടത്തുന്നതിന് ഉന്നതവിദ്യാഭ്യാസ വകുപ്പ് മാർഗനിർദ്ദേശം പുറപ്പെടുവിച്ചു. കൊവിഡ് വ്യാപനം തടയുന്നതിന് സർക്കാർ പുറപ്പെടുവിച്ച മാർഗനിർദ്ദേശങ്ങളും സുരക്ഷാ ക്രമീകരണങ്ങളും പരീക്ഷാകേന്ദ്രങ്ങളിൽ ഉറപ്പാക്കണം. അടഞ്ഞു കിടക്കുന്ന ക്‌ളാസ് മുറികൾ പരീക്ഷയ്ക്ക് മുമ്പ് അണുവിമുക്തമാക്കണം. ഇതിന് ഫയർഫോഴ്‌സ്, തദ്ദേശസ്ഥാപനങ്ങൾ എന്നിവയുടെ സഹകരണം പരീക്ഷാകേന്ദ്രം പ്രവർത്തിക്കുന്ന സ്ഥാപന മേധാവി ഉറപ്പുവരുത്തണം. ഓരോ പരീക്ഷയ്ക്ക് ശേഷവും ക്‌ളാസ് അണുവിമുക്തമാക്കണം.\nഹോസ്റ്റലുകളിൽ കഴിയുന്ന വിദ്യാർത്ഥികൾക്ക് സർക്കാർ മാനദണ്ഡങ്ങളും സുരക്ഷയും പാലിച്ച് പരീക്ഷാദിവസങ്ങളിൽ താമസം ഒരുക്കണം. ഹോസ്റ്റലുകൾ ഇതിന് മുമ്പ് അണുവിമുക്തമാക്കണം. ഹോസ്റ്റലുകളിൽ വിദ്യാർത്ഥികൾ കോവിഡ് മാനദണ്ഡങ്ങൾ പാലിക്കുന്നുവെന്ന് ഉറപ്പാക്കണം. പരീക്ഷാ കേന്ദ്രത്തിലേക്ക് ഒരു പ്രവേശന കവാടം മാത്രമേ പാടുള്ളൂ. പ്രവേശന കവാടത്തിൽ സോപ്പും വെള്ളവും ഉറപ്പാക്കണം. പരീക്ഷാർത്ഥികൾ, സ്‌ക്രൈബുകൾ, പരീക്ഷാ സ്‌ക്വാഡ് അംഗങ്ങൾ, ബന്ധപ്പെട്ട ഉദ്യോഗസ്ഥർ എന്നിവരെയല്ലാതെ ആരേയും പരീക്ഷാ കേന്ദ്രത്തിൽ പ്രവേശിപ്പിക്കരുത്. എല്ലാവരും മാസ്‌ക്ക് ധരിക്കണം.\nപ്രവേശന കവാടത്തിൽ ശരീരോഷ്മാവ് പരിശോധിക്കണം. പരീക്ഷാ കേന്ദ്രങ്ങളുടെ പരിസരത്ത് കൂട്ടം കൂടാനോ ചുറ്റിത്തിരിയാനോ വിദ്യാർത്ഥികളെ അനുവദിക്കരുത്. സാമൂഹിക അകലം കർശനമായി പാലിക്കണം. പരീക്ഷാമുറികളിൽ സാനിറ്റൈസർ കരുതണം. ഇൻവിജിലേറ്റർമാർ മാസ്‌ക്കും ഗ്‌ളൗസും ധരിക്കണം. പേന, പെൻസിൽ തുടങ്ങിയ വസ്തുക്കൾ കൈമാറ്റം ചെയ്യരുത്. വിദ്യാർത്ഥികൾ അറ്റൻഡൻസ് ഷീറ്റിൽ ഒപ്പു രേഖപ്പെടുത്തേണ്ടതില്ല. പരീക്ഷ കഴിഞ്ഞ് വിദ്യാർത്ഥികൾ പരീക്ഷാകേന്ദ്രം വിട്ടുപോകുന്നുവെന്ന് ഉറപ്പുവരുത്തണം.\nLast Updated Jun 17, 2021, 9:58 AM IST


കുരുക്കഴിയാതെ തൊടുപുഴ കൂട്ടക്കൊല\nBy : 24 Web Desk August 2, 2018 comments\nതൊടുപുഴ വണ്ണപ്പുറത്തെ കൂട്ടക്കൊലക്കേസില് ദുരൂഹത അകലുന്നില്ല. എങ്ങനെയാണ് കൊല നടന്നിട്ടുള്ളതെന്നും ആരാണ് ഇതിന് പിന്നില്ലെന്നും കണ്ടുപിടിക്കാന് പോലീസിന് സാധിക്കുന്നില്ല.\nകുടുംബത്തിലെ അംഗമായ ആര്‍ഷ രണ്ടാഴ്ച മുന്‍പ് കോളേജിലെ കുട്ടികളുടെയും അധ്യാപകരുടെയും വാട്‌സാപ്പ് ഗ്രൂപ്പില് ഒരാളെ കഴുത്തറത്തുകൊല്ലുന്ന ഭീകരദൃശ്യം പോസ്റ്റ് ചെയ്തതായി അധ്യാപകര്. ഇതാവര്‍ത്തിക്കരുതെന്നു മുന്നറിയിപ്പ് നല്‍കിയതായും തൊടുപുഴ ഗവ. ബിഎഡ് കോളേജിലെ അധ്യാപകന് പറഞ്ഞു. കഴിഞ്ഞ വ്യാഴാഴ്ച ആര്‍ഷ ക്ലാസിലിരുന്ന് കരയുന്നത് കൂട്ടുകാര് കണ്ടിരുന്നതായും റിപ്പോര്‍ട്ടുകളുണ്ട്. ഞായറാഴ്ച രാത്രി 10.53 വരെ ആര്‍ഷ വാട്‌സാപ്പിലുണ്ടായിരുന്നതായി കൂട്ടുകാര് പറയുന്നു. അതിനാല്, രാത്രി ഏറെ വൈകിയായിരിക്കും കൊലപാതകം നടന്നതെന്ന സൂചനകളുണ്ട്. ആര്‍ഷ രാത്രി സുഹൃത്തുക്കളെ ഫോണില് വിളിച്ചതായും കേളേജ് പ്രിന്‍സിപ്പാല് പറഞ്ഞു. ബിഎഡ് കോളേജിലെ ഒന്നാം വര്‍ഷ വിദ്യാര്‍ത്ഥിനിയാണ് ആര്‍ഷ. രാത്രിയിലെ ഫോണ് കോളുകള് പരിശോധിക്കുന്നുണ്ട്.\nഅതേ സമയം, കമ്പക്കാനത്തെ അയല്‍വാസികളോടും ബന്ധുക്കളോടും കാര്യമായ സൗഹൃദം പുലര്‍ത്താത്ത വ്യക്തിയാണ് കൃഷ്ണനെന്ന് പറയുന്നു. എന്നാല്, ഇയാള് രാഷ്ട്രീയത്തിലും പൊതുപ്രവര്‍ത്തനത്തിലും താല്‍പര്യം കാണിച്ചിരുന്നതായി നാട്ടുകാര് പറയുന്നു. കൃഷ്ണന്റെ വീട്ടില് മന്ത്രവാദവും പൂജയും നടന്നിരുന്നതായി നാട്ടുകാരും ബന്ധുക്കളും നേരത്തേ ആരോപിച്ചിരുന്നു. മന്ത്രവാദവും പൂജയും നടന്നിരുന്നതിന്റെ ഭാഗമായി വീടിന്റെ ജനലുകളും എയര്‍ഹോളുകളും വായു സഞ്ചാരം പോലും കടക്കാത്ത രീതിയില് അടച്ചുകെട്ടിയ നിലയിലാണ് കണ്ടത്. കൊല്ലപ്പെട്ട കൃഷനും മകനും അഞ്ചരഅടി പൊക്കവും അതിനൊത്ത തൂക്കവും ഉണ്ട്. അതിനാല് ഒറ്റയ്ക്ക് ഒരാള്‍ക്ക് കൊലപാതകം നടത്താന് സാധിക്കില്ലെന്നും പൊലീസ് പറയുന്നു.\nബന്ധുക്കളോ അയല്‍വാസികളോ കൃഷ്ണന്റെ കുടുംബവുമായി ബന്ധം പുലര്‍ത്തിയിരുന്നില്ല. വീടിന്റെ പരിസരത്ത് നിന്ന് അനക്കം കേള്‍ക്കാതെ വന്നതോടെയാണ് അടുത്തുള്ളവര് കൃഷ്ണന്റെ വീട്ടിലെത്തി അന്വേഷണം നടത്തിയത്. ബന്ധുക്കളെയും വിവരം അറിയിച്ചു. എന്നാല്, വീട് പരിശോധിച്ചപ്പോള് കൃഷ്ണനെയും കുടുംബത്തെയും കാണാനില്ലായിരുന്നു. കൂടുതല് പരിശോധന നടത്തിയപ്പോള് വീടിനുള്ളില് രക്തക്കറ കാണുകയും വീടിന് പിന്നില് കുഴിയെടുത്തതുപോലെ മണ്ണിളകി കിടക്കുന്നതു കാണുകയും ചെയ്തു. ഇതോടെ പോലീസിനെ വിവരം അറിയിക്കുകയായിരുന്നു. തുടര്‍ന്ന് മണ്ണ് നീക്കി പരിശോധ നടത്തി.\nഒന്നിനു പിന്നില് മറ്റൊന്നായി അടുക്കിയ നിലയിലാണ് വീടിന് പിന്നിലെ കുഴിയില് മൃതദേഹങ്ങള് കണ്ടെത്തിയത്. കൃഷ്ണന്‍കുട്ടിയുടെ മൃതദേഹമായിരുന്നു ഏറ്റവും അടിയില്. ഇയാളുടെയും മകന്റെയും മൃതദേഹത്തില് തലയ്ക്ക് മാരകമായ മുറിവുകളേറ്റ നിലയിലാണ് കണ്ടെത്തിയിരുന്നു. കൃഷ്ണന്റെ ഭാര്യ സുശീല നെഞ്ചിലും വയറ്റിലും കുത്തേറ്റ നിലയിലായിരുന്നു. ഇതിനിടെ കൊലപ്പെടുത്താന് ഉപയോഗിച്ചതെന്ന് കരുതുന്ന ആയുധങ്ങളും കണ്ടെത്തി. കത്തിയും ചുറ്റികയുമാണ് വീടിന്റെ പരിസരത്ത് നിന്നും കണ്ടെടുത്തത്.\nRead more on: family found dead | family murder | murder


ആല്‍ബെര്‍ട്ടയ്ക്ക് പുറത്തുള്ളവരെ കാല്‍ഗരി റിയല് എസ്റ്റേറ്റ് മേഖല കൂടുതല് ആകര്‍ഷിക്കുന്നതായി നിരീക്ഷകര്\nBy: 600002 On: May 10, 2022, 6:33 AM\nആല്‍ബെര്‍ട്ടയ്ക്ക് പുറത്തു നിന്ന് വീട് വാങ്ങിക്കുന്നവരെ കാല്‍ഗരിയിലെ റിയല് എസ്റ്റേറ്റ് മേഖല കൂടുതല് ആകര്‍ഷിക്കുന്നതായി റിയല്‍റ്റേഴ്‌സ് പറയുന്നു. നഗരത്തിലെ റിയല് എസ്റ്റേറ്റ് മേഖല കഴിഞ്ഞ ആറ് മാസമായി സജീവമായിരിക്കുകയാണ്. അസാധാരണമാം വിധം പ്രവര്‍ത്തനങ്ങളാണ് ഈ മേഖലയില് നടക്കുന്നതെന്നും നിരീക്ഷകര് ചൂണ്ടിക്കാണിക്കുന്നു.\nഒന്റാരിയോ, ബീസി എന്നിവടങ്ങളില് നിന്നുള്ള താമസക്കാരാണ് കൂടുതലായും ആല്‍ബെര്‍ട്ടയില്‍സ പുതിയ വീട് നിര്‍മിക്കാനോ അല്ലെങ്കില് പ്രോപ്പര്‍ട്ടികളായി നിക്ഷേപം നടത്താനോ കൂടുതലായി മുന്നോട്ട് വരുന്നത്. സിഐആര് റിയല്‍റ്റിയിലെ ആദം ഷെരാക്ക് പറയുന്നത് തന്റെ വെബ്‌സൈറ്റിലൂടെ പ്രോപ്പര്‍ട്ടി അന്വേഷിക്കുന്നവരില് 40 മുതല് 50 ശതമാനം പേര് പ്രവിശ്യയ്ക്ക് പുറത്തുള്ളവരാണ്. 2021 ല് അവസാന മാസങ്ങളില് ഈ പ്രവണത ശരിക്കും ശ്രദ്ധേയമായി തുടങ്ങിയെന്നും അദ്ദേഹം പറയുന്നു.\nതന്റെ ഇടപാടുകാരില് 10 ശതമാനവും ആല്‍ബെര്‍ട്ടയ്ക്ക് പുറത്തുള്ളവരാണെന്ന് മറ്റൊരു റിയല് എസ്റ്റേറ്റ് ബിസിനസ്സുകാരനായ ആദില് തൊബാനി പറയുന്നു. ഇപ്പോള് 30 ശതമാനം വരെ ആളുകള് പ്രവിശ്യയ്ക്ക് പുറത്തു നിന്നും വീടുകള് കുറഞ്ഞ വിലയ്ക്ക് ആല്‍ബെര്‍ട്ടയില് നിന്നും ലഭ്യമാക്കാന് ശ്രമിക്കുന്നുണ്ട്. അവരില് പലരും വാന്‍കുവറിലെയും ടൊറന്റോയിലെയും വിലയേറിയ വസ്തുവകകള് വിറ്റ് പണമാക്കി കുറഞ്ഞ തുകയ്ക്ക് കൂടുതല് വീടുകള് തേടുന്നുവെന്നും തൊബാനി പറയുന്നു.\nകാല്‍ഗറിയിലെ മൊത്തം പ്രോപ്പര്‍ട്ടി വില്‍പ്പന കഴിഞ്ഞ വര്‍ഷത്തെ ഇതേ പോയിന്റിനേക്കാള് ഏകദേശം 40 ശതമാനം ഉയര്‍ന്ന് 9,217 ല് നിന്ന് 12,859 ആയി. 2020 നെ അപേക്ഷിച്ച് 2021 ലെ ഭവന വില്‍പ്പന 71 ശതമാനം കൂടുതലാണെന്ന് കാല്‍ഗരി റിയല് എസ്റ്റേറ്റ് ബോര്‍ഡ് വ്യക്തമാക്കുന്നു.\nആല്‍ബെര്‍ട്ടയിലേക്ക് പ്രത്യേകിച്ച് കാല്‍ഗരിയിലേക്ക് മറ്റ് പ്രവിശ്യകളില് നിന്നും പ്രദേശങ്ങളില് നിന്നും കുടിയേറിപ്പാര്‍ക്കുന്നവരുടെ എണ്ണം മുന് വര്‍ഷങ്ങളേക്കാള് വര്‍ധിച്ചിരിക്കുകയാണ്. കുറഞ്ഞ തുകയ്ക്ക് കാല്‍ഗരിയില് വീട് സ്വന്തമാക്കുക എന്ന ആഗ്രഹത്തോടെയാണ് ഇവര് എത്തുന്നത്. ആല്‍ബെര്‍ട്ട ഗവണ്‍മെന്റിന്റെ കണക്കുകള് പ്രകാരം 2021 ന്റെ അവസാന പാദത്തില് കാല്‍ഗരിയിലേക്കുള്ള കുടിയേറ്റക്കാരുടെ എണ്ണം 3,451 ആയിരുന്നു. ഇന്റര്‍നാഷണല് മൈഗ്രേഷനാകട്ടെ 9,489 ഉം ആയിരുന്നു.


മണിക്കൂറില് 90 കിലോമീറ്റര് വേഗം, സിഎൻജി കരുത്തിൽ ഹോണ്ട ആക്ടിവ — വീഡിയോ - Malayalam DriveSpark\nമണിക്കൂറില് 90 കിലോമീറ്റര് വേഗം, സിഎൻജി കരുത്തിൽ ഹോണ്ട ആക്ടിവ — വീഡിയോ\nUpdated: Saturday, April 27, 2019, 19:02 [IST]\nഇന്ത്യന് വിപണിയിലെ മികച്ച വില്‍പ്പനയുള്ള സ്‌കൂട്ടറാണ് ഹോണ്ട ആക്ടിവ. പോയ കുറെ വര്‍ഷങ്ങളായി മികച്ച വില്‍പ്പനയുള്ള സ്‌കൂട്ടറുകളുടെ ലിസ്റ്റില് മുന്‍പന്തിയിലാണ് ഹോണ്ട ആക്ടിവയുടെ സ്ഥാനം. പ്രതിമാസം 1.60 ലക്ഷം യൂണിറ്റ് ആക്ടിവയാണ് ഹോണ്ട വില്‍ക്കുന്നത്. 109 സിസി പെട്രോള് എഞ്ചിനുള്ള ആക്ടിവ സാമാന്യം ഭേദപ്പെട്ട പ്രകടനമാണ് നല്‍കുന്നത്.\nമണിക്കൂറില് 90 കിലോമീറ്റര് വേഗം ലഭിക്കുന്നൊരു ആക്ടിവയുടെ വീഡിയോയാണ് താഴെ നല്‍കിയിരിക്കുന്നത്. എന്നാലിത് ആക്ടിവയുടെ പെട്രോള് പതിപ്പല്ല, മറിച്ച് ആക്ടിവയുടെ സിഎന്‍ജി പതിപ്പാണ്.\nസാധാരാണ ആക്ടിവയിലെ 109.19 സിസി ശേഷിയുള്ള പെട്രോള് എഞ്ചിന് 7,500 rpm -ല് 8 bhp കരുത്തും 5,500 rpm -ല്9Nm torque ഉം സൃഷ്ടിക്കുന്നതാണ്. 109 കിലോ ഭാരം വരുന്ന സ്‌കൂട്ടര് ലിറ്ററിന് 60 കിലോമീറ്റര് മൈലേജ് നല്‍കുന്നതാണെന്ന് ARAI സാക്ഷ്യപ്പെടുത്തിയിട്ടുണ്ട്.\nMost Read:ഇതാണ് ജാവ ബൈക്കുകളുടെ ഔദ്യോഗിക ആക്‌സസറികള് - വീഡിയോ\nഏറ്റവും പുതിയ തലമുറയായ ആക്ടിവ5G -യുടെ സാധാരണ വകഭേദത്തിന് 54,524 രൂപയും ഡീലക്‌സ് വകഭേദത്തിന് 56,389 രൂപയുമാണ് വില. ദില്ലി എക്‌സ്‌ഷോറൂം പ്രകാരമാണ് ഇരു വിലകളും. എട്ട് നിറപ്പതിപ്പുകളിലാണ് ആക്ടിവയെ ഹോണ്ട വില്‍പ്പനയ്‌ക്കെത്തിച്ചിരിക്കുന്നത്.\nസിഎന്‍ജി നിറച്ച രണ്ട് സിലിണ്ടറുകള് മുന്നിലെ ഫ്‌ളോര്‍ബോര്‍ഡില് ഘടിപ്പിച്ച നിലയിലാണ് വീഡിയോയിലെ ആക്ടിവയുള്ളത്. ഈ ആക്ടടിവയുടെ ഉടമസ്ഥന് പറയുന്നത് ഇത് വളരെയധികം മൈലേജ് നല്‍കുന്നുണ്ടെന്നാണ്.\nഇത് ഉടമസ്ഥനാല് ഘടിപ്പിച്ച സിഎന്‍ജി സിലിണ്ടറുകളാണെന്നത് വീഡിയോയില് നിന്ന് വ്യക്തമാണ്. മണിക്കൂറില് 90 കിലോമീറ്റര് വേഗം ലഭിക്കുന്നുണ്ടെന്നത് തെളിയിക്കാനായി ഇദ്ദേഹം ആക്ടിവയോടിച്ച് കാണിച്ച് തരുന്നുണ്ട്.\nഒരു സിഎന്‍ജി സ്‌കൂട്ടറിന് ഇത്രയും വേഗം ലഭിക്കുന്നത് വളരെ മികച്ച കാര്യമാണ്. ദൈനംദിന ആവശ്യങ്ങള്‍ക്കായി സ്‌കൂട്ടര് ഉപയോഗിക്കുന്നവര്‍ക്ക് ഏറ്റവും ലാഭകരം സിഎന്‍ജി പതിപ്പുകളാണ്.\nഎന്നാലിവിടെ കാണുന്നൊരു പ്രശ്‌നമെന്തെന്നാല്, ആക്ടിവയുടെ മുന്നില് സിഎന്‍ജി സിലിണ്ടര് ഘടിപ്പിച്ചപ്പോള് ഇത് സ്‌കൂട്ടറിന്റെ ഭാര വിനിയോഗത്തെ ബാധിക്കുണ്ടെന്നതാണ്. ഇത് തിരക്ക് പിടിച്ച നിരത്തുകളില് റൈഡര്‍ക്ക് ബുദ്ധിമുട്ടുണ്ടാക്കും.\nപെട്രോള് സ്‌കൂട്ടറുകളെക്കാളും ചെലവ് കുറവാണ് സിഎന്‍ജി പതിപ്പുകള്‍ക്ക്. നിങ്ങളുടെ പുതിയ സ്‌കൂട്ടറില് സിഎന്‍ജി കിറ്റ് ഘടിപ്പിക്കുകയാണെങ്കില്, ആ സ്‌കൂട്ടറിന് കമ്പനി നല്‍കിയ വാറന്റി അസാധുവാകുന്നതാണ്.\nമാത്രമല്ല സ്വന്തം ഇഷ്ടത്തിനനുസരിച്ച് ഇത്തരത്തില് സിഎന്‍ജി കിറ്റ് ഘടിപ്പിച്ചാല് സ്‌കൂട്ടര് എല്ലായ്‌പ്പോളും ശരിയായ രീതിയില് പ്രവര്‍ത്തിക്കണമെന്നില്ല. അതിനാല് ഇത്തരത്തിലുള്ള മാറ്റങ്ങള് വരുത്തുന്നതിനായി മികച്ച മെക്കാനിക്കിന്റെയോ സ്ഥാപനത്തിന്റെയോ സഹായം തേടുക.\nSource: Techno Khan\nhonda activa cng gets speed of 90 kmph: read in malayalam


ഷുക്കൂര് വധം: പി. ജയരാജന്റെ ജാമ്യാപേക്ഷ തള്ളി\nAugust 4, 2012 കേരളം,പ്രധാന വാര്‍ത്തകള്\nകണ്ണൂര്: ഷുക്കൂര് വധക്കേസില് കഴിഞ്ഞ ദിവസം അറസ്റ്റിലായ സിപിഎം കണ്ണൂര് ജില്ലാ സെക്രട്ടറി പി. ജയരാജന്റെ ജാമ്യാപേക്ഷ തള്ളി. കേസ് വിചാരണ ചെയ്യുന്ന കണ്ണൂര് ജുഡീഷ്യല് ഒന്നാം ക്‌ളാസ് മജിസ്‌ട്രേറ്റ് കോടതിയാണ് ജാമ്യാപേക്ഷ തള്ളിയത്. ജയരാജന് ജാമ്യം നല്‍കുന്നതിനെ പ്രോസിക്യൂഷന് ശക്തമായി എതിര്‍ത്തിരുന്നു. പ്രോസിക്യൂഷന്റെ എതിര്‍പ്പ് അംഗീകരിച്ചാണ് കോടതി ജാമ്യാപേക്ഷ തള്ളിയത്.\nജയരാജന്റെ ഒപ്പമുള്ള കേസിലെ മുപ്പത്തിയൊന്‍പതാം പ്രതിയായ ടി.വി. രാജേഷ് ഹൈക്കോടതിയില് മുന്‍കൂര് ജാമ്യാപേക്ഷ നല്‍കിയിട്ടുണ്ടെന്നും ഈ സാഹചര്യത്തില് ജയരാജന് ജാമ്യം നല്‍കിയാല് അത് കേസിനെ പ്രതികൂലമായി ബാധിക്കുമെന്നും പ്രോസിക്യൂഷന് ചൂണ്ടിക്കാട്ടി.\nകൊലപാതകവിവരം അറിഞ്ഞിട്ടും മറച്ചുവെച്ചതിന് ഇന്ത്യന് ശിക്ഷാനിയമത്തിലെ 118ാം വകുപ്പനുസരിച്ചാണ് ജയരാജനെ പോലീസ് അറസ്റ്റ് ചെയ്തിരുന്നത്. അതേസമയം ഈ കുറ്റം തെളിയിക്കുന്ന യാതൊരു വസ്തുതയും പോലീസിന് ചൂണ്ടിക്കാട്ടാനില്ലെന്ന് ജയരാജന് വേണ്ടി ഹാജരായ അഡ്വ. ബി.പി. ശശീന്ദ്രന് വാദിച്ചു. എന്നാല് കേസ് നിലനില്‍ക്കുമോയെന്ന കാര്യം ഈ ഘട്ടത്തില് പരിശോധിക്കാനാകില്ലെന്ന് വ്യക്തമാക്കിയ കോടതി ജയരാജന്റെ അറസ്റ്റുമായി ബന്ധപ്പെട്ട് കഴിഞ്ഞ ദിവസം കണ്ണൂര് നഗരത്തിലുണ്ടായ സംഭവങ്ങള് കൂടി പരിശോധിച്ചിട്ടുണ്ടെന്ന് വ്യക്തമാക്കിയാണ് ജാമ്യാപേക്ഷ തള്ളിയത്.\nജയരാജന് ശക്തനായ രാഷ്ട്രീയ നേതാവായതിനാല് സാക്ഷികളെ സ്വാധീനിക്കാന് ശ്രമിച്ചേക്കുമെന്നും കോടതി വിലയിരുത്തി. തിങ്കളാഴ്ച ജാമ്യാപേക്ഷയുമായി ഹൈക്കോടതിയെ സമീപിക്കുമെന്ന് ജയരാജന്റെ അഭിഭാഷകന് വ്യക്തമാക്കി.


അനുഭവങ്ങളുടെ കരുത്ത്- വെള്ളാപ്പള്ളി നടേശന് നാളെ ജന്മശതാഭിഷേകം | Vellappally Natesan 84th Birthday\nSep 10, 2021, 10:43 PM IST\nവെള്ളാപ്പള്ളി നടേശന് | ഫോട്ടോ: സി ബിജു\nഎസ്.എൻ.ഡി.പി.യോഗം ജനറൽ സെക്രട്ടറി വെള്ളാപ്പള്ളി നടേശന് നാളെ ജന്മശതാഭിഷേകം. 1937 സെപ്റ്റംബർ 10-നാണ് ജനിച്ചത്. ചിങ്ങത്തിലെ\nവിശാഖമാണ് നക്ഷത്രം. അതിനാൽ 12-നാണ് പിറന്നാൾ. കോവിഡ് കാലമായതിനാൽ ആഘോഷങ്ങളൊന്നുമില്ല. ജീവകാരുണ്യ-സേവന പ്രവർത്തനങ്ങൾമാത്രം. എസ്.എൻ.ഡി.പി. യോഗം ജനറൽ സെക്രട്ടറിയായി 25 വർഷം തികയ്ക്കുകയാണ് അദ്ദേഹം. ജനറൽസെക്രട്ടറിപദത്തിന്റെ രജതജൂബിലിക്കൊപ്പമാണ് ജന്മശതാഭിഷേകവും എത്തുന്നത്. ആലപ്പുഴ കണിച്ചുകുളങ്ങരയിലെ വീട്ടിൽ വെള്ളാപ്പള്ളി ‘മാതൃഭൂമി’ പ്രതിനിധി ജോസഫ് മാത്യുവിനോട് മനസ്സുതുറക്കുന്നു\nനടേശനും നടരാജനും. ഇരട്ടസഹോദരങ്ങൾ-ശിവന്റെ പര്യായങ്ങളാണല്ലോ പേരുകൾ\nആദ്യത്തെയാൾ പെണ്ണായിരുന്നു. പിന്നെയൊരു ആൺ. തുടർന്ന് നാലുപെൺകുട്ടികൾ. ഒരു ആൺകുട്ടികൂടി വേണമെന്ന് അച്ഛനും അമ്മയ്ക്കും ആഗ്രഹമുണ്ടായിരുന്നു. ഒരുപാട് പ്രാർഥിച്ചു. വൈക്കം മഹാദേവക്ഷേത്രത്തിൽ ചോറൂട്ട് നേർന്നാൽ ഇഷ്ടസന്താലബ്ധിയുണ്ടാകുമെന്ന് ആരോ അമ്മ ദേവകിയമ്മയോട് പറഞ്ഞു. എന്തായാലും അങ്ങനെത്തന്നെ സംഭവിച്ചു. ഒന്നല്ല, രണ്ടാൺമക്കൾ പിറന്നു. പക്ഷേ, അവിടെ ചോറൂണിന് സവർണർ സമ്മതിച്ചില്ല. അച്ഛൻ സമ്പന്നനും തന്റേടിയും ആൾബലവുമുള്ളയാളായിരുന്നു. അച്ഛന്റെ ദൃഢനിശ്ചയത്തിനുമുന്നിൽ അവർക്ക് വഴങ്ങേണ്ടിവന്നു. പിന്നാക്കസമുദായത്തിലെ രണ്ടുകുട്ടികൾ ആദ്യമായി അവിടെ ഊട്ടുപുരയിൽ ചോറുണ്ടു. ഞങ്ങൾക്ക് പേരിട്ടപ്പോൾ ശിവന്റെ പര്യായങ്ങളെടുത്തു. വൈക്കത്തപ്പൻ അന്നദാനപ്രഭുവാണെന്നല്ലേ? ഇന്നുവരെ ഭക്ഷണത്തിന് ബുദ്ധിമുട്ടുവന്നിട്ടില്ല.\nസമ്പന്നകുടുംബത്തിൽപ്പിറന്ന താങ്കൾ എങ്ങനെയാണ് സംഘടനാപ്രവർത്തകനായത്\nഒന്നൊന്നേകാൽ ലക്ഷം നാളികേരം കിട്ടുന്ന കുടുംബത്തിലാണ് ജനിച്ചത്. 56-ാം വയസ്സിൽ അച്ഛൻ മരിച്ചു. പിന്നെ അമ്മയാണ് എല്ലാം നോക്കിനടത്തിയത്. ഞാൻ ഓരോ വീട്ടിലും കയറിയിറങ്ങും. കൊച്ചുമുതലാളീന്നാണ് ആളുകൾ വിളിച്ചിരുന്നത്. പുറത്ത് പായവിരിച്ചാണ് ഇരുത്തുക. കടുംകാപ്പിയും റെസ്കും തരും. 57 കൊല്ലം മുമ്പത്തെ കാര്യമാണ്. നാട്ടിൽ ബാങ്കോ സൊസൈറ്റിയോ ഇല്ല. അക്കാലത്ത് ഞാൻ കുടുംബയൂണിറ്റുണ്ടാക്കി-ഗ്രാമസ്വരാജ് സമിതി. കുടിയാൻമാർക്ക് ജന്മി അനുഭവത്തെങ്ങ് കൊടുക്കുന്ന ശീലമുണ്ട്. തെങ്ങിൻതോട്ടം സംരക്ഷിക്കുന്നതിന് പകരമായി രണ്ടോ മൂന്നോ തെങ്ങ് ആദായമെടുക്കാൻ കൊടുക്കുന്നതിനാണ് അനുഭവത്തെങ്ങെന്ന് പറയുക. കൂടാതെ കടിഞ്ഞൂൽത്തെങ്ങുമുണ്ട്. കായ്ക്കാറാകുന്നതുവരെ സംരക്ഷിച്ചതിന് മൂന്നോ നാലോ കൊല്ലം ആദായമെടുക്കാൻ ഒന്നോ രണ്ടോ തെങ്ങുനൽകുന്നതാണ് കടിഞ്ഞൂൽത്തെങ്ങ്. അതിലൊരെണ്ണം ഗ്രാമസ്വരാജ് സമിതി ഏറ്റെടുത്ത് കെട്ടിടും. 60 ദിവസത്തിനുള്ളിൽ ഇതിലെ തേങ്ങയിട്ട് ലേലംചെയ്യും. ഈ സംഘത്തിലുള്ള ആർക്കെങ്കിലും പണം ആവശ്യമുണ്ടെങ്കിൽ അതുനൽകും. എടുക്കാത്തവർക്ക് അർത്തുങ്കൽ പെരുന്നാളും കണിച്ചുകുളങ്ങര ഉത്സവവും ആഘോഷിക്കാൻ കാശുനൽകും. അന്ന് ഞാനുണ്ടാക്കിയ രണ്ടുകെട്ടിടങ്ങൾ ഇപ്പോഴുമുണ്ട്. അങ്ങനെ സാധാരണക്കാർക്കിടയിൽ പ്രിയങ്കരനായതോടെയാണ് 26-ാം വയസ്സിൽ കമ്യൂണിസ്റ്റ്‌പാർട്ടി സ്ഥാനാർഥിയായി പഞ്ചായത്തിലേക്ക് മത്സരിച്ചത്. വീടുവീടാന്തരം കയറി വോട്ടുതേടാൻ ജന്മികൾ സമ്മതിച്ചില്ല. മെഗാഫോണായിരുന്നുപകരം മാർഗം. തോറ്റെങ്കിലും ജന്മികളെല്ലാം എനിക്കെതിരായി. പിന്നീട് അടിയന്തരാവസ്ഥക്കാലത്ത് നേതാക്കളെല്ലാം ഒളിവിൽപ്പോയപ്പോൾ നാട്ടിലെ പാർട്ടിക്കാര്യങ്ങൾ നോക്കിയത് ഞാനായിരുന്നു. കാശും കാറുമുള്ളതിനാൽ എല്ലാത്തിനും ആളുകൾ എന്നെ സമീപിക്കുമായിരുന്നു. ‘ഓരോ കാര്യവും നോക്കണേ’ എന്നൊക്കെപ്പറഞ്ഞ് ഗൗരിയമ്മ കത്തുകൊടുത്തുവിട്ടിട്ടുണ്ട്. അങ്ങനെയിരിക്കെ, കാരുവള്ളിൽ ദിവാകരൻ എന്നയാളെ കൊലപ്പെടുത്തിയെന്ന ആരോപണം നേരിട്ടു. പാർട്ടി ലോക്കൽ നേതാവുതന്നെ വ്യാജ ആരോപണം ഉന്നയിച്ചപ്പോൾ ഇടതുപക്ഷവുമായി അകന്നു. സ്വകാര്യജീവിതത്തിലേക്കുമടങ്ങി.\nകുമാരനാശാനും ആർ. ശങ്കറുമുൾപ്പെടെയുള്ള പ്രമുഖർ ഇരുന്ന കസേരയിലേക്കുവരുമ്പോൾ ആശങ്കയുണ്ടായിരുന്നോ\nതീർച്ചയായും. ശാശ്വതീകാനന്ദസ്വാമിയുടെ ബുദ്ധിയും കൗശലവുമാണ് എന്നെ ഇതിലെത്തിച്ചത്. നിങ്ങളൊരു കാര്യം വേണ്ടെന്ന് ഉറച്ചുതീരുമാനിച്ചിരിക്കയാണെങ്കിലും സ്വാമിവന്ന് സംസാരിച്ചുകഴിയുമ്പോൾ മനസ്സുമാറ്റും. എന്റെ ഗുണംകൊണ്ടല്ല, മറിച്ച് എതിരാളിയുടെ ദോഷംകൊണ്ടാണ് ആദ്യം ജയിച്ചത്. എനിക്കുമുമ്പിരുന്നവരെല്ലാം പ്രഗല്‌ഭരായിരുന്നു. എന്നെക്കാൾ അറിവും രാഷ്ട്രീയപിൻബലവുമുള്ളവർ. നന്നായി പ്രസംഗിക്കും. എനിക്കതത്ര വശമില്ല. ഞാനപ്പോൾ ചിന്തിച്ചത് ജനങ്ങളുടെ ആമാശയത്തെക്കുറിച്ചാണ്. മൈക്രോ ഫിനാൻസായി ഏഴായിരം കോടിയോളമല്ലേ കൊടുത്തിരിക്കുന്നത്. വേറെയാര് ഇങ്ങനെ ചെയ്തിട്ടുണ്ട്?\nവി.എസുമായി അടുപ്പമുണ്ടായിരുന്ന താങ്കൾ പിന്നീട് അകന്നു. എന്തായിരുന്നു കാരണം? പിന്നീടെപ്പോഴെങ്കിലും യോജിപ്പുണ്ടായോ\nഎന്നെ പഞ്ചായത്തിൽ മത്സരിപ്പിച്ചത് അദ്ദേഹമായിരുന്നു. ആത്മമിത്രങ്ങളായിരുന്നു. അദ്ദേഹം ഏൽപ്പിച്ച എത്രയോ ദൗത്യങ്ങൾ നിർവഹിച്ചിരിക്കുന്നു. അതൊന്നും പുറത്തുപറയില്ല. കൊല്ലം എസ്.എൻ. കോളേജിൽ സമരമുണ്ടായി. കുഴപ്പംകാണിച്ച വിദ്യാർഥികളെ പുറത്താക്കിയതാണ് വിഷയം. സമരക്കാർ കോളേജ് അടിച്ചുതകർത്തു. പ്രശ്നപരിഹാരത്തിന് മുഖ്യമന്ത്രിയായിരുന്ന നായനാരെ സമീപിച്ചത് വി.എസിന് ഇഷ്ടപ്പെട്ടില്ല. വി. എസുമായി ഒത്തുതീർപ്പുണ്ടാക്കാൻ ശാശ്വതീകാനന്ദസ്വാമി ഉപദേശിച്ചെങ്കിലും ഞാൻ വഴങ്ങിയില്ല. ഒരു സംഘമാളുകൾ എന്റെ വീടിനുമുന്നിലും സമരംതുടങ്ങി. വി.എസിനെക്കണ്ട് മാപ്പപേക്ഷിച്ച് സഹായം തേടിയെങ്കിലും പ്രയോജനമുണ്ടായില്ല. ആലപ്പുഴക്കാരനായ വി.എസിനെ മറികടന്ന് എന്തെങ്കിലും ചെയ്യാൻ പാർട്ടിക്കും പരിമിതികളുണ്ടായിരുന്നു. നായനാർ എന്നെവിളിച്ച് അതുപറഞ്ഞു. ആ വൈരാഗ്യത്തിന്റെ പേരിൽ പ്രതിപക്ഷനേതാവായിരിക്കുമ്പോൾ വി.എസ്. മൈക്രോഫിനാൻസിന്റെ പേരിൽ എന്റെപേരിൽ കേസുകൊടുത്തു. ഒരുരൂപ ഞാൻ സർക്കാരിന് അടയ്ക്കാനില്ല. കേസിപ്പോഴും അവിടെയുണ്ട്. ശിവഗിരി പ്രശ്നത്തിൽ ഒരു നിവേദനം നൽകാൻ സ്വാമി, വിദ്യാസാഗർ എന്നിവർക്കൊപ്പം നായനാരെയും പിണറായിയെയും കണ്ടതും വി.എസിന് ഇഷ്ടമായില്ല.\nപിണറായി വിജയനുമായി എങ്ങനെയാണ് ബന്ധം\nഅങ്ങനെ വലിയ ബന്ധമൊന്നുമില്ല. ചില കാര്യങ്ങളൊക്കെ ബോൾഡായി പറയും. പറയുന്നതിൽ ഉറച്ചുനിൽക്കും. അതെനിക്ക് ഇഷ്ടമാ. എന്നെ പരിചയപ്പെടുത്തുന്നത് നായനാരാണ്. കാണാൻചെന്നു. വളരെ ശ്രദ്ധയോടെ കേട്ടു. വി.എസ്. ഉൾപ്പെടെ ഒരുപാടാളുകൾ ലാവ്‌ലിന്റെ പേരിൽ അദ്ദേഹത്തെ വേട്ടയാടി. എന്നിട്ടുപോലും അദ്ദേഹം മുഖ്യമന്ത്രിയായപ്പോൾ ഭരണപരിഷ്കാര കമ്മിഷന്റെ ചെയർമാനാക്കി. നിങ്ങളോ ഞാനോ ആണെങ്കിൽ അങ്ങനെ ചെയ്യുമോ? അതൊരു ക്വാളിറ്റിയാണ്.\nസമുദായനേതാക്കൾ രാഷ്ട്രീയത്തിൽ ഇടപെടരുതെന്ന് താങ്കൾ പറയുന്നു. എന്നാൽ, എസ്.എൻ.ഡി.പി.യോഗത്തിന്റെ അനുഗ്രഹത്തോടെയല്ലേ ബി.ഡി.ജെ.എസ്. ഉണ്ടായത്\nതുറന്നുപറയാമല്ലോ, രാഷ്ട്രീയപ്പാർട്ടിയുണ്ടാക്കുന്നതിന് ഞാൻ അന്നും ഇന്നും എതിരാണ്. യോഗം പാർട്ടിയുണ്ടാക്കാൻ പാടില്ല. എല്ലാ പാർട്ടിക്കാരുമുള്ള സംഘടനയാണിത്. സാമൂഹികനീതിക്കായി ഒരു പാർട്ടിയുണ്ടാക്കണമെന്ന് കുറെപ്പേർ ആവശ്യപ്പെട്ടപ്പോൾ ‘നിങ്ങളുണ്ടാക്കിക്കോ, ഞാനുണ്ടാകില്ല’ എന്നാണുപറഞ്ഞത്. ബി.ഡി.ജെ.എസ്. വന്നത് യോഗത്തിന്റെ നേതൃത്വത്തിലല്ല. ഒരു സമത്വമുന്നേറ്റയാത്ര നടന്നു. അതിൽ മുസ്‌ലിമും ക്രിസ്ത്യാനിയും നായരുമൊക്കെ ഉണ്ടായിരുന്നു. ഞാനുമുണ്ടായിരുന്നു. അത് സാമൂഹികനീതിക്കുവേണ്ടിയായിരുന്നു. ബി.ഡി.ജെ.എസ്. പിന്നീട് ബി.ജെ.പി.യുമായി ഐക്യമുണ്ടാക്കി. അവരുപറഞ്ഞതുപോലെ വല്ലതും ചെയ്തുകൊടുത്തോ? പരസ്പരവിശ്വാസത്തോടെ പ്രവർത്തിച്ചോ? ഏറ്റവും വോട്ടുകിട്ടിയതാർക്കാ, ശ്രീധരൻ സാറിന്. പിന്നെ സിനിമാനടന്(സുരേഷ് ഗോപി). പിന്നെ പോലീസുകാരന്(ജേക്കബ് തോമസ്). ഇവർ മൂന്നുപേരും ബി.ജെ.പി.ക്കാരായിരുന്നോ?\nബി.ജെ.പി. ഒരു മോശം പാർട്ടിയാണെന്ന് ഞാൻ പറയില്ല. അഖിലേന്ത്യാലെവലിൽ അവർ ഏറ്റവും മിടുക്കരായതുകൊണ്ടാണല്ലോ നരേന്ദ്രമോദി ഇപ്പോഴും ഭരിക്കുന്നത്. കോൺഗ്രസ് അഖിലേന്ത്യാതലത്തിലും കേരളത്തിലും തകർന്നു. രാജ്യത്തിപ്പോൾ ഭരിക്കാൻ കൊള്ളാവുന്ന ഒരു പാർട്ടി ബി.ജെ.പി.യല്ലേയുള്ളൂ. പക്ഷേ, ഇവിടെ അവർ രക്ഷപ്പെടണമെങ്കിൽ നയം മാറണം. സവർണതയാണ് മനസ്സിലുള്ളത്. ഹിന്ദുക്കളെ ഒരുമിച്ചുനിർത്തണമെന്ന് മോദിയും അമിത് ഷായും എത്രതവണ പറഞ്ഞിട്ടും ഇവർ കേൾക്കുന്നുണ്ടോ? ഇത്തവണ ശബരിമലവിഷയം പറഞ്ഞിട്ട് എന്താണ് വോട്ടുകിട്ടാഞ്ഞത്? ഞാൻ അന്നും അതിനെതിരായിരുന്നു. മതിലിനൊപ്പമായിരുന്നു. ആദ്യം കോടതിവിധി വന്നപ്പോൾ സ്വാഗതംചെയ്തവരല്ലേ പിന്നീട് എതിരായത്. വിധിവന്നപ്പോൾ നിരാശാജനകം എന്നാണ് ഞാൻ പ്രതികരിച്ചത്.\nശബരിമല യുവതീപ്രവേശത്തെ അനുകൂലിക്കുന്നുണ്ടോ\nഇല്ല. വിശ്വാസികളായ യുവതികൾ പോകില്ല. പക്ഷേ, സമരത്തിന്റെ ആവശ്യമില്ല. ഇതൊന്നും രാഷ്ട്രീയലാഭത്തിനായി ഉപയോഗിക്കാൻ പാടില്ല.\nബി.ഡി.ജെ.എസ്.-ബി.ജെ.പി. ബന്ധത്തിലെ അസ്വാരസ്യങ്ങളെക്കുറിച്ച് തുഷാർ വെള്ളാപ്പള്ളിയുമായി എപ്പോഴെങ്കിലും സംസാരിച്ചിട്ടുണ്ടോ\nഞങ്ങൾ രാഷ്ട്രീയകാര്യങ്ങൾ സംസാരിക്കാറില്ല. അവർ അവരുടെ വഴിക്ക്. സമുദായത്തിൽ അവരുടെ ഐഡിയ നടപ്പാക്കാൻ ഞാൻ സമ്മതിക്കില്ല. അങ്ങോട്ടോ ഇങ്ങോട്ടോ ഇടപെടില്ല.\nമനസ്സുകൊണ്ട് അങ്ങനെയാണ്. ഈഴവസമുദായത്തിലെ ഭൂരിപക്ഷവും ഇടതുപക്ഷചിന്താഗതിക്കാരാണല്ലോ. ആ വിഭാഗത്തിനെ സംരക്ഷിക്കാൻ അവരോടൊപ്പം ഞാൻ നിന്നല്ലേപറ്റൂ.\nമദ്യം വിഷമാണ്. ഉണ്ടാക്കരുത്, കുടിക്കരുത്, കൊടുക്കരുത് എന്നല്ലേ ഗുരു പറഞ്ഞിരിക്കുന്നത്\nനിങ്ങളെന്താണ് ഗുരുവിന്റെ കാര്യംമാത്രം പറയുന്നത്. മറ്റുസമുദായങ്ങളുടെ ആരാധ്യപുരുഷൻമാരും അതുതന്നെയല്ലേ പറഞ്ഞത്. ഗുരുദേവന്റെ കാര്യംപറഞ്ഞ് ഞങ്ങളുടെ വായടപ്പിക്കാൻ നോക്കരുത്. ജാതിയെപ്പറ്റി പറഞ്ഞാലും ഗുരുവിനെ കൊണ്ടുവരും. ഈഴവനുമാത്രം ജാതി പറയാൻ പാടില്ലേ? ജാതിയും മതവും പറയണം. അതനുസരിച്ചുള്ള നീതി എല്ലാവർക്കും കൊടുക്കണം.\nരാവിലെ മുതലുള്ള സന്ദർശകർ. തുടരൻ യാത്രകൾ. ഒഴിവുസമയത്ത് എന്തു ചെയ്യും\nസിനിമ, നാടകം ഒന്നും കാണാറില്ല. ടി.വി.യിലും ഇതൊന്നും കാണില്ല. ‘ഭരതം’ സിനിമയാണ് അവസാനമായി തിയേറ്ററിൽപ്പോയി കണ്ടത്. ടി.വി.യിൽ വാർത്തകാണലാണ് പ്രധാനം. എല്ലാ ചാനലും മാറിമാറിക്കാണും. രാത്രിച്ചർച്ചകൾ കാണില്ല. രാവിലെ ആറിന് എണീക്കും. വീടിനുചുറ്റും പത്തുറൗണ്ട് നടന്നുവരുമ്പോൾ അരമണിക്കൂറാകും. തുടർന്ന് ഏഴുപത്രങ്ങൾ വായിക്കും. ഉച്ചയ്ക്ക് അരമണിക്കൂർ ഉറക്കം. ബാക്കി എപ്പോഴും തിരക്കായിരിക്കും. രാത്രിയിൽ കിടക്കുന്നതിന് കൃത്യസമയമൊന്നുമില്ല. ബൈപ്പാസ് കഴിഞ്ഞതാണെങ്കിലും ഭക്ഷണത്തിന് വലിയ ചിട്ടയൊന്നുമില്ല. ഇറച്ചിയോട് വലിയ താത്പര്യമില്ല. മുട്ട വലിയ ഇഷ്ടം. മീനും കഴിക്കും.\nമിമിക്രിക്കാർ അനുകരിക്കുന്നത് ശ്രദ്ധിക്കാറുണ്ടോ\nചിലപ്പോഴൊക്കെ ടി.വി.യിൽ കാണും. അതിലൊന്നും എനിക്കുവിരോധമില്ല. ഞാൻ ആസ്വദിക്കാറുണ്ട്. അതുകൊണ്ട് എന്നെ കൂടുതൽ ആളുകൾ അറിഞ്ഞു. എന്റെ തറവേലകളാണല്ലോ അവർ പറയുന്നത്. എന്തെങ്കിലും കറക്ട്ചെയ്യണമെങ്കിൽ എനിക്കും അതുചെയ്യാമല്ലോ.


പടയണി Archives - Keralaliterature.com\nYou are here: Home » പടയണി\nadmin October 14, 2017 ഉലകുടപെരുമാള്‍പ്പാട്ട്2018-07-14T00:01:02+00:00 സംസ്‌കാരമുദ്രകള് No Comment\nഒരു തെക്കന്‍പാട്ട്. ഇതിലെ കഥാനായകന് പാണ്ഡ്യരാജാവിന്റെ ഒരു ബന്ധുവായ വയക്കരത്തായാരുടെ പുത്രനാണ്. തായാരുടെ പള്ളിക്കെട്ടുമുതല് മകന് പെരുമാളുടെ അകാല ദേഹവിയോഗം വരെയാണ് പാട്ടിലെ പ്രതിപാദ്യം. ഭദ്രകാളിയുടെ ഭക്തനാണ് ആ പെരുമാള്. തെക്കന് തിരുവിതാംകൂറിലെ സാമാന്യജനങ്ങള് പെരുമാളെ ഒരു ദേവതയായി ഇന്നും ആരാധിച്ചുപോരുന്നു.…\nadmin October 14, 2017 തുള്ളല്‍വായ്ത്താരി2018-07-31T19:59:13+00:00 സംസ്‌കാരമുദ്രകള് No Comment\nപാട്ടിനും കൊട്ടിനുമെന്നപോലെ തുള്ളി(നൃത്ത)ലിനും വായ്ത്താരി പ്രയോഗം കാണാം. പടയണി,കോലംതുള്ളല് തുടങ്ങിയവയില് അത്തരം വായ്ത്താരികളുണ്ട്.


കെപിഎസി ലളിതയ്ക്ക് പൊട്ടുകൾ കൊണ്ട് തീർത്ത\nകെ.പി.എ.സി ലളിതയ്ക്ക് പൊട്ടുകൾ കൊണ്ട് തീർത്ത സ്നേഹാദരങ്ങളും ആയി ഒരു കലാകാരി.\nഅനശ്വര കലാകാരി കെപിഎസി ലളിതയുടെ മരണം മലയാള സിനിമാ ലോകത്തിന് നൽകിയ നഷ്ടം ചെറുതല്ല.\nമലയാളികൾക്ക് സിനിമാ ലോകത്തിനു സമ്മാനിച്ച വിടവ് എന്ന് പറയുന്നത് ചെറുതൊന്നുമല്ല.ഒരു കാലഘട്ടം തന്നെ അവസാനിച്ചു എന്ന് പറയേണ്ടിയിരിക്കുന്നു.നസീർ മുതലിങ്ങോട്ടുള്ള താരങ്ങൾക്ക് ഒപ്പം ശക്തമായ കഥാപാത്രങ്ങളിൽ എത്തിയ നടിയായിരുന്നു ലളിത. താരത്തിന്റെ ചിത്രങ്ങളെല്ലാം മികച്ചതായിരുന്നു. ഏത് കഥാപാത്രത്തെയും പക്വതയോടെ അവതരിപ്പിക്കാനുള്ള കഴിവ് കെപിഎസി ലളിതയ്ക്ക് ഉണ്ടായിരുന്നു എന്നത് എല്ലാവരും സമ്മതിക്കുന്ന ഒരു കാര്യം തന്നെയാണ്.\nഅത്രത്തോളം മികച്ച കഥാപാത്രങ്ങളായിരുന്നു കെപിഎസി ലളിത അവിസ്മരണീയമാക്കിയത്.\nഇപ്പോൾ കെപിസിസി ലളിതയുടെ മരണസമയത്ത് വീണ്ടും ശ്രദ്ധനേടുന്നത് നെറ്റിയിൽ തൊടുന്ന പൊട്ടുകൾ കൊണ്ട് കെപിഎസി ലളിതയുടെ ഒരു കലാകാരി തീർത്ത ചിത്രമാണ്.\nപൊട്ടുകൾ കൊണ്ട് കെപിസിസി ലളിതയുടെ അതിമനോഹരമായ ചിത്രം വരയ്ക്കുന്ന ഒരു കലാകാരിയാണ് ഇവിടെ കാണാൻ സാധിക്കുന്നത്. വളരെ മികച്ച രീതിയിൽ അതിമനോഹരമായ മികവോടെയാണ് ഈ ചിത്രങ്ങളിൽ കലാകാരി വയ്ക്കുന്നത്. ആരാധകരെല്ലാം ഏറ്റെടുത്തു ഈ ചിത്രങ്ങൾ എന്നുള്ളത് ഉറപ്പാണ്. അത്രമേൽ മികച്ച ചിത്രങ്ങളാണിവ.\nഈ കലാകാരിയുടെ കഴിവ് എല്ലാവരും അഭിനന്ദിച്ചു കൊണ്ടിരിക്കുകയാണ്.\nഅതോടൊപ്പം കെ പി എ സി ലളിത എന്ന അനശ്വര കലാകാരിക്ക് സ്നേഹാദരങ്ങൾ അറിയിക്കുവാൻ ആരു മറന്നില്ല. വളരെ പെട്ടെന്നായിരുന്നു ഒരു വീഡിയോ സോഷ്യൽ മാധ്യമങ്ങളിൽ എല്ലാം വൈറലായി മാറിയിരുന്നത്. കെ പി എസി ലളിതയുടെ അവസാനഘട്ടങ്ങളിലെ ചിത്രങ്ങളും അടുത്ത കാലത്ത് ശ്രെദ്ധ നേടിയിരുന്നു. വളരെയധികം വേദനിക്കുന്ന ചിത്രങ്ങളായിരുന്നു അവ. ഈ അനശ്വര കലാകാരിയുടെ കഴിവിൽ വിരിഞ്ഞത് ജീവൻ തുടിക്കുന്ന ചിത്രങ്ങൾ ആയിരുന്നു.


an app launched which tells When You will Die - Malayalam Gizbot\n38 min ago നെറ്റ്ഫ്ലിക്സിൽ സിനിമകൾ ഓഫ്‌ലൈൻ ഡൌൺലോഡ് ചെയ്യുന്നതെങ്ങനെ\nമരണ തീയതി അറിയുന്ന ആപ് എത്തി...!\n| Published: Friday, November 14, 2014, 15:55 [IST]\nവായിക്കുക: ഈ നവംബറില് 20,000 രൂപയ്ക്ക് താഴെയായി വാങ്ങിക്കാവുന്ന 10 മികച്ച ഒക്ടാ കോര് സ്മാര്‍ട്ട്‌ഫോണുകള്\nനിങ്ങള് മരിക്കുന്ന തീയതി എന്നാണെന്ന് അറിയണോ. തലപുകഞ്ഞ് ആലോചിക്കേണ്ട അതിന്. മരണ തീയതി അറിയുന്ന ആപ്ലിക്കേഷന് എത്തിക്കഴിഞ്ഞു. ജീവിതരീതി, രക്തസമ്മര്‍ദ്ദം, ഉറക്കത്തിന്റെ അളവ്, ശാരീരിക ക്ഷമത എന്നിവ കണക്കിലെടുത്താണ് ആപ് മരണ തീയതി കുറിക്കുന്നത്. ഡെഡ്‌ലൈന് എന്നാണ് ഈ ആപിന് പേരിട്ടിരിക്കുന്നത്. ഹെല്‍ത്ത് കിറ്റ് എന്ന സംവിധാനം ഉപയോഗിച്ചാണ് ആപ് മരണ തീയതി കണക്കാക്കിയെടുക്കുന്നത്.\nവായിക്കുക: കരാട്ടേ പ്രകടനങ്ങള് ഇനി റോബോട്ടുകള്‍ക്ക് സ്വന്തം...!\nആപില് കയറിയാല് നിങ്ങളുടെ ജീവിത ശൈലിയുമായി ബന്ധപ്പെട്ട കുറച്ച് ചോദ്യങ്ങള് പൂരിപ്പിക്കേണ്ടതുണ്ട്. ഇതനുസരിച്ച് എത്ര നാള് ജീവിക്കുമെന്ന് ആപ് കണക്കുകൂട്ടി പറയുന്നു. ഐഒഎസ് ഒഎസ്സിലാണ് നിലവില് ആപ് പ്രവര്‍ത്തിക്കുക. ജിസ്റ്റ് എസ്എല്‍സിയാണ് ആപിന്റെ നിര്‍മ്മാതാക്കള്. മനുഷ്യന് മരിക്കുന്നത് എന്നാണെന്ന് മുന്‍കൂട്ടി അറിയാനുളള ദിവ്യശക്തിയൊന്നും ആപിനില്ലെന്ന് നിര്‍മ്മാതാക്കള് തുറന്ന് സമ്മതിക്കുന്നു.\nവായിക്കുക: ഫേസ്ബുക്കില് ഇനി ആരുടെ പോസ്റ്റാണ് കാണേണ്ടതെന്ന് ഉറപ്പിക്കുക നിങ്ങള്....!\nഎന്നാല് ആരോഗ്യം സംബന്ധിച്ച് മുന്‍കരുതലുകള് എടുക്കാന് ആപ് സഹായിക്കുമെന്നാണ് ഇവരുടെ അവകാശവാദം. രക്തസമ്മര്‍ദ്ദത്തിന്റെ അളവ്, മറ്റ് ആരോഗ്യപരമായ കാര്യങ്ങള് എന്നിവ മനസ്സിലാക്കി ആരോഗ്യം കൂടുതല് മികച്ച രീതിയില് മെച്ചപ്പെടുത്താന് ആപ്പ് ഉപയോഗിക്കാമെന്നാണ് നിര്‍മ്മാതാക്കള് പറയുന്നത്.\nStory first published: Friday, November 14, 2014, 15:55 [IST]